മാഹി സ്വദേശിക്ക് കൊവിഡ് ബാധിച്ചത് സമൂഹവ്യാപനത്തിലൂടെ? ന്യൂമാഹിയിൽ ആരോഗ്യ അടിയന്തരാവസ്ഥ പ്രഖ്യാപിക്കുമെന്നും | is covid community spread in mahi doubts kannur collector\nKannur, First Published 8, Apr 2020, 11:45 AM\nവിദേശത്തുനിന്നെത്തിയ ആരുമായും മാഹിയിലെ രോഗി സമ്പർക്കത്തിലേർപ്പെട്ടിട്ടില്ല. ഇയാളുെ നില അതീവഗുരുതരമായി തുടരുകയാണെന്ന് പരിയാരം മെഡിക്കൽ ബോർഡ് അറിയിച്ചു.\nകണ്ണൂർ: മാഹി സ്വദേശിക്ക് കൊവിഡ് ബാധിച്ചത് സമൂഹ വ്യാപനത്തിലൂടെയാണോ എന്ന് പരിശോധിക്കുകയാണെന്ന് കണ്ണൂർ ജില്ലാ കളക്ടർ ടി വി സുഭാഷ് അറിയിച്ചു. എഴുപത്തിയൊന്നുകാരന് രോഗം വന്നത് എവിടെ നിന്നെന്ന് സ്ഥിരീകരിക്കാനാകുന്നില്ല. ന്യൂമാഹിയിൽ ആരോഗ്യ അടിയന്തരാവസ്ഥ പ്രഖ്യാപിക്കുമെന്നും കളക്ടർ അറിയിച്ചു.\nഅതേസമയം, രാജ്യത്ത് കൊവിഡ് ബാധിച്ച് മരിച്ചവരുടെ എണ്ണം 149 ആയി. കൊവിഡ് ബാധിതരുടെ എണ്ണം 5,194 ആയെന്നാണ് കേന്ദ്ര ആരോഗ്യ മന്ത്രാലയം പുറത്ത് വിടുന്ന ഔദ്യോഗിക കണക്ക്, രോഗവ്യാപന സ്ഥിതിയിലും ലോക് ഡൗൺ തുടരുന്ന കാര്യത്തിലും അടുത്ത ഒരാഴ്ചത്തെ കണക്കുകൾ പ്രധാനമെന്നാണ് കേന്ദ്ര സർക്കാർ വിലയിരുത്തുന്നത്. അതുകൊണ്ട് തന്നെ രോഗ നിര്‍ണ്ണയ പരിശോധനകൾ കാര്യക്ഷമമാക്കാനും പരിശോധനകളുടെ എണ്ണം കൂട്ടാനും സംസ്ഥാനങ്ങൾക്ക് കേന്ദ്ര സര്‍ക്കാര് നിര്‍ദ്ദേശം നൽകിയിട്ടുണ്ട്.\nലോക് ഡൗൺ കാലാവധി നീട്ടണമെന്ന ആവശ്യം വിവിധ സംസ്ഥാന സര്‍ക്കാറുകൾ മൂന്നോട്ട് വച്ചിട്ടുണ്ട്. നിയന്ത്രണങ്ങൾ തുടരുന്നത് രോഗ വ്യാപനം തടഞ്ഞ് നിര്‍ത്താൻ അനിവാര്യമാണെന്നാണ് വിദഗ്ധരുൾപ്പെട്ട സമിതിയുടേയും നിലപാട്. രാജ്യത്തിനാകെ ഒരു നയം വേണോ അതോ സംസ്ഥാനങ്ങളുടെ അവസ്ഥയനുസരിച്ച് മാനദണ്ഡങ്ങൾ മാറി നിശ്ചയിക്കണോ എന്ന കാര്യത്തിലും തീരുമാനം എടുക്കേണ്ടതുണ്ട്.\nRead Also: കൊവിഡ് മരണം 149; പരിശോധനകളുടെ എണ്ണം കൂട്ടാൻ സംസ്ഥാനങ്ങൾക്ക് കേന്ദ്ര നിര്‍ദ്ദേശം...\nLast Updated 8, Apr 2020, 11:45 AM\nചികിത്സയ്ക്കായി ആദ്യ വിമാനത്തില് നാട്ടിലേക്ക് പോയ പ്രവാസി മലയാളി മരിച്ചു


ബി.ജെ.പി വിടാനുണ്ടായ സാഹചര്യം തുറന്നുപറഞ്ഞ് താഹ ബാഫഖി തങ്ങള് - Media Malayalam (മീഡിയ മലയാളം)\nബി.ജെ.പി വിടാനുണ്ടായ സാഹചര്യം തുറന്നുപറഞ്ഞ് താഹ ബാഫഖി തങ്ങള്\nകോഴിക്കോട്: ബി.ജെ.പി വിടാനുണ്ടായ സാഹചര്യം തുറന്നുപറഞ്ഞ് താഹ ബാഫഖി തങ്ങള്. ഒാൺലൈൻ പോർട്ടലിന് നൽകിയ അഭിമുഖത്തിലാണ് അദ്ദേഹം ബി.ജെ.പിയിൽ നേരിട്ട അവഗണനകളും അധിക്ഷേപങ്ങളും തുറന്നുപറഞ്ഞത്. മുസ്‌ലിമായതിെൻറ പേരില് പാർട്ടിയിൽ നിന്ന് നേരിട്ടത് കടുത്ത അവഗണനയാണെന്ന് താഹ ബാഫഖി തങ്ങള് പറയുന്നു. ലീഗ് നേതാവ് ബാഫഖി തങ്ങളുടെ പേര് ദുരുപയോഗം ചെയ്യാനാണ് തന്നെ ബി.ജെ.പിയിലെടുത്തതെന്നും അബ്ദുല്ലക്കുട്ടിയെ പർച്ചേസ് ചെയ്തതാണെന്നും അദ്ദേഹം കൂട്ടിച്ചേര്‍ത്തു.\nബി.ജെ.പിയിലും അതിെൻറ പോഷക സംഘടനകളിൽനിന്നും വഹിക്കുന്ന എല്ലാ സ്ഥാനങ്ങളിൽനിന്നും രാജിവക്കുകയാണെന്ന് സംസ്ഥാന പ്രസിഡൻറ് കെ. സുരേന്ദ്രന് അയച്ച കത്തിൽ താഹ പറഞ്ഞിരുന്നു. പി.എസ്. ശ്രീധരൻ പിള്ളയുടെ അഭ്യർഥന മാനിച്ചാണ് പാർട്ടിയിൽ ചേർന്നതെന്നും എന്നാൽ, തെൻറ പേരും കുടുംബപ്പേരും മാർക്കറ്റിങ്ങിന് ഉപയോഗിക്കുക മാത്രമാണുണ്ടായതെന്നും അദ്ദേഹം വിശദീകരിക്കുന്നു. ഇപ്പോൾ മുസ്ലിം സമൂഹത്തെ അവഹേളിക്കുന്ന സമീപനമാണ് ബി.ജെ.പി നടത്തുന്നത്. മുസ്ലിംകൾ ബി.ജെ.പിയിലുണ്ട് എന്ന് വരുത്തുക മാത്രമാണ് ലക്ഷ്യം. കുടുംബപ്പേരുപയോഗിച്ച് സമുദായത്തെ ഒന്നാകെ തെറ്റിദ്ധരിപ്പിക്കുകയാണെന്നും രാജിക്കത്തിൽ പറയുന്നു\nTaha Bafaki Thangal reveals\nto her leaving the BJP\nPrevious articleആര്യന് ഖാന് ജയിൽ ഭക്ഷണം ഇഷ്ടമല്ല; പാർപ്പിച്ചിരിക്കുന്നത് കൂട്ടുപ്രതികൾക്കൊപ്പമല്ലെന്നും റിപ്പോർട്ട്\nNext articleആരാധകരുടെ കാത്തിരിപ്പിന് വിരാമമിട്ട് സ്റ്റൈൽ മന്നൻ രജനികാന്തിന്റെ പുതിയ ചിത്രം അണ്ണാത്തെയുടെ ടീസർ പുറത്ത്


കൃഷിക്ക് നല്ലത് അക്വാപോണിക് :: Janmabhumi Daily\nSaturday 18 November 2017 2:05 am IST\nപെരുമ്പാവൂര്: ചെലവ് കുറഞ്ഞ രീതിയില് ജൈവകൃഷി, ജൈവമീന് വളര്‍ത്തല് എന്നിവയ്ക്ക് അക്വാപോണിക് മികച്ചതാണെന്ന് കുട്ടികള്. തേവര ജിആര്‍എഫ്ടി വൊക്കേഷണല് ഹയര്‍സെക്കന്ററി സ്‌കൂളിലെ എച്ച്എസ്എസ് കരിക്കുലം വിഭാഗമാണ് ഇത് അവതരിപ്പിച്ചത്.\nഒരിക്കല് ഉപയോഗിക്കുന്ന ജലം നൂതന സാങ്കേതികവിദ്യയിലൂടെ വികസിപ്പിച്ചെടുത്ത യന്ത്രത്തിന്റെ സഹായത്താല് ശുദ്ധീകരിച്ച് വീണ്ടും ഉപോഗിക്കും. ഇതുമൂലം വെള്ളം ലാഭിക്കാന് കഴിയും. ഒപ്പം, മലിനീകരണമോ പരിസ്ഥിതി പ്രശ്‌നങ്ങളോ ഇല്ലാതെ ഈ സംവിധാനത്തിലൂടെ മീന് വളര്‍ത്തല്, പച്ചക്കറി കൃഷി എന്നിവ ചെയ്യാന് കഴിയുമെന്നതാണ് പ്രത്യേകത.\n20 ലിറ്റര് വെള്ളത്തില് അരകിലോ ജൈവവളം മാത്രം ഉപയോഗിച്ചാല് മതി. ചെമ്മീന്, കരിമീന്, തിലോപ്പിയ തുടങ്ങിയ മത്സ്യങ്ങളും തക്കാളി, വെണ്ട, അമര, പാവല് തുടങ്ങിയ പച്ചക്കറികളും കൃഷിചെയ്യാനാകുമെന്നും അക്വാപോണികിന്റെ പ്രവര്‍ത്തനം വിശദീകരിച്ച് കൊണ്ട് വിദ്യാര്‍ത്ഥികള് പറഞ്ഞു. ഇതിന് ഇവര്‍ക്ക് രണ്ടാം സ്ഥാനം ലഭിച്ചു.


ടോർക്സ് - വിക്കിപീഡിയ\nവികസിപ്പിച്ചവർ ടോർക്സ് സംഘം\nഅനുമതിപത്രം ഗ്നു ജിപിഎൽ, എഫ്എഎൽ\nപതിപ്പ് 1.3.4 (ഒക്റ്റോബർ 19, 2012)\nതട്ടകം ക്രോസ് പ്ലാറ്റ്ഫോം\nസിസ്റ്റം ആവശ്യകതകൾ കുറഞ്ഞത്:\nഓപ്പൺജിഎൽ 1.3 compatibleഅനുരൂപിയായ, 32എംബി റാമോടു കൂടിയ ഗ്രാഫിക്സ് കാർഡ്.\n80032എംബി റാമോടു കൂടിയ\nഓപ്പൺജിഎൽ 1.3 അനുരൂപിയായ, 64എംബി റാമോടു കൂടിയ ഗ്രാഫിക്സ് കാർഡ്.\nഇൻപുട്ട് രീതി ജോയ്സ്റ്റിക്, സ്റ്റിയറിംഗ് വീൽ, കീബോഡ്, മൗസ്\nഒരു ഓപ്പൺ സോഴ്സ് ത്രിമാന റേസിംഗ് സിമുലേഷൻ ഗെയിമാണ് ടോർക്സ് (ദ ഓപ്പൺ റേസിംഗ് കാർ സിമുലേറ്റർ) (TORCS). ടോർക്സ് ലിനക്സ്, വിൻഡോസ്, ബിഎസ്ഡി, മാക് പ്ലാറ്റ്ഫോമുകളിൽ ലഭ്യമാണ്. ടോർക്സ് നിർമ്മിച്ചത് എറിക് എസ്പീ, ക്രിസ്റ്റോഫ് ഗിയോന്നിയോ എന്നീ ഡെവലപ്പർമാർ ചേർന്നായിരുന്നു. എന്നാൽ ഇപ്പോൾ ബേൺഹാഡ് വൈമാന്റെ നേതൃത്വത്തിലാണ് ടോർക്സ് വികസിപ്പിക്കുന്നത്. സി++ൽ എഴുതപ്പെട്ട ടോർക്സ് ഗ്നു ജിപിഎല്ലിൻ കീഴിലാണ് പ്രസിദ്ധീകരിച്ചിരിക്കുന്നത്. മുൻകൂട്ടി തയ്യാറാക്കപ്പെട്ട നിർമ്മിത ബുദ്ധി റോബോട് ഡ്രൈവർമാർ ഉപയോക്താവിന്റെ കാറിനെതിരെ കളിക്കുന്ന രീതിയിലാണ് ടോർക്സ് തയ്യാറാക്കപ്പെട്ടിരിക്കുന്നത്. ഉപയോക്താവിന് കീബോഡ്, മൗസ്, ജോയ്സ്റ്റിക് എന്നിങ്ങനെയുള്ള വിവിധ ഉപാധികൾ ഉപയോഗിച്ച് ഈ ഗെയിം കളിക്കാനാവും.\nടോർക്സിന്റെ ഒരു പ്രധാന ഫോർക്കാണ് ടോർക്സ്-എൻജി എന്നാദ്യം അറിയപ്പെട്ടിരുന്ന സ്പീഡ് ഡ്രീംസ്. ടോർക്സിന്റെ ആദ്യകാല ഡെവലപ്പർമാരും ഉപയോക്താക്കളുമാണ് സ്പീഡ് ഡ്രീംസിന്റെ നിർമ്മാണത്തിനു പിന്നിൽ . ടോർക്സിന്റെ ഫീഡ്ബാക്ക് വ്യവസ്ഥ മോശമാണെന്ന അഭിപ്രായത്തെ തുടർന്നാണ് ഇവർ സ്പീഡ് ഡ്രീംസ് നിർമ്മിക്കുന്നത്.\nഒരു ഓപ്പൺ സോഴ്സ് ഗെയിമായതിനാൽ ടോർക്സിനെ ധാരാളം ഗവേഷണങ്ങൾക്കുപയോഗിച്ചിട്ടുണ്ട്. കാർ നിർമ്മാണത്തിന്റെ സ്വതേയുള്ള കംപ്യൂട്ടേഷൻ, ട്രാക്കുകളുടെ മനുഷ്യ സഹായത്തോടെയുള്ള അൽഗൊരിത നിർമ്മാണം, ജെനെറ്റിക് പ്രോഗ്രാമിംഗ് പോലെയുള്ള വിവിധ കമ്പ്യൂട്ടേഷണൽ സാങ്കേതികവിദ്യകൾ എന്നീ ഗവേഷണ മേഖലകകളിലാണ് പ്രധാനമായും ടോർക്സ് ഉപയോഗിക്കപ്പെടുന്നത്. 2008 മുതൽ ഐട്രിപ്പിൾഇ കോൺഫെറെൻസ് ഓൺ കമ്പ്യൂട്ടേഷണൽ ഇന്റലിജെൻസ് ആൻഡ് ഗെയിംസ് സമ്മേളനത്തിൽ ടോർക്സ് ഗെയിംസ് മേഖലയുടെ അടിസ്ഥാനങ്ങളിലൊന്നായി ഉപയോഗിക്കപ്പെടുന്നുണ്ട്.\nറാഴ്സ് - ടോർക്സിന്റെ അടിസ്ഥാനം\nസ്പീഡ് ഡ്രീംസ് - ടോർക്സിൽ നിന്നും നിർമ്മിച്ച ഗെയിം.\nവീഡ്രിഫ്റ്റ് - മറ്റൊരു റേസിംഗ് സിമുലേഷൻ ഗെയിം.\n↑ "TORCS FAQ: "Who develops TORCS?"".\n↑ "Speed Dreams home page".\nവിക്കിമീഡിയ കോമൺസിലെ TORCS എന്ന വർഗ്ഗത്തിൽ ഇതുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ്.\nടോർക്സ് റേസിംഗ് ബോർഡ്\n"https://ml.wikipedia.org/w/index.php?title=ടോർക്സ്&oldid=1827288" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 06:59, 29 ഓഗസ്റ്റ് 2013.


കുമാറ വ്യാസ - വിക്കിപീഡിയ\nGada Parva (lit, "Battle of the clubs") section of Kumaravyasa's epic Mahabharata in Kannada dated to c.1425-1450\nParts of the Kannada epics-Kumaravyasa's Mahabharata and Lakshmisha's Jaimini Bharata\nകുമാറവ്യാസ(കന്നഡ: ಕುಮಾರವ್ಯಾಸ) is the pen name of Naranappa (കന്നഡ: ನಾರಣಪ್ಪ), പതിനഞ്ചാം നൂറ്റാണ്ടിന്റെ ആദ്യപകുതിയിൽ ജീവിച്ചിരുന്ന കന്നഡ ഭാഷയിലെ സ്വാധീനമുണ്ടായിരുന്ന ഒരു ക്ലാസിക്കൽ കവി ആയിരുന്നു. കുമാറവ്യാസ എന്നത് അദ്ദേഹത്തിന്റെ യഥാർത്ഥ പേരല്ല. മഹാഭാരതം കന്നഡഭാഷയിൽ തന്റേതായ ശൈലിയിൽ വിവർത്തനം ചെയ്ത് കന്നഡ സാഹിത്യത്തിൽ സ്ഥിരപ്രതിഷ്ഠ നേടിയ കവിയായിരുന്നു അദ്ദേഹം. സാഹിത്യപരമായി, കുമാരവ്യാസ എന്നാൽ കുഞ്ഞു വ്യാസൻ എന്നോ വ്യാസന്റെ മകൻ എന്നോ അർത്ഥം കൽപ്പിക്കാം. അദ്ദേഹം മഹാഭാരതം പുനരാഖ്യാനം ചെയ്തതുകൊണ്ടാണ് ഈ പേർ അദ്ദേഹത്തിനു ലഭിച്ചത്. എഴുത്തച്ഛന്റെ യഥാർത്ഥ നാമം അറിയാത്തപോലെ ഈ കവിയുടെ പേരും കൃത്യമായി അറിയില്ല. എങ്കിലും അദ്ദേഹത്തിന്റെ എതിരാളിയും വീരശൈവനായ കവിയുമായിരുന്ന ചാമറസ അദ്ദേഹത്തിന്റെ സമകാലീനനായിരുന്നു. ചാമറസയാണ് 1435ൽ അല്ലാമ പ്രഭുവിനെപ്പറ്റി പ്രഭു‌ലിംഗലീലെ എന്ന കാവ്യം രചിച്ചത്. ശിവശരണ അദ്ദേഹം രചിച്ചു. രണ്ടു കവികളും ദേവറായ രണ്ടാമന്റെ സഭയിലെ അംഗങ്ങളായിരുന്നു.\n1 സ്ഥലവും കാലവും\n3 കന്നഡ സാഹിത്യത്തിൽ കുമാറ വ്യാസനുള്ള സ്വാധീനം\nKumaravyasa Stambha ("Kumaravyasa's Pillar") in the large mantapa of the Veeranarayana temple in Gadag, where Kumara Vyasa is known to have written his epic, the Kumaravyasa Bharata\nഅദ്ദേഹത്തിന്റെ പ്രകൃഷ്ട രചനയായ (ഏറ്റവും പ്രധാന രചന) കർണ്ണട ഭാറത കഥാമൻജറി, 1430 ൽ ദേവറായ രണ്ടാമൻ വിജയനഗറ സാമ്രാജ്യം ഭരിക്കുന്ന സമയത്താണ് രചിച്ചത്. അദ്ദേഹത്തിന്റെ രാജസദസ്സിൽ കവിയെന്ന നിലയിൽ കുമാറ വ്യാസയ്ക്ക് വലിയ സ്ഥാനം ലഭിച്ചിരുന്നു. പതിനഞ്ചാം നൂറ്റാണ്ടിലെ പ്രമുഖരായ കവികളായ കനകദാസ, തിമ്മണ്ണ കവി തുടങ്ങിയവർ കുമാറ വ്യാസയെപ്പറ്റി പറഞ്ഞിട്ടുണ്ട്.\nകുമാറ വ്യാസ ഉത്തര കന്നഡ ജില്ലയിലെ ഗതഗ് പട്ടണത്തിൽനിന്നും 35 കി.മീ (22 മൈ) അകലെയുള്ള കോളിവാഡ് എന്ന ഗ്രാമത്തിൽ ജനിച്ചുവെന്നു പറയപ്പെടുന്നു. ഐതിഹ്യമനുസരിച്ച്, ഗദഗിലെ വീറനാറായണ ക്ഷേത്രത്തിൽ വച്ചാണ് തന്റെ കൃതികൾ രചിച്ചത് എന്നും പറയപ്പെടുന്നു. ഇന്നും, ഈ ക്ഷേത്രത്തിൽ കുമാറ വ്യാസയുടെ തൂൺ എന്ന പേരിൽ ഒരു സ്തൂപം ഈ ക്ഷേത്രത്തിൽ കാണപ്പെടുന്നുണ്ട്.\nകുമാറ വ്യാസയുടെ പ്രധാന കൃതി കർണ്ണാട ഭാറത കഥാമൻജറി ആണ്. ഇത് കന്നഡ ഭാഷയിലെ മഹാഭാരത പുനരാഖ്യാനമാണ്. ഗദുകിന ഭാറത എന്നും കുമാറ വ്യാസ ഭാറത എന്നും അറിയപ്പെടുന്നു. ഇത് മഹാഭാരതത്തിന്റെ ആദ്യ പത്തു പർവ്വങ്ങളുടെ പുനരാഖ്യാനമാണ്. പർവ്വ എന്നാൽ അദ്ധ്യായം. കൃഷ്ണ ഭക്തനായ കുമാറ വ്യാസ പാണ്ഡവരിലെ ഏറ്റവും മുതിർന്ന യുധിഷ്ഠിരന്റെ കിരീടധാരണത്തോടെയാണ് തന്റെ കൃതി അവസാനിപ്പിക്കുന്നത്. ഈ കൃതിയുടെ സാർവ്വജനീനതയാണ് കന്നഡ സാഹിത്യത്തിൽ ഇതിനു സ്ഥിരപ്രതിഷ്ഠ നേടിക്കൊടുത്തത്.\nഗദഗിന ഭാറത ഭാമിനി ഷത്പതി വൃത്തത്തിൽ6വരി ഖണ്ഡികയായാണ് രചിച്ചിരിക്കുന്നത്. കുമാറ വ്യാസ തന്റെ കൃതിയിൽ മനുഷ്യവികാരങ്ങളെ ആഴത്തിൽ സൂക്ഷ്മനിരീക്ഷണം നടത്തുന്നു. അതുപോലെ മൂല്യങ്ങളെ അദ്ദേഹം അപഗ്രഥിക്കുകയും പദസഞ്ചയത്തിലുള്ള തന്റെ സാമർത്ഥ്യം പ്രകടിപ്പിക്കുകയും ചെയ്യുന്നു. ഈ കൃതി സങ്കീർണ്ണമായ അലങ്കാരികഭാഷയിലുള്ളതാണ്. കഥാപാത്രസൃഷ്ടിയിലും അദ്ദേഹം തന്റെ അദ്യുതീയമായ സാമർത്ഥ്യം പ്രദർശിപ്പിച്ചിരിക്കുന്നു.കർണ്ണാട ഭാറത കഥാമൻജറിയെ ദശപർവ്വഭാറത എന്നാണു വിളിക്കുന്നത്. കാരണം, മൂലകൃതിയായ മഹാഭാരതത്തിനു 18 പർവ്വങ്ങളുണ്ടെങ്കിലും കർണ്ണാട ഭാറത കഥാമൻജറിക്ക് 10 പർവ്വങ്ങൾ മാത്രമെയുള്ളു.\nകുമാറ വ്യാസയുടെ കഥാമൻജറി ഗധായുദ്ധം വരെ മാത്രമേ വിവരിക്കുന്നുള്ളു. ദുര്യോധനനും ഭീമനും തമ്മിലുള്ള ഗധായുദ്ധത്തിൽ ദുര്യോധനൻ കൊല്ലപ്പെടുന്നു. ഇതിനോടനുബന്ധിച്ച് മഹാഭാരത മൂലത്തിൽ കാണുന്ന യുധിഷ്ഠിരന്റെ പട്ടാഭിഷേകം, അശ്വമേധ യാഗം, സ്വർഗ്ഗാരോഹണ പർവ്വം എന്നിവ ഈ ആഖ്യാനത്തിൽ കുമാറ വ്യാസ ചേർത്തിട്ടില്ല.\nകുമാറ വ്യാസന്റെ മരണശേഷം ഏതാനും വർഷങ്ങൾക്കകം ജനിച്ച ലക്ഷ്മീശ എന്ന മറ്റൊരു കന്നഡ കവി കുമാറ വ്യാസ എഴുതാതിരുന്ന അശ്വമേധ യാഗ പർവ്വത്തെ മാത്രം എടുത്ത് ജമിനി ഭാറത എന്ന പേരിൽ കന്നഡയിൽ മറ്റൊരു കൃതി രചിച്ചിട്ടുണ്ട്. ഈ കൃതിയിലെ വിവരണം കഥാമൻജറിക്കു തുല്യമായി കണക്കാക്കിവരുന്നു.\nശ്രീ വീറ നാറായണന്റെ അനുഗ്രഹമുള്ള കവിയായിരുന്നു കുമാറ വ്യാസയെന്നു വിശ്വാസമുണ്ട്. ഈ കവി ഈ ക്ഷേത്രത്തിന്റെ ഗർഭഗൃഹത്തിലിരിക്കുകയും നാരായണൻ തന്റെ വിഗ്രഹത്തെ മറഞ്ഞുനിന്ന് പ്രാചീനമായ മഹാഭാരത കഥ മുഴുവൻ പറഞ്ഞുകൊടുത്തു എന്നും കവി ആ കഥ അതിഗംഭീരമായ കാവ്യമായി പരിവർത്തനപ്പെടുത്തി എന്നും ഈ ഐതിഹ്യം പറയുന്നു. നാറായണ ഈ സമയം ഒരു കരാറുണ്ടാക്കിയത്രെ, താൻ ഈ കഥ പറയുമ്പോൾ തന്റെ ശബ്ദം മാത്രം കേൾക്കണം. യാതൊരു കാരണവശാലും ആരാണിതു പറയുന്നതെന്ന് കാണാൻ ശ്രമിക്കരുത്. എന്നാൽ താൻ തന്റെ പത്താം പർവ്വം എഴുതിക്കഴിഞ്ഞപ്പോൾ കുമാറ വ്യാസയ്ക്ക് ആരാണ് വിഗ്രഹത്തിനു പിന്നിലിരുന്ന് പറയുന്നത് എന്നറിയാൻ അതിയായ ആഗ്രഹമുണ്ടാകുകയും അതിനാൽ അദ്ദേഹം നോക്കിയപ്പോൾ സാക്ഷാൽ നാരായണൻ കഥ വിവരിക്കുന്നത് നേരിട്ടു കാണുകയും ചെയ്തത്രെ. ഇതിനൊപ്പം കുരുക്ഷെത്രയുദ്ധത്തിന്റെ കാഴ്ചയും കണ്ടത്രെ. എന്നിരുന്നാലും, കുമാറ വ്യാസ നാരായണനുമായുള്ള തന്റെ കരാർ ലംഘിച്ചതിനാൽ ഭഗവാൻ തന്റെ ആഖ്യാനം അവസാനിപ്പിച്ച് അപ്രത്യക്ഷനായത്രെ. അതിനാലാണ് മഹാഭാരത കഥാ അദ്ദേഹം പത്തു പർവ്വത്തിൽ നിർത്തിയതെന്ന് ഐതിഹ്യം.\nകുമാറ തുടക്കത്തിൽ ശ്രേഷ്ഠമായ ഒരു എഴുത്തു രിതിയാണ് കാണിക്കുന്നത്. അദ്ദേഹം ആത്മവിശ്വാസത്തോടെ പറയുന്നത് തന്റെ കാവ്യം താരതമ്യപ്പെടുത്താനാവാത്തതും എല്ലത്തരം വായനക്കാരേയും തൃപ്തിപ്പെടുത്തുന്നതുമാണ് എന്നത്രെ. അദ്ദേഹം തന്റെ കാവ്യത്തിൽ " ഒരു രാജാവ് ഒരു ധീരനെ ആസ്വദിക്കുന്നു, ബ്രാഹ്മണൻ വേദങ്ങളുടെയെല്ലാം സത്തയും തത്ത്വജ്ഞൻ അത്യുന്നതമായ തത്ത്വശാസ്ത്രം, മന്ത്രിമാരും ഭരണകർത്താക്കളും നിയമപാടവമുള്ളവരും പ്രേമികൾ..." അദ്ദേഹം വീണ്ടും പറയുന്നു, "തന്റെ ഈ കൃതി മറ്റു മഹനീയരായ പണ്ഡിതരുടെ കൃതികളേക്കാൾ ശ്രേഷ്ഠമാണു"\nകുമാറ വ്യാസയുടെ അത്രയധികം അറിയപ്പെടാത്ത കൃതിയാണ് ഐരാവത.\nകന്നഡ സാഹിത്യത്തിൽ കുമാറ വ്യാസനുള്ള സ്വാധീനം[തിരുത്തുക]\nകുമാറ വ്യാസയുടെ കൃതികൾ കന്നഡ സാഹിത്യത്തിലെ നഡുഗന്നഡ (മദ്ധ്യകാലം) കാലഘട്ടത്തിൽ പെടുത്തിയിരിക്കുന്നു. പിന്നീടുള്ള കന്നഡ സാഹിത്യത്തിൽ അദ്ദേഹത്തിന്റെ സ്വാധീനം വളരെ ആഴത്തിലുള്ളതാണ്.\nഗദുഗിന ഭാറത ഇന്നും വ്യാപകമായി വായിച്ചുവരുന്നുണ്ട്. ഗമക സ്റ്റൈലിൽ ആണിത് പാടിവരുന്നത്.\n↑ Kumara Vyasa. Kumara vyasa Karnatnataka Mahabharata.\nDr. Suryanath U. Kamat, A Concise history of Karnataka from pre-historic times to the present, Jupiter books, MCC, Bangalore, 2001 (Reprinted 2002)\nProf K.A. Nilakanta Sastri, History of South India, From Prehistoric times to fall of Vijayanagar, 1955, OUP, New Delhi (Reprinted 2002).\n"https://ml.wikipedia.org/w/index.php?title=കുമാറ_വ്യാസ&oldid=3254363" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 12:35,7ഡിസംബർ 2019.


സുസുക്കിയുടെ ഇന്ത്യൻ നിര്‍മിത ജിക്‌സര് ബൈക്കുകള് ജാപ്പനീസ് വിപണിയില് അവതരിപ്പിച്ചു - Live Newage\nഇന്ത്യയില് നിര്‍മിച്ച ജിക്‌സര് 250, ജിക്‌സര് എസ്എഫ് 250 ബൈക്കുകള് ജാപ്പനീസ് വിപണിയില് സുസുക്കി മോട്ടോര്‍സൈക്കിള് കോര്‍പ്പറേഷന് അവതരിപ്പിച്ചു. ജിക്‌സര് 250 മോട്ടോര്‍സൈക്കിളിന് 4,48,800 യെന് (ഏകദേശം 3.07 ലക്ഷം ഇന്ത്യന് രൂപ), ജിക്‌സര് എസ്എഫ് 250 മോഡലിന് 4,81,800 യെന് (ഏകദേശം 3.30 ലക്ഷം ഇന്ത്യന് രൂപ) എന്നിങ്ങനെയാണ് വില. പൂര്‍ണമായി നിര്‍മിച്ചശേഷം ബൈക്കുകള് ഇന്ത്യയില്‍നിന്ന് മാതൃരാജ്യത്തേക്ക് ഇറക്കുമതി ചെയ്യുകയാണ്. രണ്ട് ബൈക്കുകളും ജപ്പാനിലെ ബഹിര്‍ഗമന മാനദണ്ഡങ്ങള് പാലിക്കുന്നതാണ്. ഇന്ത്യയില് വില്‍ക്കുന്ന അതേ ജിക്‌സര് 250, ജിക്‌സര് എസ്എഫ് 250 ബൈക്കുകളാണ് ജപ്പാനിലേക്ക് കയറ്റുമതി ചെയ്യുന്നത്. 2019 ടോക്കിയോ മോട്ടോര് ഷോയില് ഈ ക്വാര്‍ട്ടര് ലിറ്റര് ബൈക്കുകള് പ്രദര്‍ശിപ്പിച്ചിരുന്നു.


കട്ടമഞ്ഞും മഞ്ഞുവീഴ്ചയും കാണാൻ പറ്റുന്ന ഒരു ഹിമാലയൻ ഹിൽസ്റ്റേഷൻ •Technology & Travel Blog from India\nHome Aanavandi കട്ടമഞ്ഞും മഞ്ഞുവീഴ്ചയും കാണാൻ പറ്റുന്ന ഒരു ഹിമാലയൻ ഹിൽസ്റ്റേഷൻ\nകട്ടമഞ്ഞും മഞ്ഞുവീഴ്ചയും കാണാൻ പറ്റുന്ന ഒരു ഹിമാലയൻ ഹിൽസ്റ്റേഷൻ\nതിരുവനന്തപുരത്ത് നിന്ന് അല്ലെങ്കിൽ കൊച്ചിയിൽ നിന്ന് ട്രെയിൻ മാർഗ്ഗം യാത്ര ചെയ്ത്, സുരക്ഷിതമായി, ന്യൂ ഇയർ ആഘോഷങ്ങളിൽ പങ്കെടുക്കാൻ കഴിയുന്ന, ജനുവരി മുതൽ ഫെബ്രുവരി പകുതി വരെ കട്ടമഞ്ഞും മഞ്ഞുവീഴ്ചയും കാണാൻ പറ്റുന്ന ഒരു ഹിമാലയൻ ഹിൽസ്റ്റേഷൻ ഏതാണ്?\nകശ്മീരിലെ ശ്രീനഗർ പ്രാന്തപ്രദേശങ്ങളിലേക്ക് ഇപ്പോഴത്തെ അവസ്ഥയിൽ ട്രെയിനിൽ നേരിട്ട് എത്തിപ്പെടാൻ കഴിയുന്നതല്ല. കാറ്റ്ര – ബനിഹാൾ റെയിൽ പാതാ നിർമ്മാണം കഴിയും വരെ. അതു കഴിഞ്ഞാൽ നമുക്ക് ട്രെയിനിൽ നേരെ ശ്രീനഗറിൽ ചെന്നിറങ്ങാം. ലഡാക്ക് മേഖലയിൽ ലേയിലൊ മറ്റോ ട്രെയിനിൽ എത്തപ്പെടുക സാദ്ധ്യമല്ല. പഞ്ചാബിലെ പത്താൻകോട്ടു നിന്നും ഒരു നാരൊഗെജ് ലൈൻ ഹിമാചൽപ്രദേശിലെ മനാലിക്ക് 162 കിലോമീറ്റർ അടുത്ത് ജോഗീന്ദർപൂർ വരെ ഉണ്ടെങ്കിലും അവിടെ നിന്നും ഏകദേശം5മണിക്കൂറോളം വാഹനമാർഗ്ഗം താണ്ടിയെങ്കിൽ മാത്രമേ മനാലിയിലെത്തുകയുള്ളൂ.\nഇന്ത്യയിലെ ഏറ്റവും മനോഹരമായ മഞ്ഞുവീഴ്ചാ ദൃശ്യങ്ങൾ ലഭ്യമാകുന്ന ഹിൽസ്റ്റേഷനാണ് ഹിമാചൽപ്രദേശിലെ മനാലി. മനാലിയിലൊ സ്പിതിയിലൊ കിനൗറിലൊ ഒന്നും തന്നെ ട്രെയിൻ യാത്ര ലഭ്യമല്ല. മനാലിക്ക് ഏകദേശം സമാനമായ മഞ്ഞുവീഴ്ചകളാണ് ഡിസംബർ അവസാനം അല്ലെങ്കിൽ ന്യൂഇയർ ആഴ്ചകളിൽ സിംലയിലെ കുഫ്രിയിലും പ്രാന്തപ്രദേശങ്ങളിലും കാണപ്പെടുന്നത്. ജനുവരി മുതൽ ഫെബ്രുവരി പകുതി വരെ സിംലയിലെ കുഫ്രിയിൽ മഞ്ഞുവീഴ്ച കാണാവുന്നതാണ്. ഭാഗ്യം തുണച്ചാൽ ഡിസംബർ അവസാന ആഴ്ചയിൽ തന്നെ മഞ്ഞുവീഴ്ച കണ്ടെന്നു വരാം. സിംലയിൽ നിന്നും 60 കിലോമീറ്ററുള്ള Narkanda യിൽ മാർച്ച് വരെ മഞ്ഞുവീഴ്ചയുണ്ട്.\nഉത്തരാഖണ്ഡിലെ ഓളി ഹിൽസ്റ്റേഷന് ഏറ്റവും അടുത്ത റെയിൽ ഹെഡ് 273 കിമി അകലെയുള്ള ഹരിദ്വാറാണ്. ഈ കാര്യത്തിൽ കുറച്ചു ഭാഗ്യവതി കുമയൂൺ കുന്നുകളിലെ നൈനിറ്റാൾ ആണ്. നൈനിറ്റാളിന് 34 കി.മിറ്ററിൽ റെയിൽ സ്റ്റേഷനുണ്ട്. എന്നാൽ ട്രെയിൻ ലഭ്യതയുടെ കാര്യത്തിൽ ഹിമാലയൻ ഹിൽസ്റ്റേഷനുകൾക്കിടയിൽ ഷിംല ഒന്നാമതാണ്. രാജ്യത്തിന്റെ ഏത് റെയിൽവേ സ്റ്റേഷനിൽ നിന്നും ഷിംലയിലെത്താം. പട്ടണത്തിന്റെ പ്രാന്തപ്രദേശങ്ങളിൽ തന്നെ മഞ്ഞുകണങ്ങൾ വാരി കളിക്കാം, മഞ്ഞുവീഴ്ച അനുഭവിക്കാം.\n1903 മുതൽ, 117 വർഷങ്ങൾക്ക് മുമ്പ് മുതൽ തന്നെ ഷിംലയിലേക്ക് ആവി വണ്ടികൾ ഇരമ്പിക്കയറിയിരുന്നെന്നു കൂടി അറിയുക. 1800 ളുടെ തുടക്കത്തിലാണ് ഷിംല ഇന്ത്യയിലെ ബ്രിട്ടീഷ് അധികാരികളുടെ ശ്രദ്ധയിലേക്ക് വരുന്നത്. അന്ന് മുതൽ 1947 വരെ ഷിംല അവർക്ക് ഇന്ത്യയിലെ ഏറ്റവും പ്രിയതരമായ ഹിൽസ്റ്റേഷനായിരുന്നു. 1864 മുതൽ 1939 വരെ ബ്രിട്ടീഷ് ഇന്ത്യയുടെ വേനൽക്കാല തലസ്ഥാനമായിരുന്നു.\nക്രിസ്മസിന്റ്റെ തലേദിവസം രാത്രിയിലാണ് ഇപ്രാവശ്യത്തെ നോർത്ത് ഇന്ത്യാ യാത്ര ആരംഭിച്ചത്. തിരുവനന്തപുരത്ത് നിന്നും ഞങ്ങൾ ആദ്യം പോയത് രാജസ്ഥാനിലെ ജയ്പൂരിലേക്കാണ്. പൗരത്വ നിയമ ഭേദഗതിയും രജിസ്റ്ററും സംബന്ധിച്ച പ്രതിഷേധങ്ങളൊക്കെ നടന്നു കൊണ്ടിരിക്കുന്നതിന് ഇടയിലൂടെയായിരുന്നു യാത്രകൾ. കൂടാതെ ഈ ദിവസങ്ങളിൽ ഉത്തരേന്ത്യ ഏറ്റവും തണുപ്പുള്ള രാത്രികളെയാണ് എക്സിബിറ്റ് ചെയ്തിരുന്നത്. ജയ്പൂരിൽ ഞങ്ങൾക്ക് ഇറങ്ങേണ്ടി വന്നത് നല്ല തണുപ്പിലേക്കായിരുന്നു.\nജയ്പൂരിലെ തിരക്കിട്ട യാത്രകൾക്ക് ശേഷം ന്യൂഇയറിന് തൊട്ടു മുമ്പുള്ള ദിവസങ്ങളിൽ ഞങ്ങൾ ഡെൽഹി- കാൽക്കാ വഴി ഷിംലയിലേക്ക് പോകുകയാണ്. മൂന്നു മാസങ്ങൾക്ക് ശേഷം വീണ്ടും ഷിംലയിൽ ഒരിക്കൽകൂടി. കഴിഞ്ഞ സെപ്തംബറിൽ ഷിംലയിലെത്തിയത് ഹിമാലയത്തിൽ മൺസൂൺ മലയിടിച്ച് പ്രഭാവം കാട്ടിയ വേളയിലായിരുന്നു. അന്നേ തീരുമാനിച്ചതായിരുന്നു ഷിംലയുടെ ശിശിരം ശൈത്യമാകുന്ന ഡിസംബർ – ജനുവരിയിൽ ഒരിക്കൽ കൂടി വരണമെന്ന്. ൠതുക്കളുടെ നിറമാറ്റം സ്പർശിച്ചും ദർശിച്ചുമറിയുക. അതൊരു അനുഭൂതി തന്നെയല്ലേ.\nജയ്പൂരിൽ തങ്ങിയ രാത്രികളെ കുറിച്ച് പിറ്റേ ദിവസത്തെ ഹിന്ദുസ്ഥാൻ ടൈംസ് പറഞ്ഞത് കഴിഞ്ഞ6വർഷത്തെ ഏറ്റവും തണുത്ത രാത്രിയെന്നായിരുന്നു. ജയ്പൂരിൽ നിന്നും രാത്രി ഡെൽഹിയിൽ എത്തിയപ്പോൾ പിറ്റേദിവസത്തെ ദേശീയ പത്രങ്ങൾ പറഞ്ഞത് നാഷണൽ ക്യാപ്പിറ്റലിന്റ്റെ 119 വർഷത്തെ ചരിത്രത്തിലെ ഏറ്റവും തണുപ്പ് കൂടിയത് ആ രാത്രി എന്നായിരുന്നു. ആ രാത്രി ഷിംലയിലേക്ക് പോകുന്നതിനായി ഹൗറാ കാൽക്കാ മെയ്ൽ കാത്ത് ഡെൽഹി സരായ് റോഹില സ്റ്റേഷനിൽ നില്ക്കുമ്പോൾ പത്രക്കാർ പറയുന്ന തണുപ്പൊന്നും തോന്നിയിരുന്നില്ല. അതാണ് സഞ്ചാരം തലക്കു പിടിച്ചാലുള്ള അവസ്ഥകൾ. മനസ്സിൽ മനാലിയും ഷിംലയും കിടക്കുമ്പോൾ ഡെൽഹിയിലെ കുളിരിനെ ശരീരം അത്രക്ക് ഭയക്കില്ലല്ലോ.\nപക്ഷെ യഥാർത്ഥത്തിൽ കാര്യങ്ങൾ അത്ര സുഖകരമായിരുന്നില്ല. തിരുവനന്തപുരത്ത് നിന്നും യാത്ര തുടങ്ങിയത് കഠിനമായ ഒരു ചെസ്റ്റ് ഇൻഫെക്ഷനെ ആന്റ്റിബയൊട്ടിക്സിൽ അടിച്ചമർത്തിയായിരുന്നു. പക്ഷെ യാത്ര വികാരമായപ്പോൾ ചെസ്റ്റ് ഇൻഫെക്ഷൻ മറവിയിലായി. പക്ഷെ ഓരൊ ദിവസവും താഴേക്ക് പോകുന്ന വെതർ റിപ്പോർട്ടുകൾ കാണുമ്പോൾ ചെസ്റ്റ് വീണ്ടും എന്നെ ഭയപ്പെടുത്തിയിരുന്നു. വല്ല ന്യുമൊണിയയും പിടി കൂടിയാലോ.\nപിന്നെ ഈ യാത്ര കാർ മാർഗ്ഗം ഒഴിവാക്കിയതും എന്നെ ബാധിക്കുന്നതായിരുന്നു. വർഷങ്ങളായി ഞങ്ങളുടെ എല്ലാ ഇന്ത്യാ യാത്രകളും സ്വയം കാറോടിച്ചാണ് നടന്നിട്ടുള്ളത്. അതിന് കാരണം എന്റെ ട്രാവൽ സിക്നെസ് തന്നെ. കഴിഞ്ഞ 20 വർഷമായി മറ്റൊരാൾ ഓടിക്കുന്ന വാഹനത്തിൽ ഇരുന്നാൽ എനിക്ക് കടുത്ത ക്ഷീണം, ശരീരം അമിതമായി തണുക്കുക, ഛർദ്ദി തോന്നുക, ഷോർട്ട് ബ്രീത് എന്നീ അസ്വസ്ഥതകൾ അനുഭവപ്പെടുമായിരുന്നു.\nഈ കാരണത്താൽ ഒന്നുകിൽ സ്വയം ഓടിക്കുക അല്ലെങ്കിൽ ട്രെയിൻ പോകുന്ന ഇടങ്ങളിൽ യാത്ര അവസാനിപ്പിക്കുക എന്ന ഗതികെട്ട അവസ്ഥയിലാണ് ഞാൻ ഇപ്പോൾ നില്ക്കുന്നത്. അല്ലാതെ ഇരട്ടി പണം മുടക്കി സ്വയം കാറോടിക്കുകയെന്ന ഇരട്ടിപ്പണിയും ചെയ്ത് അലഞ്ഞു വലഞ്ഞു യാത്ര ചെയ്യുന്നത് എന്തോ മഹാകാര്യമാണെന്ന ധാരണയിലൊന്നുമല്ല.\nസത്യത്തിൽ ട്രെയിൻ യാത്ര പോലെ മനോഹരമായ മറ്റൊരു യാത്രയില്ല. വെറുതെ ഇരുന്നു കൊടുത്താൽ മതി. കാർ ഡ്രൈവ് ത്രില്ലിംഗ് തന്നെ. പക്ഷെ എന്നും തെറ്റുന്ന എന്റെ ഷെഡ്യൂളിൽ പലപ്പോഴും ഡ്രൈവിംഗ് പുലർച്ചെ വരെ നീളുന്നതാണ്. അതും അന്യസംസ്ഥാനങ്ങളിലെ വിജന ഹൈവെകളിൽ. അത് ഭീതിദവും രക്തസമ്മർദ്ദം ഉയർത്തുന്നതുമാണ്. അതുകൊണ്ട് ഞാൻ ഇപ്പോൾ ട്രെയിൻ യാത്രകളെ ഏറെ സ്നേഹിക്കുകയാണ്.\nഡെൽഹിയിലെ സരായ് റോഹില സ്റ്റേഷനിൽ നിന്നും കാൽക്കായിലേക്കുള്ള യാത്ര ഇന്ത്യയിലെ ബ്രിട്ടീഷ് കാലത്ത് തുടങ്ങിയ ട്രെയിനിലായിരുന്നു, ഹൗറാ കാൽക്കാ മെയ്ൽ എക്സ്പ്രസ്സിൽ. 155 വർഷത്തെ ചരിത്രമുള്ള ട്രെയിൻ. പുലർച്ചെ 04:30 ഞങ്ങൾ കാൽക്കാ സ്റ്റേഷനിലെത്തി. ട്രെയിനിൽ നിന്നും ഇറങ്ങിയപ്പോൾ വല്ലാതെ തണുത്ത് വിറക്കാൻ തുടങ്ങി. കഴിഞ്ഞ കുറച്ചു കാലമായി എപ്പോഴും കൊണ്ടു നടക്കുന്ന ഫ്ളാസ്കിൽ നിന്നും ഇത്തിരി ചൂടു വെള്ളം അകത്തു ചെന്നപ്പോൾ ആശ്വാസമായി. കുട്ടികളെയും തണുപ്പ് കാര്യമായി ബാധിച്ചു.\nഞങ്ങൾ സ്റ്റേഷനിലെ റിട്ടയറിംഗ് റൂമിലേക്ക് ഓടി. ഷിംലയിലേക്കുള്ള ട്രെയിൻ വരാൻ ഇനിയും സമയമുണ്ട്. ന്യൂഇയർ തിരക്കായതിനാൽ ഷിംലയിലേക്ക് പോകുന്നതിനായി നല്ല തിരക്കാണ്. റെയിൽവേ കൂടുതൽ താല്ക്കാലിക സർവ്വീസുകൾ തുടങ്ങിയിട്ടുണ്ട്. കൂടാതെ രാവിലെ7മണിക്ക് ഇന്ത്യൻ റെയിൽവേയുടെ പ്രസ്റ്റീജ് സർവ്വീസ് ഹിമ് ദർശൻ വിസ്റ്റാഡൊം ഡീലക്സ് എക്സ്പ്രസ്സുമുണ്ട്. ഹിമ് ദർശൻ സൽവ്വീസ് തുടങ്ങിയിട്ട്5ദിവസം പിന്നിടുന്ന ദിവസം. ഹിമ് ദർശൻ നിങ്ങൾക്ക് തരുന്നത് ഗംഭീര യാത്രയാണ്. റിക്ളൈനിംഗ് ചെയറിൽ ചാഞ്ഞു കിടന്ന് മേലാപ്പിലെ ചില്ലുജാലകങ്ങൾ വഴി ഹിമവാന്റ്റെ നീലാകാശം കണ്ടു പോകുക. മാസ്മരികമാണിത്.\nകാൽക്കയിൽ നിന്നും ഷിംലയിലെത്തിയപ്പോൾ നേരം ഉച്ചയായി. മാൾ റോഡിലെ ഹോട്ടലിൽ ചെക് ഇൻ ചെയ്ത് ലെഗെജും വച്ച് നേരെ ഷിംലയുടെ മഞ്ഞു കാഴ്ചകളും വീഴ്ചകളും തേടി. കുഫ്രി, ന്യൂ കുഫ്രി, ഫാഗു എന്നിവടങ്ങളിലേക്ക് ഒരു ടാക്സിയിൽ പുറപ്പെട്ടു. ഒരു മണിക്കൂർ മുൻകൂട്ടി ടാബ് അവൊമിനും കഴിച്ചിരുന്നു. ടാക്സി കാർ യാത്ര ട്രാവൽ സിക്നെസിൽ പെട്ടു പോകരുതല്ലോ. ഫാഗുവിലേക്ക് ആകെ 18 കിലോമീറ്റർ മാത്രമാണ് ഓടാനുള്ളത്. ദൂരം ചെറുതാണെന്നത് ആശ്വാസകരമായി തോന്നി. ടാബ് അവൊമിൻ കഴിച്ചാൽ ഇത്രയും ദൂരം പിടിച്ചു നില്ക്കാമെന്ന് സെപ്തംബറിലെ കുഫ്രി യാത്രയിൽ ബോദ്ധ്യമായതാണ്.\nന്യൂഇയർ തൊട്ടു മുമ്പുള്ള ദിവസങ്ങളായതിനാൽ ഷിംലയിലെ വീഥികളെല്ലാം നല്ല തിരക്കുള്ളതായിരുന്നു. പൊതുവെ ഷിംലയിലെ പാതകൾ വീതി കുറഞ്ഞവയാണ്. ഇവിടെ വാഹന നിരകളെ ഓവർടേക്ക് ചെയ്യാൻ പാടില്ലാത്തതാണ്. സീറ്റ് ബെൽറ്റും നിർബ്ബന്ധമാണ്. ട്രാഫിക് നിയമങ്ങൾ ഇവിടെ കർശ്ശനമാണ്. കേരളത്തിലെ കുത്തിക്കയറ്റൽ ഇവിടെ ടാക്സി ഡ്രൈവർമാർ പോലും പുറത്തെടുക്കാറില്ല. ബ്രിട്ടീഷുകാരുടെ കൊളോണിയൽ കർശ്ശനതകളൊക്കെ രക്തത്തിലലിഞ്ഞ പോലെയുള്ള ജനങ്ങൾ. അവർ ട്രാഫിക് നിയമങ്ങളെ പാലിക്കുന്നുണ്ട്.\nഞങ്ങൾ ഷിംലയിൽ നിന്നും ഹിന്ദുസ്ഥാൻ – ടിബറ്റ് നാഷണൽ ഹൈവെയിലൂടെ നീങ്ങുകയാണ്. കുഫ്രിയെത്തിയപ്പോൾ തന്നെ പാതയോരങ്ങളിൽ മഞ്ഞിന്റ്റെ പുതപ്പുകൾ കണ്ടു തുടങ്ങി. ഞങ്ങളുടെ ഡ്രൈവർ പറഞ്ഞു “കുഫ്രിയിൽ ഇപ്രാവശ്യം ഡിസംബറിൽ തന്നെ മഞ്ഞു വീഴ്ച തുടങ്ങി. ഇനി കൂടാൻ പോകുകയാണ്. ജനുവരി പകുതിയോടെ റോഡുകളെല്ലാം ബ്ളോക്കാകും.” ഞാൻ സെപ്തംബറിലെ കുഫ്രിയെ ഓർത്തെടുത്തു. ഇപ്പോഴാകട്ടെ മലഞ്ചെരുവുകളും പൈൻമരങ്ങളും സാവധാനം വെള്ളപുതച്ചു പോകുന്നു. ഡ്രൈവർ ഭയ്യാ എന്തൊക്കെയോ പറയുന്നുണ്ട്.\nഞങ്ങൾ ന്യൂ കുഫ്രിയിലെത്തി. ഒരു ഐസ് സ്കിയിംഗ് സെന്റ്ററിലെത്തി. വിന്റ്റർ ക്ളോത്തുകൾ, ഷൂ, ഗ്ളൗ ഒക്കെ വാടകക്ക് വാങ്ങി ധരിച്ചു. വിന്റ്റർ സ്യൂട്ട് ആന്റ്റ് ഗ്ളൗ 500 റുപ്പീസ്, ബൂട്ട് 300 റുപ്പീസ്. അവിടെ നിന്നും വില്ലേജ് റോഡിലൂടെ ഫാഗുവിലേക്ക്. ഡ്രൈവർ ഷിംലയിൽ നിന്ന് യാത്ര കുഫ്രിയിൽ എത്തിയപ്പോഴേക്കും കാർ എസി ഹീറ്ററിലേക്ക് ഇട്ടിരുന്നു. അങ്ങനെ പോകുമ്പോൾ പൈൻമരക്കാടുകൾക്കിടയിൽ മഞ്ഞു അട്ടിവീണു കിടക്കുന്ന വിശാല ഇടങ്ങൾ കണ്ടു തുടങ്ങി. അങ്ങനെ ഒരിടത്ത് ഡ്രൈവർ കാറൊതുക്കി. അവിടെ വഴിയരികിൽ കുറച്ചു പേർ ചുള്ളിക്കമ്പുകൾ കൂട്ടിയിട്ട് ചൂടുകായുന്നു. അങ്ങ് താഴെ മഞ്ഞിൽ കളിച്ചു തണുത്ത് വിറച്ച് വന്നവരാണ് അവർ.\nഇതിഹാസങ്ങളിൽ തപസ്സെരിച്ച മാമുനിമാരുടെ ഹോമകുണ്ഡങ്ങൾ പോലെ അവ സഞ്ചാരികളുടെ തണുപ്പുരുക്കി കളയുന്നു. ഇതിഹാസങ്ങളിൽ നിന്നും ചമതയെരിഞ്ഞ ഗന്ധം പൈൻമരക്കാടുകളിൽ നിറയുകയാണ്. ഞങ്ങൾ ഇത്തിരി നേരം ചൂടു കൊണ്ടതിന് ശേഷം താഴെ മഞ്ഞിന്റ്റെ കൂമ്പാരങ്ങൾ ചവിട്ടി മെതിച്ചിറങ്ങി. ഗം ബൂട്ടും തെർമൽ സോക്സും തുളച്ച് ശൈത്യം കാൽപാദങ്ങളെ തിന്നുതുടങ്ങി. എങ്കിലും സഹിച്ചു നിന്നു. ചുറ്റും ആരൊക്കെയോ സ്കിയിംഗ് ചെയ്യുന്നു.\nഞാൻ അനാദിയായ ആ ഖരജലത്തെ വാരിയെടുത്ത് ഉള്ളംകൈ കൊണ്ടു മുറുകെ പുണർന്നു. സാധാരണ മലയാളിക്ക് അലഭ്യമായ മഞ്ഞ്. മലയാള ഗ്രാമങ്ങൾക്ക് കാശ്മീരിൽ ജോലിക്ക് പോയി വന്ന പട്ടാളക്കാരിൽ നിന്നു കേട്ടനുഭവിച്ച സഹനകഥകളിലെ വില്ലനായ മഞ്ഞ്. കാശിയിൽ നിന്നും കൈലാസം വരെ നടന്നു കയറുന്ന പുണ്യവഴികളിൽ പാപങ്ങൾ കഴുകി തരുന്ന മഞ്ഞ്. പരസഹസ്രം വർഷങ്ങളിൽ വേദങ്ങളും ഉപനിഷത്തുകളും മന്ത്രണം ചെയ്തുറഞ്ഞ മഞ്ഞ്. സിന്ധു ഗംഗാ സരസ്വതീ വാഹിനികൾക്ക് ജന്മം നല്കിയ മഞ്ഞ്. അനാദിയായ മഞ്ഞ്.\nട്രാവൽ ടിപ്സ് : ഷിംലയിലെ മാൾ റോഡാണ് താമസിക്കാൻ ഏറ്റവും നല്ലത്. മാൾ റോഡ് ഷോപ്പിംഗിനും റസ്റ്റാറന്റുകൾക്കും പറ്റിയ ഇടം. ചില ഹോട്ടലുകൾ മാൾ റോഡ് എന്നു പറയുമെങ്കിലും ധാരാളം പടവുകൾ താഴേക്കും മുകളിലേക്കുമുള്ളവയായിരിക്കും. ഇതു പ്രായമുള്ളവർക്ക് ബുദ്ധിമുട്ടായിരിക്കും.\nഡെൽഹി- കാൽക്കാ- ഷിംലാ ട്രെയിൻ യാത്ര മുൻകൂട്ടി (120 ദിവസം) റെയിൽ റിസർവേഷൻ കൗണ്ടറിലോ irctc app മുഖേനയോ ബുക്ക് ചെയ്യണം. വിമാന ടിക്കറ്റുകൾ3–6മാസങ്ങൾക്ക് മുമ്പ് ബുക്ക് ചെയ്താൽ കുറഞ്ഞ നിരക്ക് ലഭ്യമാകും. ഷിംലയിലെ ടാക്സി ഡ്രൈവർമാർ ഗൈഡുകൾ ഇവർ പൊതുവെ സഞ്ചാരികളോട് മാന്യമായി പെരുമാറുന്നവരാണ്. എങ്കിലും താമസിക്കുന്ന ഹോട്ടൽ ഡെസ്കിലൂടെ ലഭിക്കുന്നവരെ കൂടുതൽ പരിഗണിക്കുക.\nസമ്മർ സീസണിലൊഴികെ എപ്പോഴും തെർമൽ വസ്ത്രങ്ങളും സോക്സ് ഗ്ളൗവ് ജാക്കറ്റുകളും കരുതിയിരിക്കണം. മഞ്ഞുവീഴ്ചാ കാലത്ത് കുട ഉപകാരപ്രദമാണ്. ചുണ്ടിലും മൂക്കിന് പുറത്തും ലിപ് ഗാർഡ് – മോയ്സ്ചറൈസിംഗ് ക്രീമുകൾ മുൻകൂട്ടി പുരട്ടിയിരിക്കണം. പ്രത്യേകിച്ച് തണുപ്പ് കാലത്ത്.\nകുട്ടികളും പ്രായമുള്ളവരും ചെവിയും മൂക്കും മൂടി വേണം പുറത്തു സഞ്ചരിക്കുന്നത്. ജലദോഷത്തിനും ചെസ്റ്റ് ഇൻഫെക്ഷനും സാദ്ധ്യത. ആവശ്യമുളള മരുന്നുകളും ഡ്രൈ നട്സുകളും കരുതിയിരിക്കണം. താമസസ്ഥലത്ത് റൂമിൽ ഗ്യാസ് ഹീറ്ററുകളൊഴിവാക്കി ഇലക്ട്രിക് ഹീറ്ററുകളെ ആവശ്യപ്പെടണം.\nഷിംലയിൽ ട്രാഫിക് നിയമങ്ങൾ കർശ്ശനമാണ്. നല്ല പരിശീലനമില്ലാത്തവർ സ്കീയിഗിന് വെറുതെ പണം കളയണമെന്നില്ല. കുറച്ചു പണം കൊടുത്ത് ഫോട്ടോ പോസിംഗ് മാത്രം ലഭ്യമാക്കാവുന്നതാണ്. ഫെബ്രുവരി പകുതിക്ക് ശേഷം ഷിംല ടൗണിൽ മഞ്ഞുവീഴ്ചയില്ല.\nPrevious article17000 ദ്വീപുകളുള്ള ഇൻഡോനേഷ്യയിലെ ബാലിയിലേക്ക് ഒരു യാത്ര\nNext articleപറമ്പിലെ കളികളും ബാലേട്ടൻ്റെ ഇറച്ചിക്കറിയും; ബാല്യകാലഓർമ്മകൾ


ദൃശ്യം മോഡൽ കൊലപാതകം | DRISHYAM MODEL MURDER– News18 Malayalam\nദൃശ്യം' മോഡല് കൊലപാതകം; ബിജെപി നേതാവും മൂന്നു മക്കളും അറസ്റ്റില്\nUpdated: January 12, 2019, 10:46 PM IST\nഇന്‍ഡോര്: യുവതിയെ കൊലപ്പെടുത്തിയ കേസില് ബി.ജെ.പി നേതാവും മൂന്നു മക്കളും ഉള്‍പ്പെടെ അഞ്ച് പേര് അറസ്റ്റില്. മധ്യപ്രദേശിലെ ഇന്‍ഡോറിലാണ് സംഭവം. 2016-ല് ട്വിങ്കിള് ഡാഗര എന്ന യുവതിയെ കൊലപ്പെടുത്തിയ കേസിലാണ് ബി.ജെ.പി നേതാവ് ജഗദീഷ് കരോട്ടിയ(65), മക്കളായ അജയ്(36), വിജയ്(38), വിനയ്(36), സഹായി നീലേഷ് കശ്യപ്(28) എന്നിവര് അറസ്റ്റിലായത്.\nട്വിങ്കിളും ജഗദീഷും തമ്മില് പ്രണയത്തിലായിരുന്നു. ഇതിനിടെ ജഗദീഷിനൊപ്പം താമസിക്കണമെന്ന് യുവതി വാശിപിടിച്ചതാണ് കൊലയ്ക്ക് കാരണമെന്ന് പൊലീസ് പറയുന്നു. ഇതേതുടര്‍ന്ന് മക്കളുടെ സഹായത്തോടെ ട്വിങ്കിളിനെ ജഗദീഷ് കൊലപ്പെടുത്തുകയായിരുന്നു.\nAlso Read സ്കൂളിൽ പോകാൻ വൈകിയതിന് അമ്മ വഴക്കു പറഞ്ഞു; 10-ാം ക്ലാസുകാരൻ ട്രെയിനിനു മുമ്പിൽ ചാടി\nകഴുത്തുഞെരിച്ച് കൊലപ്പെടുത്തിയ ശേഷം മൃതദേഹം കത്തിച്ചു കളഞ്ഞു. കത്തിക്കരിഞ്ഞ അവശിഷ്ടങ്ങള് കുഴിച്ചിടുകയും ചെയ്തു. ഇതിനു സമാനമായി മറ്റൊരിടത്ത് നായയെയും കുഴിച്ചിട്ടു. ട്വിങ്കിളിനെ കാണാതായതോടെ ജഗദീഷിനെ പൊലീസ് കസ്റ്റഡിയില് എടുത്ത് ചോദ്യം ചെയ്തു. അപ്പോള് നായയെ കുഴിച്ചിട്ട സ്ഥലമാണ് ജഗദീഷ് പൊലീസിന് കാട്ടിക്കൊടുത്തത്. ദൃശ്യം സിനിമയാണ് ഇതിനു പ്രചോദനായതെന്ന് ജഗദീഷ് പൊലീസിനോട് സമ്മതിച്ചു. ഇതിനായി 'ദൃശ്യം' സിനിമ ഒട്ടേറെ തവണ ഇയാള് കണ്ടെന്നും ഡി.ഐ.ജി പറഞ്ഞു.\nഎന്നാല് രണ്ടു മക്കളെയും പൊലീസ് ബ്രെയിന് ഇലക്ട്രിക്കല് ഓക്‌സിലേഷന് സിഗ്‌നേച്ചര് പരിശോധനയ്ക്ക് വിധേയമാക്കിയതോടെയാണ് സത്യം പുറത്തുവന്നത്.


രഹസ്യം ഒളിപ്പിച്ച് തടാകം; വെള്ളത്തിനുള്ളിൽ നിന്ന് നരകത്തിലേക്കൊരു വാതിൽ! | The Secret Behind Covao Dos Conchos\nരഹസ്യം ഒളിപ്പിച്ച് തടാകം; ഒറ്റ നോട്ടത്തിൽ അപകടകരമായ ചുഴി, ഇത് നരകത്തിലേക്കുള്ള വാതിലോ?\nAugust 11, 2021 07:34 AM IST\nസമുദ്ര നിരപ്പിൽ നിന്നും ഏകദേശം രണ്ടായിരം അടി ഉയരത്തിൽ പരന്നു കിടക്കുന്ന തടാകം. കണ്ണീരുപോലെ തെളിഞ്ഞ വെള്ളവുമായി പോർച്ചുഗലിലെ നക്ഷത്ര മലനിരകൾക്കു മുകളിൽ സ്ഥിതി ചെയ്യുന്ന ആ തടാകം പതിറ്റാണ്ടുകളായി തനിക്കുള്ളിൽ ഒരു രഹസ്യം ഒളിപ്പിച്ചു വച്ചിരുന്നു. മനോഹരമായ ജലവിതാനത്തിനുള്ളിൽ നിന്നും നരകത്തിലേക്ക് തുറക്കുന്ന ഒരു വാതിൽ.\nഒറ്റ നോട്ടത്തിൽ അപകടകരമായ ഒരു ചുഴി. തടാകത്തിനുള്ളിൽ ഈ ചുഴി എങ്ങനെ ഉണ്ടായി എന്ന് അദ്ഭുതപ്പെട്ട് സൂക്ഷിച്ച് നോക്കിയാൽ കാണാം മറ്റൊരു ലോകത്തിലേക്കെന്ന പോലെ ഒരു തുരങ്കം. ആറുപതിറ്റാണ്ടുകൾക്കു മുൻപ് വെള്ളത്തിനു നടുവിൽ വൃത്താകൃതിയിൽ നിർമിക്കപ്പെട്ട ഒരു അണക്കെട്ടാണ് അവിശ്വസനീയമെന്ന് വിശേഷിപ്പിക്കാവുന്ന ഈ കാഴ്ചയൊരുക്കുന്നത്. 1955ൽ നിർമ്മിക്കപ്പെട്ട ഈ അണക്കെട്ട് 2014 വരെ ഒരു രഹസ്യമായി തുടരുകയായിരുന്നു. പോർച്ചുഗലിലെ ജല-വൈദ്യുത സംവിധാനത്തിന്റെ ഭാഗമായാണ് ഇത് നിർമിക്കപ്പെട്ടത്.\nപാറക്കൂട്ടങ്ങളും ചെറുചെടികളും ഒക്കെയായി പ്രകൃതി തന്നെ സൃഷ്ടിച്ചതെന്ന് തോന്നും വിധമാണ് ഈ ചെറിയ അണക്കെട്ടിന്റെ നിർമാണം. പാതാളത്തലേക്കെന്ന പോലെ തുറന്നു കിടക്കുന്നതിനാലാവണം നരകത്തിലെ കിണർ (Covao do Conchos) എന്നാണ് ഈ നിർമിതിക്കു നൽകിയിരിക്കുന്ന പേര്. റൈബെയ്റ ഡാസ് നേവ്സ് എന്ന നദിയിൽ നിന്നും ലാഗ്വ കോംപ്രിഡ അണക്കെട്ടിലേക്ക് ജലം എത്തിക്കുന്നതിനായാണ് അണക്കെട്ട് നിർമിച്ചത്. 48 മീറ്റർ വ്യാസമുള്ള അണക്കെട്ടിൽ നിന്നും 1519 മീറ്റർ നീളമുള്ള തുരങ്കത്തിലൂടെയാണ് ലാഗ്വ കോംപ്രിഡയിലേക്ക് ജലം എത്തുന്നത്.\nEnglish Summary: The Secret Behind Covao Dos Conchos


ഇരട്ടനീതിയുണ്ട്, പക്ഷേ സെറീന ചെയ്തത് തെറ്റ്; വിമർശിച്ച് നവര‌ത്‌ലോവ | Serena Williams | Martina Navaratlova | US Open\nഇരട്ടനീതിയുണ്ട്, പക്ഷേ സെറീന ചെയ്തത് തെറ്റ്; വിമർശിച്ച് നവര‌ത്‌ലോവ\nസ്വന്തം ലേഖകൻ September 11, 2018 11:04 AM IST\nയുഎസ് ഓപ്പൺ ടെന്നീസ് ഫൈനലിനിടെ അംപയറിനോട് പൊട്ടിത്തെറിച്ച സെറീല വില്ല്യംസിനെതിരെ ഇതിഹാസതാരം മാർട്ടീന നവരത്‌ലോവ. ടെന്നീസ് കോർട്ടിൽ പെരുമാറേണ്ട രീതിയല്ല സെറീന സ്വീകരിച്ചതെന്നും എതിരാളികളെ ബഹുമാനിക്കണമായിരുന്നുവെന്നും നവരത്‌ലോവ പ്രതികരിച്ചു.\nപുരുഷതാരങ്ങൾക്കും വനിതാതാരങ്ങൾക്കും രണ്ടുരീതികളാണ് ടെന്നീസിൽ നിലവിലുള്ളതെന്ന് സമ്മതിച്ച താരം അംപയർക്കെതിരായ പ്രതിഷേധത്തിൽ സെറീന അതിരുകടന്നതായി പ്രതികരിച്ചു. നമ്മൾ സ്നേഹിക്കുന്ന ഒരു കായികയിനത്തോട് ഇങ്ങനെയാണോ പെരുമാറേണ്ടത്? ഇങ്ങനെയാണോ എതിരാളികളെ ബഹുമാനിക്കേണ്ടത്, നവരത്‌ലോവ ചോദിക്കുന്നു.\nനേരത്തെ സെറീനയെ വിമർശിച്ച് മുൻ താരം മേരി കാറില്ലോയും രംഗത്തെത്തിയിരുന്നു.\nസെറീനയെ പിന്തുണച്ചും അംപയറെ വിമർശിച്ചുമാണ് പുരുഷതാരം നൊവാക് ജോകോവിച്ച് പ്രതികരിച്ചത്.\nയുഎസ് ഓപ്പണിൽ സംഭവിച്ചത്\nഫൈനലിനിടെ സെറീനയ്ക്ക് പരിശീലകൻ നിർദ്ദേശം നൽകിയെന്ന് ചൂണ്ടിക്കാട്ടി ചെയർ അംപയർ കാർലോസ് റാമോസ് മുന്നറിയിപ്പു നൽകിയതിൽ നിന്നാണ് പ്രശ്നങ്ങളുടെ തുടക്കം. ആദ്യ സെറ്റ് നഷ്ടമായ സെറീന, രണ്ടാം സെറ്റിൽ മൽസരത്തിലേക്കു തിരിച്ചുവരാൻ ശ്രമിക്കുന്നതിനിടെയായിരുന്നു ഇത്.\nഗ്രാൻസ്‍ലാം ടൂർണമെന്റുകളിൽ മൽസരത്തിനിടെ താരങ്ങൾക്ക് പരിശീലകർ നിർദ്ദേശങ്ങൾ നൽകുന്നത് അനുവദനീയമല്ല. രണ്ടാം സെറ്റിന്റെ രണ്ടാം ഗെയിമിനിടെയാണ് പരിശീലകൻ സെറീനയ്ക്ക് നിർദ്ദേശം നൽകിയെന്ന് ചൂണ്ടിക്കാട്ടി റാമോസ് ഇടപെട്ടത്. സംഭവം നിയമ ലംഘനമാണെന്ന് ചൂണ്ടിക്കാട്ടി അദ്ദേഹം സെറീനയ്ക്ക് ആദ്യ മുന്നറിയിപ്പും പുറപ്പെടുവിച്ചു. ഇതിനെതിരെ സെറീന പ്രതിഷേധിച്ചിരുന്നു.\nരണ്ടാം സെറ്റിൽ 3–1ന് മുന്നിൽ നിന്നിരുന്ന സെറീന ഈ സംഭവത്തിനു പിന്നാലെ തുടർച്ചയായി പോയിന്റുകൾ നഷ്ടമാക്കി. ഇതോടെ ക്രുദ്ധയായ സെറീന റാക്കറ്റ് വലിച്ചെറിഞ്ഞതോടെ അംപയർ വീണ്ടും ഇടപെട്ടു. നിയമലംഘനം ചൂണ്ടിക്കാട്ടി സെറീനയ്ക്ക് രണ്ടാമത്തെ മുന്നറിയിപ്പും അംപയർ നൽകി.\nസെറീനയ്ക്ക് ഒരു പോയിന്റു നഷ്ടമാകുകയും ചെയ്തു. ഇതോടെ നിയന്ത്രണം നഷ്ടമായ സെറീന മൽസരത്തിനിടെ പരിശീലകൻ ഇടപെട്ടതിന്റെ പേരിൽ നൽകിയ മുന്നറിയിപ്പു പിൻവലിക്കണമെന്ന് ആവശ്യപ്പെട്ടു.\n‘നിങ്ങൾ എന്റെ ഒരു പോയിന്റ് കവർന്നെടുത്തു. കള്ളനാണ് നിങ്ങൾ’ എന്ന് വീണ്ടും സെറീന ആവർത്തിച്ചതോടെ അംപയർ മൂന്നാമത്തെ മുന്നറിയിപ്പും പുറപ്പെടുവിച്ചു. പെനൽറ്റി പോയിന്റുകളിൽ ഗെയിം നഷ്ടമായ സെറീന 5–3ന് പിന്നിലാവുകയും ചെയ്തു.\nഇതിനു പിന്നാലെ ഇരു താരങ്ങളെയും വിളിച്ച് കാര്യങ്ങൾ വിശദീകരിക്കാൻ അംപയർ ശ്രമിച്ചെങ്കിലും സെറീന വഴങ്ങിയില്ല. ടൂർണമെന്റ് റഫറി ബ്രയാൻ ഏർലിയോടു സംസാരിക്കണമെന്നായിരുന്നു സെറീനയുടെ ആവശ്യം.\nഇതോടെ ഗ്രാൻസ്‌ലാം സൂപ്പർവൈസർക്കൊപ്പം ഏർലി കളത്തിലെത്തി. അംപയറിന്റെ പെരുമാറ്റത്തിനെതിരെ പരാതിപ്പെട്ട സെറീന, പല തവണയായി ഇത്തരം സംഭവങ്ങൾ തനിക്കെതിരെ ആവർത്തിക്കുന്നുവെന്നും ചൂണ്ടിക്കാട്ടി.\n‘അംപയർ ചെയ്തതു ശരിയല്ല’ എന്നു പറഞ്ഞതിന്റെ പേരിൽ തനിക്ക് ഗെയിം തന്നെ നഷ്ടമായെന്നും സെറീന ചൂണ്ടിക്കാട്ടി. അംപയർമാർക്കെതിരെ സംസാരിച്ച പുരുഷ താരങ്ങൾ ഒട്ടേറെയുണ്ടെങ്കിലും അവർക്കൊന്നും ഇത്തരം നടപടികൾ നേരിടേണ്ടി വന്നിട്ടില്ലെന്നും സെറീന ആരോപിച്ചു.\nഇതിനു പിന്നാലെ കാര്യമായ അദ്ഭുതങ്ങളൊന്നും കൂടാതെ 6–4ന് സെറ്റും കിരീടവും ഒസാക്ക സ്വന്തമാക്കുകയും ചെയ്തു.


4malayalees - ഈ ഭക്ഷണങ്ങള് നിങ്ങള് കഴിക്കാറുണ്ടോ? അപകടം ഒളിഞ്ഞിരിക്കുന്നത് ഇനിയെങ്കിലും മനസ്സിലാക്കൂ\nഈ ഭക്ഷണങ്ങള് നിങ്ങള് കഴിക്കാറുണ്ടോ? അപകടം ഒളിഞ്ഞിരിക്കുന്നത് ഇനിയെങ്കിലും മനസ്സിലാക്കൂ\nഫാസ്റ്റ് ഫുഡിന്റെ കാലമാണല്ലോ.. അതുകൊണ്ടുതന്നെ വഴിയില് കാണുന്നതെന്തും വാങ്ങി കഴിക്കാനുള്ള ത്വര പലര്‍ക്കുമുണ്ട്. അതിനോടൊപ്പം രോഗവും കൂടെ നിങ്ങള് വാങ്ങിക്കുന്നുണ്ട്. ചില ഭക്ഷണങ്ങള് കഴിക്കുന്നതിനുമുന്‍പ് അതിനെക്കുറിച്ച് അറിഞ്ഞിരിക്കാം. മോമോസ് തെരുവില് നിന്നും ആഹാരം കഴിക്കുന്നവരുടെ ഇഷ്ടവിഭവമാണ്. പക്ഷേ ദീര്‍ഘകാലാടിസ്ഥാനത്തിലുള്ള രോഗങ്ങളുണ്ടാക്കുന്നതിനു കാരണമാകുന്ന ഭക്ഷണമാണിതെന്നു അറിഞ്ഞിരിക്കണം.\n1. രാസപ്രധാനമായ മാവ് കുഴച്ച് ഉണ്ടാക്കുന്ന മിശ്രിതം ഉപയോഗിച്ചാണ് മോമോസ് പാചകം ചെയുന്നത്. അസോഡികാര്‍ബണമൈഡ്, ക്ലോറിന് ഗാസ്, ബെന്‍സോയ്ല് പെറോക്‌സൈഡ്, മറ്റ് ബ്ലീച്ചുകള് തുടങ്ങിയ രാസവസ്തുക്കളാണ് ഇതില് ഉപയോഗിക്കുന്നത്. ഇവ പാന്‍ക്രിയാസിനു നാശം വരുത്തുകയും പ്രമേഹത്തിന് കാരണമാകുകയും ചെയ്യും.\n2. ചത്ത മൃഗങ്ങളുടെ മാംസം ഇതില് ഉപയോഗിക്കുന്നതായി റിപ്പോര്‍ട്ടുകളുണ്ട്. റോഡ് സൈഡ് ഷോപ്പിലെ മോമോസിലെ ഇത്തരം മാംസം ആരോഗ്യത്തിനു ദോഷം ചെയും. വളരെ കുറഞ്ഞ നിരക്കില് ഈ വിപണിയില് ഇതു ലഭിക്കുന്നതിനാല് വ്യാപരികള് ചത്ത മൃഗങ്ങളുടെ മാംസം വാങ്ങി മോമോസിലെ ഫില്ലിംഗുകള്‍ക്ക് ഉപയോഗിക്കുന്നു.\n3.പാചകം ചെയ്യാത്തതും കഴുകാത്തതുമായ പച്ചക്കറികള് മോമോസില് ചിലര് ഉപയോഗിക്കുന്നു. പച്ചക്കറികള് വളരെ മോശം നിലവാരമുള്ളതും കഴുകാത്തതുമായതായ ഇ-കോലിയെ പോലുള്ള ബാക്ടീരിയകള് ശരീരത്തില് പ്രവേശിക്കാന് കാരണമാകുന്നു.\n4 മോമോസ് -ചട്ണി വളരെ എരിവുള്ളതാണ്. നല്ല രീതിയില് മുളക് പൊടിച്ചെടുത്തിട്ടില്ലെങ്കില് ഇതു ആരോഗ്യത്തിനു ദോഷമായി ബാധിക്കും. കൂടാതെ, മസാലകള് ഭക്ഷണത്തില് കൂടുതല് ഉപയോഗിക്കുന്നത് രക്തസ്രാവവും പൈല്‍സും ഉണ്ടാക്കുന്നതായി പഠനങ്ങള് പറയുന്നു.\n5.മയോ സോഡിയം ഗ്ലൂട്ടാമേറ്റ് മോമോസില് ഉണ്ടാകും. പൊണ്ണത്തടിക്ക് കാരണമായി ഇതു മാറാം. ഇതിനു പുറമെ വിയര്‍ക്കല്, നെഞ്ചുവേദന, തലവേദന തുടങ്ങിയ ആരോഗ്യപ്രശ്‌നങ്ങള്‍ക്കും ഇത് കാരണമായി മാറാം.\n6. അപകടകരമായ വിര മോമോസില് ഉണ്ടാകാനുള്ള സാധ്യതയുണ്ടെന്ന് പഠനങ്ങള് പറയുന്നു.\nകാബേജ് ശരിയായി പാചകം ചെയ്തിട്ടില്ലെങ്കില് ടേപ് വേമെന്ന മസ്തിഷ്‌കത്തെ ബാധിക്കുന്ന വിര ശരീരത്തില് പ്രവേശിക്കാന് കാരണമാകും.\n7. മോമോസില് പട്ടി മാസം ചില സ്ഥലങ്ങളില് ഉപയോഗിക്കുന്നുണ്ട്. ഇതു സംബന്ധിച്ച വാര്‍ത്തകള് മുമ്ബ് വന്നിട്ടുണ്ട്. അതു കൊണ്ട് ഹൈജനിക് ഷോപ്പുകളില് നിന്നുമാത്രമേ മോമോസ് വാങ്ങി കഴിക്കാവൂ.\nക്യാന്‍സര് സാധ്യത ; അമേരിക്കയില് ആപ്പിളിനും സാംസങ്ങിനുമെതിരെ നിയമ നടപടി\nമരിച്ച സ്ത്രീയുടെ ഗര്‍ഭപാത്രം സ്വീകരിച്ച യുവതിയ്ക്ക് കുഞ്ഞ് ജനിച്ചു\nപുരുഷവന്ധ്യത തിരിച്ചറിയൂ;ബീജത്തിന്റെ അളവ് കുറയുന്നതിന്റെ കാരണങ്ങള് അറിയാമോ ?\nകുഞ്ഞുങ്ങള്‍ക്ക് അപകടം വരാതിരിക്കാന്, ബേബി ഷാംപൂവില് ക്യാന്‍സറിനു കാരണമാകുന്ന ഘടകം\nകുരങ്ങുപനി, ആശങ്കയില് വയനാട്, ഒരാള് മരിച്ചു, ആറ് പേര്‍ക്ക് കുരങ്ങുപനി,മറ്റ് ജില്ലകളില് ജാഗ്രതാ നിര്‍ദേശം\nആശങ്ക പടര്‍ത്തി വീണ്ടും നിപ്പാ വൈറസ്, ആരോഗ്യ വകുപ്പിന്റെ മുന്നറിയിപ്പ്, ജാഗ്രതാ നിര്‍ദേശം\nആരോഗ്യത്തിന് ഹാനികരം, ഭക്ഷണം പാകം ചെയ്യുമ്പോള് അലൂമിനിയം ഫോയില് പേപ്പര് ഉപയോഗിക്കരുതെന്ന് കര്‍ശന മുന്നറിയിപ്പ്\nവയനാട്ടില് കുരങ്ങ് പനി പടരുന്നു, ജനവാസ പ്രദേശങ്ങളിലേക്കെത്താന് സാധ്യത, ജാഗ്രത പാലിക്കണമെന്ന് ആരോഗ്യവകുപ്പ്\nവിരിയാത്ത മുട്ടകള് കേരളത്തിലേക്ക്, ക്രാക്ക്ഡ് മുട്ട വ്യാപകം, ഈ മുട്ട എങ്ങനെ തിരിച്ചറിയാം?\nസ്റ്റെയിന്‍ലെസ് സ്റ്റീല് സുരക്ഷിതമാണെന്ന് കരുതരുത്, വിഷാംശങ്ങള് അടിഞ്ഞുകൂടുന്നു, സൂക്ഷിക്കണം


കാലിഫോര്‍ണിയയിലെ ക്രൈസ്തവ ദേവാലയത്തില് രണ്ടുപേര് കുത്തേറ്റു മരിച്ചു: മൂന്നുപേര് ആശുപത്രിയില് – Christian Live\nകാലിഫോര്‍ണിയയിലെ ക്രൈസ്തവ ദേവാലയത്തില് രണ്ടുപേര് കുത്തേറ്റു മരിച്ചു: മൂന്നുപേര് ആശുപത്രിയില്\nസാന്‍ജോസ്: കാലിഫോര്‍ണിയയിലെ സാന് ഹോസെയിലെ ക്രൈസ്തവ ആരാധനാ കേന്ദ്രത്തിലുണ്ടായ അക്രമത്തില് രണ്ടുപേര് കുത്തേറ്റു മരിച്ചു. ഞായറാഴ്ച രാത്രി 7:54ന് സാന് ഹോസെയിലെ പ്രൊട്ടസ്റ്റന്‍റ് ആരാധനാലയമായ ഗ്രേസ് ബാപ്റ്റിസ്റ്റ് പള്ളിയിലാണ് അനിഷ്ടസംഭവങ്ങള് അരങ്ങേറിയത്.\nഏതാനും പേര്‍ക്കു കുത്തേറ്റുവെന്നും ചിലരുടെ നില ഗുരുതരമാണെന്നും സാന്‍ജോസ് പോലീസും മേയര് സാം ലിക്കാര്‍ഡോയും പറഞ്ഞു. അക്രമിയെ അറസ്റ്റ്‌ചെയ്തതായി മേയര് ട്വീറ്റ് സാം ആദ്യം ട്വീറ്റ് ചെയ്തുവെങ്കിലും ഏതാനും സമയത്തിനുശേഷം അതു പിന്‍വലിച്ചു. അന്വേഷണപുരോഗതിയെക്കുറിച്ചു പോലീസില് നിന്നു വിവരം ലഭിക്കുന്നതേയുള്ളു എന്ന പ്രസ്താവന ഇതിനു പിന്നാലെ പുറത്തിറങ്ങി.\nപിന്നീട് പ്രതിയെ അറസ്റ്റ് ചെയ്തതായി സാൻ ജോസിലെ പോലീസ് അറിയിച്ചു. ആക്രമണ സമയത്ത് ശുശ്രൂഷകള് ഒന്നും നടക്കുന്നില്ലായിരിന്നു. തണുപ്പിനെ അതിജീവിക്കാന് പള്ളിയിലേക്ക് കൊണ്ടുപോയവരാണ് അക്രമത്തിന് ഇരയായതെന്ന് പോലീസ് പറയുന്നു. അക്രമത്തിന്റെ ഓരോ ഇരയ്ക്കും കുറഞ്ഞത് ഒരു കുത്തേറ്റ മുറിവുണ്ട്. സംഭവസ്ഥലത്ത് തന്നെ ഒരു പുരുഷന് മരിച്ചിരിന്നു. പിന്നീട് ഒരു സ്ത്രീ ആശുപത്രിയിൽവെച്ച് മരിച്ചു. പുരുഷന്മാരായ മറ്റ് മൂന്നു പേര് ഗുരുതരാവസ്ഥയിൽ ആശുപത്രിയിൽ കഴിയുകയാണ്.\nകേരളത്തിൽ സംസ്ഥാനാന്തര യാത്രക്കാരുടെ ക്വാറൻ്റീൻ ഒഴിവാക്കാനുള്ള തീരുമാനം ഉടനെ .


പാലക്കാട് എംബി രാജേഷിനെ അട്ടിമറിച്ച് വികെ ശ്രീകണ്ഠന്; യുഡിഎഫ് നേടിയത് 11637 ഭൂരിപക്ഷ വോട്ടുകള് - BIGNEWSLIVE | Latest Malayalam News\nവോട്ടെണ്ണല് പൂര്‍ത്തിയായപ്പോള് യുഡിഎഫ് നേടിയത് 399274 വോട്ടുകളാണ്\nപാലക്കാട്: യുഡിഎഫ് സ്ഥാനാര്‍ത്ഥി വികെ ശ്രീകണ്‍ഠന് പാലക്കാട് വന് ഭൂരിപക്ഷത്തോടെ വിജയം. അവസാന നിമിഷം വരെ നടന്ന ശക്തമായ പോരാട്ടത്തില് 11637 ഭൂരിപക്ഷ വോട്ടുകള്‍ക്കാണ് ശ്രീകണ്ഠന് ജയം കൈവരിച്ചത്. വോട്ടെണ്ണല് പൂര്‍ത്തിയായപ്പോള് യുഡിഎഫ് നേടിയത് 399274 വോട്ടുകളാണ്.\nഎല്‍ഡിഎഫ് സ്ഥാനാര്‍ത്ഥി എംബി രാജേഷ് രണ്ടാംസ്ഥാനവും എന്‍ഡിഎ സ്ഥാനാര്‍ത്ഥി സി കൃഷ്ണകുമാര് മൂന്നാംസ്ഥാനവും നേടി. എംബി രാജേഷിന് 399274 വോട്ടുകളും സി കൃഷ്ണകുമാറിന് 218556 വോട്ടുകളുമാണ് ലഭിച്ചത്. ഏഴ് നിയമസഭാ മണ്ഡലങ്ങളിലും നാലിടത്തും എംബി രാജേഷ് മുന്നിട്ട് നിന്നെങ്കിലും മറ്റു മണ്ഡലങ്ങളിലെ ശ്രീകണ്ഠന്റെ ഭൂരിപക്ഷം മറികടക്കാന് കഴിഞ്ഞില്ല.\nപട്ടാമ്പി, മണാര്‍ക്കാട്, പാലക്കാട് എന്നീ മണ്ഡലങ്ങളാണ് ശ്രീകണ്ഠന് ഭൂരിപക്ഷം നല്‍കിയത്. എല്‍ഡിഎഫിന് ഏറെ പ്രതീക്ഷയുണ്ടായിരുന്ന മണ്ഡലമായിരുന്നു പാലക്കാട്. എന്നാല് കേരളത്തില് അലയടിച്ച യുഡിഎഫ് തരംഗം എല്‍ഡിഎഫിന് തിരിച്ചടിയാവുകയായിരുന്നു.\nTags: MB Rajeshpalakkadvk sreekandan


"സത്യം മറച്ചു വയ്ക്കാം, വളച്ചൊടിക്കാം... പക്ഷെ ഒരുനാൾ അത് മറനീക്കി പുറത്തുവരിക തന്നെ ചെയ്യും ." ഡീഗ്രേഡ് ചെയ്യുന്നവർക്ക് നന്ദഗോപാൽ മാരാരുടെ ഡയലോഗിൽ പിഷാരടിയുടെ കുറിക്കു കൊള്ളുന്ന മറുപടി! - Mammootty Times\n“സത്യം മറച്ചു വയ്ക്കാം, വളച്ചൊടിക്കാം… പക്ഷെ ഒരുനാൾ അത് മറനീക്കി പുറത്തുവരിക തന്നെ ചെയ്യും .” ഡീഗ്രേഡ് ചെയ്യുന്നവർക്ക് നന്ദഗോപാൽ മാരാരുടെ ഡയലോഗിൽ പിഷാരടിയുടെ കുറിക്കു കൊള്ളുന്ന മറുപടി!\nരണ്ടാം വാരത്തിലും ബോക്സ്ഓഫീസിൽ ഗാനഗന്ധർവന്റെ വിളയാട്ടം\nബിഗ് ബജറ്റ് അന്യഭാഷാ ചിത്രങ്ങൾ അടക്കം നിരവധി ചിത്രങ്ങളാണ് ഈ ആഴ്ച തിയേറ്ററിൽ എത്തിയത്. പുതിയ ചിത്രങ്ങളുടെ കുത്തൊഴുക്കിലും ഫാമിലി പ്രേക്ഷകരുടെ പിന്തുണയോടെ രമേശ് പിഷാരടി മമ്മൂട്ടി ടീമിന്റെ ഗാനഗന്ധർവൻ രണ്ടാം വാരത്തിലും ബോക്സ്ഓഫീസിൽ മികച്ച പ്രകടനമാണ് നടത്തുന്നത്.\nപൂജ അവധി ദിവസങ്ങളും ഞായറാഴ്ചയും എല്ലാം കൂടി ഈ വാരം ചിത്രത്തിന് തിരക്ക് വർധിക്കുകയാണ്.\nഇന്നലെ (ഞായറാഴ്ച ) മിക്ക കേന്ദ്രങ്ങളിലും ഹൌസ് ഫുൾ ആയാണ് ചിത്രം പ്രദർശിപ്പിച്ചത്. പല സ്ഥലങ്ങളിലും ഹെവി റിട്ടേൺ ആയിരുന്നു. ഫാമിലി ഓഡിയൻസാണ് കൂടുതലായും ചിത്രം കാണാൻ എത്തുന്നത്. കൊച്ചി ലുലു പി വി ആറിൽ ഇന്നലെ എല്ലാ ഷോയും ഫുൾ ഹൗസിലാണ് പ്രദർശിപ്പിച്ചത്. മെയിൻ സെന്ററുകളിലും നല്ല തിരക്കാണ് ഇന്നലെ അനുഭവപ്പെട്ടത്. പത്താം ദിവസമായ ഇന്നലെ തിരുവനന്തപുരം കാർണിവൽ സിനിമാസ്സിൽ മികച്ച ബുക്കിങ് ആയിരുന്നു.തൃശൂർ ഇനോക്സ്, തൃപ്രയാർ ജെ കെ സിനിമാസ് തുടങ്ങി പല മൾട്ടി സ്റ്റേഷനിലും ഇന്നലെ ഫുൾ ഹൗസിലാണ് ചിത്രം പ്രദർശിപ്പിച്ചത്. ആലപ്പുഴ കൈരളി ശ്രീ യിൽ ഇന്നലെ സെക്കൻഡ് ഷോ ഹൌസ് ഫുൾ ആയിരുന്നു. കൊടുങ്ങല്ലൂർ കാളീശ്വരി, തലശ്ശേരി കാർണിവൽ, ചേർത്തല പാരഡൈസ്, ഇടപ്പള്ളി വനിത, ഹരിപ്പാട് എസ എൻ , അങ്കമാലി കാർണിവൽ തുടങ്ങി 80 % സെന്ററുകളിലും ഹെവി ബുക്കിംഗും ഹൌസ് ഫുള്ളുമായിരുന്നു.\nപൂജ അവധി കൂടി ആയതോടെ ഇന്നും നല്ല തിരക്കാണ് അനുഭവപ്പെടുന്നത്. കോഴിക്കോട് രാധ മാറ്റിനിയ്ക്ക് സ്ത്രീകളുടെയും യുവാക്കളുടെയും നീണ്ട ക്യൂ ആയിരുന്നു.\nകൊച്ചി,തിരുവനന്തപുരം,തൃശൂർ മൾട്ടി സ്റ്റെഷനുകളിൽ മികച്ച ബുക്കിങ് ആണ് ഇന്നും. കരുനാഗപ്പള്ളി, കൊല്ലം തുടങ്ങി ഇന്നും മിക്ക സ്റ്റേഷനുകളിലും ഗാനഗന്ധർവൻ മികച്ചു നിൽക്കുന്നു.\nഈ വരം പുതിയ പല ചിത്രങ്ങളും എത്തിയെങ്കിലും ഫാമിലി പ്രേക്ഷകരുടെ ആദ്യ ചോയ്‌സ് ഗാനഗന്ധർവൻ തന്നെയാണ്. നല്ല കുടുംബചിത്രമെന്ന മൗത്ത് പബ്ലിസിറ്റി ചിത്രത്തിന് ഏറെ ഗുണം ചെയ്യുന്നു. കഴിഞ്ഞ ചൊവ്വ, ബുധൻ ദിവസങ്ങളിൽ കളക്ഷനിൽ ചെറിയ കുറവ് വന്നപ്പോൾ ചിത്രം പരാജയമായി എന്നുള്ള രീതിയിൽ സോഷ്യൽ മീഡിയയിൽ ചിലർ ആഘോഷമാക്കിയിരുന്നു.\nഎന്നാൽ ചിത്രത്തെ ഡീഗ്രേഡ് ചെയ്യാനുള്ള ചിലരുടെ ശ്രമത്തെ രമേശ് പിഷാരടി ഹൌസ് ഫുൾ ബോഡ് ചിത്രം അടക്കം പോസ്റ്റ് ചെയ്തു നരസിംഹത്തിൽ നന്ദഗോപാൽ മാരാർ പറയുന്ന ഒരു ഡയലോഗ് കൊണ്ടാണ് ഫേസ് ബുക്കിൽ മറുപടി പറഞ്ഞത്.\n” സത്യം മറച്ചു വെക്കാം വളച്ചൊടിക്കാം …പക്ഷെ ഒരുനാൾ അത് മറനീക്കി പുറത്തുവരിക തന്നെ ചെയ്യും.\nനിറഞ്ഞ സദസ്സുകളിൽ രണ്ടാം വാരം…” എന്നാണു പിഷാരടി കുറിച്ചത്.\nപൂജ അവധി ദിവസങ്ങൾ കൂടി കണക്കാക്കിയാൽ ഈ ആഴ്ചയും ചിത്രം മികച്ച പ്രകടനം കാഴ്ചവയ്ക്കും എന്നാണു തിയേറ്റർ വൃത്തങ്ങൾ നൽകുന്ന സൂചന. ഓണചിത്രങ്ങൾക്കു പോലും ലഭിക്കാത്ത സ്വീകാര്യതയാണ് ഗാനഗന്ധർവനു ലഭിക്കുന്നത് എന്നതും ശ്രദ്ധേയമാണ്.\nvery very nice movie… പ്രഹസന ഡയലോഗ് ഉം , ഊള കോമേഡിയും ഇല്ലാത്ത മികച്ച സിനിമയാണ് മമ്മൂട്ടിക്കയുടെ ഗാനഗന്ധർവൻ … thanks to Ramesh Pisharody


ജിഎൻപിസിയെ ബ്ലോക്ക് ചെയ്യാനാകില്ലെന്ന് ഫേസ്ബുക്ക്; അഡ്മിനെ അറസ്റ്റ് ചെയ്ത് പൂട്ടാൻ പോലീസ് | facebook denied to block gnpc - Malayalam Oneindia\nPublished: July 11 2018, 11:21 [IST]\nതിരുവനന്തപുരം: ഗ്ലാസ്സിലെ നുരയും പ്ലേറ്റിലെ കറിയും ഫേസ് ബുക്ക് കൂട്ടായ്മയെ ബ്ലോക്ക് ചെയ്യാനാകില്ലെന്ന് ഫേസ്ബുക്ക്. ഇക്കാര്യം ആവശ്യപ്പെട്ട് പോലീസ് ഫേസ് ബുക്കിന് കത്ത് നൽകിയിരുന്നു. എന്നാൽ നിരോധിക്കാനാവില്ലെന്ന മറുപടിയാണ് ഫേസ് ബുക്ക് നൽകിയത്. ഇതോടെ ജി എൻ പി സി നിരോധിക്കാനുള്ള പോലീസിന്റെ ശ്രമങ്ങൾക്ക് തിരിച്ചടി ആയിരിക്കുകയാണ്.\nപണം വാങ്ങി മദ്യം വിറ്റു, മദ്യപാനം പ്രേഹത്സാഹിപ്പിക്കുന്നു തുടങ്ങിയ കുറ്റങ്ങൾ ചുമത്തി ജിഎൻപിസി അഡ്മിനെതിരെ എക്സൈസ് കേസെടുത്തിട്ടുണ്ട്. ഇയാൾ കോടതിയിൽ മുൻകൂർ ജാമ്യാപേക്ഷ സമർപ്പിച്ചിട്ടുണ്ട്.\nഗ്ലാസ്സിലെ നുരയും പ്ലേറ്റിലെ കറിയും ഫേസ്ബുക്ക് കൂട്ടായ്മയുടെ അഡ്മിൻ അജിത് കുമാറിനെതിരെ രണ്ട് പോലീസ് കേസുകളാണ് നിലവിലുള്ളത്. ബാലാവകാശ നിയമം ലംഘിച്ചതിനും മതസ്പർദ്ദ വളർത്തുന്ന തരത്തിലുള്ള പോസ്റ്റുകൾ പ്രചരിപ്പിച്ചതിനും. ജാമ്യമില്ലാ വകുപ്പ് പ്രകാരമാണ് പോലീസ് കേസ് രജിസ്റ്റർ ചെയ്തിരിക്കുന്നത്. കുട്ടികളുടെ സാന്നിധ്യത്തിൽ മദ്യപിക്കുന്ന ചിത്രങ്ങളും, മദ്യക്കുപ്പി പിടിച്ചു നിൽക്കുന്ന കുട്ടികളുടെ ചിത്രങ്ങളും ഗ്രൂപ്പിൽ പോസ്റ്റ് ചെയ്തിരുന്നു. ഇക്കാര്യങ്ങളടക്കം വിശദീകരിച്ചാണ് പോലീസ് ഫേസ് ബുക്കിന് കത്തയച്ചത്. 18 ലക്ഷത്തിൽ അധികം അംഗങ്ങളാണ് ജി എൻ പി സിയിൽ ഉള്ളത്. ഒരു പരാതിയുടെ അടിസ്ഥാനത്തിൽ മാത്രം ഇത്രയും അംഗങ്ങളുള്ള ഗ്രൂപ്പ് ബ്ലോക്ക് ചെയ്യാൻ സാധിക്കില്ലെന്ന മറുപടിയാണ് ഫേസ് ബുക്ക് നൽകിയിരിക്കുന്നത്.\nജി എൻ പി സി നിരോധിക്കാനുള്ള പോലീസ് ശ്രമങ്ങൾക്ക് തിരിച്ചടി ആയതോടെ കേസ് നടപടികളും അന്വേഷണവും ശക്തമായി മുന്നോട്ട് കൊണ്ടുപോകാനാണ് പോലീസിന്റെ നീക്കം. അഡ്മിൻ അജിത് കുമാറിന്റെ മുൻകൂർ ജാമ്യാപേക്ഷ കോടതി തള്ളിയാലുടൻ ഇയാളെ അറസ്റ്റ് ചെയ്യാനാണ് അന്വേഷണ സംഘത്തിന്റെ തീരുമാനം. മുൻകൂർ ജാമ്യാപേക്ഷയെ എതിർത്ത് അന്വേഷണസംഘം കോടതിയിൽ റിപ്പോർട്ട് സമർപ്പിക്കും. കളിഞ്ഞ ദിവസം അജിത് കുമാറിന്റെ വീട്ടിൽ എക്സൈസ് സംഘം നടത്തിയ പരിശോധനയിൽ കൂട്ടായ്മയുടെ വാർഷികാഘോഷത്തിന്റെ മറവിൽ ഇയാൾ പണം വാങ്ങി മദ്യവിൽപ്പന നടത്തിയതായി ബോധ്യപ്പെട്ടിരുന്നു.\nജിഎൻപിസിക്കെതിരായ നടപടികളെ വെല്ലുവിളിച്ച് നിരവധി പേരാണ് ഫേസ്ബുക്കിൽ പോസ്റ്റുകൾ ഷെയർ ചെയ്യുന്നത്. അഡ്മിൻ അനിൽ കുമാറിന് പിന്തുണ അറിയിച്ചും നിരവധി പേർ രംഗത്തുണ്ട്. നടപടികൾ നിലനിൽക്കില്ലെന്നും നിയമ പരമായി നേരിടുമെന്നുമാണ് ഗ്രൂപ്പ് അംഗങ്ങളുടെ നിലപാട്. 18 ലക്ഷത്തോളം ആളുകളാണ് ഗ്രൂപ്പിൽ അംഗങ്ങളായിട്ടുള്ളത്. മദ്യപാനവുമായി ബന്ധപ്പെട്ട നിരവധി പോസ്റ്റുകളും അനുഭവങ്ങളും അറിവുകളുമാണ് ദിനംപ്രതി ഗ്രൂപ്പിൽ പങ്കുവയ്ക്കുന്നത്. ഒന്നര മാസമായി ഗ്രൂപ്പ് എക്സൈസ് സംഘം നിരീക്ഷിച്ചു വരികയാണ് സൈബർ സെല്ലിന്റെ സഹായത്തോടെയാണ് വിവരങ്ങൾ ശേഖരിച്ചത്.\nGNPC | അഡ്മിനും കൂട്ടാളികളും കമ്പി എണ്ണും | News Of The Day | Oneindia Malayalam\nഗ്ലാസ്സിലെ പതയും പ്ലേറ്റിലെ കറിയും കൂട്ടായ്മയുടെ നേതൃത്വത്തിൽ ഗൾഫ് രാജ്യങ്ങളിലും പാർട്ടികൾ സംഘടിപ്പിച്ചതായി അന്വേ,ണ സംഘത്തിന് സൂചന ലഭിച്ചിട്ടുണ്ട്. ഇതിന്റെ അടിസ്ഥാനത്തിൽ അന്വേഷണം ഗൾഫിലേക്കും വ്യാപിപ്പിക്കും. ജി എൻ പിസിയുടെ വാർഷികം സ്പോൺസർ ചെയ്തത് മദ്യക്കമ്പനികളാണെന്നും പല മദ്യ ബ്രാൻഡുകളുടെയും പ്രചാരണത്തിന് ഗ്രൂപ്പ് ഉപയോഗിച്ചെന്നും എക്സൈസ് കണ്ടെത്തിയിട്ടുണ്ട്.\nfacebook denied to block gnpc\nStory first published: Wednesday, July 11, 2018, 11:21 [IST]


Sukumari - A Tribute to an Evergreen Superstar | സുകുമാരി - അനശ്വരകലാകാരിക്ക് ബാഷ്പാഞ്ജലി\nസുകുമാരി - അനശ്വരകലാകാരിക്ക് ബാഷ്പാഞ്ജലി\nApr 10, 2013 (ബി. വിജയകുമാർ)\n"വസന്ത മുല്ലയും മല്ലികയും ........ " - "ഓർ ഇരവ് " (1950 - തമിഴ് ) ലെ നൃത്തരംഗത്തിൽക്കൂടി സിനിമാ ലോകത്തേക്ക് കടന്നു വന്ന അനശ്വര കലാകാരി, മലയാള സിനിമാപ്രേമികളുടെ സ്വന്തം സുകുമാരി ചേച്ചി, കഴിഞ്ഞ മാർച്ച് 26 നു് കാലയവനികക്കുള്ളിൽ മറഞ്ഞു .6ദശകങ്ങൾ കടന്ന സജീവ സാന്നിദ്ധ്യം - എത്രയെത്ര നൃത്തരംഗങ്ങൾ ? എത്രയെത്ര അനശ്വര കഥാപാത്രങ്ങൾ ? തമിഴ്, തെലുങ്ക്, കന്നടം, ഒറിയ, ഹിന്ദി തുടങ്ങിയ ഭാഷാ ചിത്രങ്ങളിൽ സുകുമാരി അഭിനയിച്ചു - നൃത്തം ചെയ്തും കഥാപാത്രങ്ങളെ അവതരിപ്പിച്ചു കൊണ്ടും.\n1940 ഒക്ടോബർ6നു ജനനം. കലാവാസന ജന്മസിദ്ധം. കലാപാരമ്പര്യം ഉള്ള "തിരുവിതാംകൂർ സഹോദരിമാർ " - ലളിത, പത്മിനി, രാഗിണി - മാരുടെ മാതുല പുത്രി. ബാല്യകാലം ഈ ചേച്ചിമാരുടെ കൂടെ മദ്രാസിൽ.\nലളിത നായികയായി അഭിനയിച്ച "ഓർ ഇരവു്" (1950) എന്ന തമിഴ് ചിത്രത്തിൽ നായികയുടെ ബാല്യകാലം അവതരിപ്പിച്ചു കൊണ്ടാണ് സുകുമാരി സിനിമയുടെ മാസ്മര ലോകത്തേക്ക് കടന്നു വന്നതു്. ഏതാനും സെക്കൻഡുകൾ മാത്രം നൃത്തച്ചുവടുകൾ വെച്ചു കൊണ്ടുള്ള ഭാഗം.. സുകുമാരിയുടെ നൃത്തച്ചുവടുകൾ തുടരുന്നതു് പ്രായപൂർത്തി വന്ന നായിക ലളിത. നാഗേശ്വര റാവു നായകനായ ചിത്രം സൂപ്പർ ഹിറ്റ്.\nനിരവധി തമിഴ്, തെലുങ്ക് ചിത്രങ്ങളിൽ സുകുമാരി നൃത്തരംഗങ്ങളിൽ അഭിനയിച്ചു. അക്കാലത്തു് തിരുവിതാംകൂർ സഹോദരിമാർ കഥാപാത്രങ്ങളെ അവതരിപ്പിക്കാത്ത ചിത്രങ്ങളിലും അവരുടെ നൃത്തങ്ങൾ ഉൾ‌പ്പെടുത്തുക പതിവായിരുന്നു. അങ്ങനെയുള്ള ചിത്രങ്ങളിൽ സുകുമാരിക്കും അവസരങ്ങൾ ലഭിച്ചു കൊണ്ടിരുന്നു. ലളിതക്കൻ, പപ്പി അക്കൻ, രാകി അക്കൻ - (അങ്ങനെയായിരുന്നു സുകുമാരി ചേച്ചി തിരുവിതാംകൂർ സഹോദരിമാരെ വിളിച്ചിരുന്നത്) ഇവരുടെ കൂടെ നൃത്തം അഭ്യസിച്ചിരുന്ന സുകുമാരി അവർ അഭിനയിച്ചിരുന്ന, നൃത്തം ചെയ്തിരുന്ന ചിത്രങ്ങളിൽ അവസരം ലഭിക്കുന്നതനുസരിച്ചു ഗാന, നൃത്ത രംഗങ്ങളിൽ പ്രത്യക്ഷപ്പെട്ടു കൊണ്ട് മുന്നേറി .\nPadmini, Ragini, Brother\nതിരുവിതാംകൂർ സഹോദരിമാരുടെ കൂടെ അവരിൽ ഒരാളായി സുകുമാരി മദ്രാസിൽ വളർന്നു. ശോഭനയുടെ പിതാവ് ചന്ദ്രകുമാർ തിരുവിതാംകൂർ സഹോദരിമാരുടെ അനിയൻ ആയിരുന്നു.\nബന്ധു ആയ നടി അംബികയും (സീനിയർ) ഇവരോടൊപ്പം മദ്രാസിൽ ഉണ്ടായിരുന്നു. മദ്രാസിലെ "പാർവ്വതി " എന്ന ബംഗ്ലാവിലായിരുന്നു എല്ലാവരും താമസം.\nPARVATHI Trvcr Sisters House Madras\n1956 ൽ റിലീസ് ആയ "രാജാ റാണി" എന്ന തമിഴ് ചിത്രത്തിൽ സുകുമാരിയുടെ നൃത്തം ഉണ്ടായിരുന്നു. ഭീംസിങ്ങ് ആയിരുന്നു സംവിധായകൻ. പിൽ‌ക്കാലത്തു് സുകുമാരിയുടെ ഭർത്താവ്.\n1957 ലെ "ചക്രവർത്തി തിരുമകൾ " എന്ന തമിഴ് ചിത്രത്തിലെ ഒരു സംഘ നൃത്തത്തിൽ സുകുമാരിയെ ഒരു പ്രധാന നർ‌ത്തകി ആയി കാണിച്ചിരുന്നു. മുഖം തിരിച്ചറിയും വിധത്തിൽ. 1958 ൽ പുറത്തു വന്ന "സമ്പൂർണ്ണ രാമായണം" എന്ന തമിഴ് ചിത്രത്തിൽ "കല്യാണ സീത" ആയി വന്നത് സുകുമാരി. സ്വയംവര രംഗത്തിലെ സീത. അക്കാലത്തെ മാഗസിനുകളിൽ "കല്യാണ സീത " എന്ന വിശേഷണത്തോടെ സുകുമാരിയുടെ ചിത്രം വന്നിരുന്നു. ചിത്രത്തിൽ സീതാദേവി ആയി അഭിനയിച്ചത് പത്മിനി. ഇവിടെയും തന്റെ പപ്പി അക്കന്റെ ചെറുപ്രായം സുകുമാരി അവതരിപ്പിച്ചു.\nChakravarthi Thirumakal Sukumari\nSukumari 1957 Seetha\n1956 ൽ റിലീസ് ആയ "രാജാ റാണി" എന്ന തമിഴ് ചിത്രത്തിൽ സുകുമാരിയുടെ നൃത്തം ഉണ്ടായിരുന്നു. ഭീംസിങ്ങ് ആയിരുന്നു സംവിധായകൻ. പിൽ‌ക്കാലത്തു് സുകുമാരിയുടെ ഭർത്താവ്. 1957 ലെ "ചക്രവർത്തി തിരുമകൾ " എന്ന തമിഴ് ചിത്രത്തിലെ ഒരു സംഘ നൃത്തത്തിൽ സുകുമാരിയെ ഒരു പ്രധാന നർ‌ത്തകി ആയി കാണിച്ചിരുന്നു. മുഖം തിരിച്ചറിയും വിധത്തിൽ. 1958 ൽ പുറത്തു വന്ന "സമ്പൂർണ്ണ രാമായണം" എന്ന തമിഴ് ചിത്രത്തിൽ "കല്യാണ സീത" ആയി വന്നത് സുകുമാരി. സ്വയംവര രംഗത്തിലെ സീത. അക്കാലത്തെ മാഗസിനുകളിൽ "കല്യാണ സീത " എന്ന വിശേഷണത്തോടെ സുകുമാരിയുടെ ചിത്രം വന്നിരുന്നു. ചിത്രത്തിൽ സീതാദേവി ആയി അഭിനയിച്ചത് പത്മിനി. ഇവിടെയും തന്റെ പപ്പി അക്കന്റെ ചെറുപ്രായം സുകുമാരി അവതരിപ്പിച്ചു.\n1956 ലെ MGR ചിത്രം "മധുരൈ വീരൻ" ൽ ആയിരുന്നു സുകുമാരിയുടെ മുഖം വളരെ വ്യക്തം ആയി പ്രേക്ഷകർ കാണുന്നത്. നായികയുടെ തോഴിമാർ നായകൻ എം ജി ആറിനെ കളിയാക്കി നൃത്തം ചെയ്യുന്ന രംഗത്തിൽ, നായകൻ സുകുമാരിയെ വില്ലിന്റെ അറ്റത്ത് തല കോർത്ത് ആടുന്ന രംഗത്തിൽ.\n1959 ലെ സൂപ്പർ ഹിറ്റ് ശിവാജി ഗണേശൻ ചിത്രം "വീര പാണ്ടിയ കട്ടബൊമ്മൻ " എന്ന തമിഴ് ചിത്രത്തിലെ "ജക്കമ്മ ....... " എന്നു തുടങ്ങുന്ന നൃത്ത ഗാന രംഗത്തിൽ മുഖ്യ നർത്തകി സുകുമാരി ആയിരുന്നു. ഭീംസിങ്ങ് സംവിധാനം ചെയ്ത സർവ്വകാല ഹിറ്റ് "പാശ മലർ "(1961) എന്ന തമിഴ് ചിത്രത്തിലെ വിവാഹ രംഗത്തിലെ "വാരായോ തോഴി വാരായോ...... " എന്ന ഗാനരംഗത്തിലെ മുഖ്യ നർ‌ത്തകിയും സുകുമാരിതന്നെ ആയിരുന്നു.\n1957 ൽ റിലീസ് ആയ "തസ്കരവീരൻ " എന്ന മലയാള ചിത്രത്തിൽ വില്ലൻ കൊട്ടാരക്കര ശ്രീധരൻ നായരുടെ ജോഡി ആയി അഭിനയിച്ചു കൊണ്ട് മലയാള സിനിമയിൽ പ്രവേശം. സുകുമാരി നായികയായി, കേന്ദ്ര കഥാപാത്രം അല്ല, നായികാ സങ്കല്പം അനുസരിച്ചുള്ള കഥാപാത്രത്തെ മലയാളത്തിൽ അവതരിപ്പിച്ചിട്ടുണ്ടോ എന്ന് സംശയം. എന്നാൽ സുകുമാരിയുടെ ചില കഥാപാത്രങ്ങൾ ഒരു കേന്ദ്ര കഥാപാത്രം ആയി നമുക്ക് അനുഭവപ്പെടുന്ന ചിത്രങ്ങൾ നിരവധി. ഉദാഹരണത്തിനു് "പൂച്ചക്കൊരു മൂക്കുത്തി" - അതിലെ രേവതി തന്നെ അല്ലേ നായികാസങ്കല്പം അനുസരിച്ചുള്ള മേനകയെക്കാൾ പ്രേക്ഷകർ ശ്രദ്ധിച്ചതും ഇഷ്ടപ്പെട്ടതും ?\n1942 ലെ "ഭരത് മിലാപ് " (ഹിന്ദി) ലെ കൈകേയി ആയി ദുർ‌ഗ്ഗ ഖോട്ടെ , 1957 ലെ "മദർ ഇന്ത്യ " (ഹിന്ദി) ലെ രാധ ആയി നർ‌ഗ്ഗീസ് ദത്ത് , 1962 ലെ "സാഹിബ് ബിബി ഓര് ഗുലാം " (ഹിന്ദി) ലെ "ഛോട്ടി ബഹു" ആയി മീനാ കുമാരി, 1957 ലെ ഗുരുദത്ത് ക്ലാസ്സിക് "പ്യാസ" യിലെ അഭിസാരിക ഗുലാബു ആയി വഹീദ റഹ്മാൻ, ഇവരെ അല്ലാതെ വേറെ അഭിനേത്രികളെ സങ്കല്പിക്കാൻ പറ്റുമോ പ്രേക്ഷകർക്ക് ? ഇല്ല തന്നെ. കാരണം ഈ കഥാപാത്രങ്ങൾ അത്രയ്ക്ക് അലിഞ്ഞു ചേർന്നിരിക്കുന്നു അവരുമായിട്ടു്. അതു പോലെ എത്ര എത്ര കഥാപാത്രങ്ങൾ സുകുമാരിയുടെ മുദ്ര പതിഞ്ഞു കിടക്കുന്നു പ്രേക്ഷക മനസ്സുകളിൽ ?\n1967 ലെ "നഗരമേ നന്ദി " എന്ന മലയാള ചിത്രത്തിൽ ദുഷ്ട കഥാപാത്രം മിസ്സിസ് മുതലിയാർ, സുകുമാരിയുടെ ശ്രദ്ധിക്കപ്പെട്ട ഒരു ആരംഭ കാല ചിത്രങ്ങളിലെ കഥാപാത്രം ആണ്. അതേ വർ‌ഷം ഇറങ്ങിയ "ഭാഗ്യമുദ്ര" എന്ന ചിത്രത്തിൽ കോമഡി കഥാപാത്രത്തെ അവതരിപ്പിച്ചു കൊണ്ട് നായകൻ പ്രേം നസീറിനൊപ്പം മാമ്പഴക്കൂട്ടത്തിൽ മൽ‌ഗോവ ആണു് നീ.... എന്ന ഗാനരംഗത്തിൽ നിത്യഹരിത നായകനോടൊപ്പം നൃത്തം ചെയ്തു കോമഡി രംഗങ്ങളിലും അഭിനയിക്കാനുള്ള കഴിവുതെളിയിച്ചു സുകുമരി. കോമഡി രംഗങ്ങളിൽ അടൂർ ഭാസിയോടൊപ്പം എത്രയെത്ര ചിത്രങ്ങൾ ?\nചട്ടക്കാരി (1974) ലെ മാർഗരറ്റ്, "ബോയിംഗ് ബോയിംഗ് " (1985) ലെ ഡിക്ക് അമ്മായി, "ദശരഥം" (1989 ) ലെ മാഗ്ഗി, "സ്നേഹമുള്ള സിംഹം"(1986 ) ലെ കമലമ്മ എന്ന LIC ഏജന്റ്, "ഉള്ളടക്കം" (1991) ലെ മാനസിക രോഗിണി, "മിഴികൾ സാക്ഷി" (2008 ) ലെ കൂനിയമ്മ, "തേന്മാവിൻ കൊമ്പത്ത് " (1994 ) ലെ ഗിനജ കൂട ഗാന്ധാരി , അങ്ങനെ നീണ്ടു പോകുന്നു ലിസ്റ്റ്. മേല്പറഞ്ഞ കഥാപാത്രങ്ങൾ എല്ലാം തന്നെ സുകുമാരി എന്ന അഭിനയ പ്രതിഭയുടെ മുദ്ര പതിഞ്ഞ കഥാപാത്രങ്ങൾ തന്നെ. അപ്രധാനം ആയി തോന്നിയേക്കാവുന്ന ചില കഥാപാത്രങ്ങളെ പോലും സുകുമാരി അനശ്വരം ആക്കി. അല്പം മധുരത്തിനും ഒരു കഷ്ണം ശർക്കരക്കും വേണ്ടി കൊതിക്കുന്ന, ഭ്രാന്തി ആയി ലോകം മുദ്ര കുത്തിയ "മിഥ്യ " (1990) യിലെ മാളു അമ്മയെ ആ ചിത്രം കണ്ട ആർക്കെങ്കിലും മറക്കാൻ പറ്റുമോ? "ആൾകൂട്ടത്തിൽ തനിയെ" (1984 ) യിലെ ചീരു എന്ന വേലക്കാരി പോലും സുകുമാരിയുടെ അഭിനയ മികവു കൊണ്ട് പ്രേക്ഷക ഹൃദയങ്ങളിൽ സ്ഥാനം പിടിച്ചു.\nസുകുമാരിയുടെ ആദ്യത്തെ അമ്മ വേഷം - "പട്ടിക്കാട പട്ടണമാ" (1972 ) എന്ന തമിഴ് ചിത്രത്തിൽ നായിക ജയലളിതയുടെ അമ്മ ആയി അഭിനയിച്ചു കൊണ്ട്. 1980 കൾ മുതൽ ഒരു പ്രധാന അമ്മ വേഷക്കാരി ആയി സുകുമരി. കവിയൂർ പൊന്നമ്മ, ആറന്മുള പൊന്നമ്മ, ശാന്താ ദേവി തുടങ്ങിയവർക്കൊപ്പം സുകുമാരിയും തിളങ്ങി അമ്മ വേഷങ്ങളിൽ. സ്നേഹമുള്ള അമ്മയും ദുഷ്ടയായ അമ്മായിഅമ്മ ആയും സുകുമാരി സിനിമാ രംഗം അടക്കി വാണു. സ്നേഹമുള്ള അമ്മയ്ക്ക് ഉദാഹരണങ്ങൾ ഏറെ. ദുഷ്ടയായ അമ്മായിഅമ്മ ആയി വിലസിയ "അധികാരം" (1980 ) ആർക്കാണു് മറക്കാൻ സാധിക്കുക? പൂർണ്ണ ഗർഭിണിയായ മരുമകളെ ചവിട്ടുന്ന അമ്മായി അമ്മ - എങ്ങനെ സുകുമാരിക്ക് ഈ കഥാപാത്രത്തെ വിജയിപ്പിക്കാൻ കഴിഞ്ഞു എന്ന് സുകുമാരിയുടെ സ്നേഹമയി ആയ അമ്മയെയും അമ്മായി അമ്മയെയും ചേട്ടത്തി അമ്മയെയും കണ്ട പ്രേക്ഷകർ ആശ്ചര്യപ്പെട്ടു .\nമലയാള സിനിമ സ്വന്തം ആക്കിയതു കൊണ്ടായിരിക്കാം സുകുമാരി തമിഴ്, തെലുങ്ക് തുടങ്ങിയ മറ്റു ദക്ഷിണേന്ത്യൻ ഭാഷകളിൽ കൂടുതൽ അഭിനയിക്കാൻ ശ്രമിക്കാതിരുന്നതു്. 1964 ലെ "വീരാങ്കനൈ " എന്ന തമിഴ് വീര സാഹസിക ചിത്രത്തിൽ സുകുമാരി ഒരു പ്രധാന കഥാപാത്രത്തെ അവതരിപ്പിച്ചിരുന്നു.\nതമിഴ് സിനിമയിൽ മനോരമയ്ക്കുള്ള സ്ഥാനം തന്നെയാണ് സുകുമാരിക്ക് മലയാളത്തിൽ എന്നു് പറയാം . മനോരമ "കൊഞ്ചും കുമാരി" (1963 ) എന്ന തമിഴ് ചിത്രത്തിൽ മാത്രമേ നായിക ആയി അഭിനയിച്ചിട്ടുള്ളൂ എന്നാണ് മനസ്സിലാകുന്നതു്. ആച്ചി എന്ന് ബഹുമാന പുരസ്സരം തമിഴ് മക്കൾ വിളിക്കുന്ന മനോരമ തമിഴ് മക്കളുടെ സ്നേഹം നേടിയത് സിനിമയിൽ അവതരിപ്പിച്ച അമ്മ, അമ്മായി അമ്മ, മുത്തശ്ശി വേഷങ്ങളിൽക്കൂടിയും കോമഡി വേഷങ്ങളിൽക്കൂടിയും. ഇനിയുമുണ്ട് രണ്ടു അമ്മ വേഷക്കാരികൾ തമ്മിൽ സാമ്യം, സമാനത. MGR, NTR, ജയലളിത എന്നീ മൂന്നു മുഖ്യ മന്ത്രിമാരുടെ കൂടെ അഭിനയിച്ചിരിക്കുന്നു രണ്ടു അമ്മ വേഷക്കാരികളും. മാത്രമല്ല രണ്ടു പേരും തമിഴിലെ പേരു കേട്ട നാടക സംഘങ്ങളുടെ നാടകങ്ങളിൽ അഭിനയിക്കുകയും ചെയ്തു. പ്രധാനമായിട്ടു "ചൊ" രാമസ്വാമിയുടെ നാടക സമിതിയിൽ.\nനൂറ്റ് കണക്കിന് ചിത്രങ്ങളിൽ നായികയായി അഭിനയിച്ചു പേരും പെരുമയും നേടുന്നതിനേക്കാൾ എത്രയോ മടങ്ങ് പ്രേക്ഷകരുടെ സ്നേഹവും ആദരവും പേരും പെരുമയും നേടിയിരിക്കുന്നു സുകുമാരി ചേച്ചി . 2011 ൽ ഏറ്റവും നല്ല സഹനടിക്കുള്ള ദേശീയ അവാർഡ് നേടിയ അനുഗ്രഹീത കലാകാരിക്കു വേണ്ടി ഭാവി കാലം ഫാൽകെ അവാർഡ് വരെ കരുതി വെച്ചിരുന്നു എന്ന് വിശ്വസിക്കുന്നു സുകുമാരിയുടെ പ്രേക്ഷക മക്കൾ. അതിനെയെല്ലാം നഷ്ട സ്വപ്നം ആക്കി ഇത്ര വേഗം ഈ ചേച്ചിയെ, ഈ അമ്മയെ, ഈ മുത്തശ്ശിയെ അങ്ങ് തിരിച്ചു വിളിക്കേണ്ടിയിരുന്നോ സർവ്വേശ്വരാ? വിധിവിഹിതം വിധാതാവിനുമപ്പുറം എന്നു് സമാധാനിക്കാം.\nമലയാള സിനിമയുടെ സ്നേഹം നിറഞ്ഞ അമ്മ നടിക്കു് MSI യുടെ ബാഷ്പാഞ്ജലി.\nVelakkaran with Pankajavalli\nGramam with Samvrutha\nNokkethadoorethu Kannum Nattu\nWith Lalitha, Ponnamma\nPadmini, Mother, Ragini\nവാൽക്കഷ്ണം - സുകുമാരിയുടെ പേരു് പത്മശ്രീ ബഹുമതിക്കായി നിർദ്ദേശിച്ചതു് തമിഴ് നാട് സർക്കാർ. മുഖ്യമന്ത്രി ജയലളിത കലാകാരിയെ ചെന്നു കണ്ടു പൊള്ളൽ ഏറ്റു് ആശുപത്രിയിൽ കിടന്നപ്പോൾ. ആശ്വസിപ്പിച്ചു, ചികിത്സ ചെലവ് സർക്കാർ ഏറ്റെടുത്തു. നമ്മൾ എന്തു ചെയ്തു? സുകുമാരി ചേച്ചി മാപ്പ് !!! സ്നേഹമയിയായ, മലയാള സിനിമയേയും മലയാള സിനിമാ പ്രേക്ഷകരേയും അളവറ്റു സ്നേഹിക്കുന്ന അവിടുന്നു് തെറ്റുകൾക്കു്, വന്ന വീഴ്ച്ചകൾക്കു് പൊറുക്കുക.


യുകെ: ബ്രെക്സിറ്റിന്റെ പേരുപറഞ്ഞ് ബ്രിട്ടീഷുകരെ പുറത്താക്കി സ്പെയിൻ; ബ്രെക്സിറ്റിന്റെ പേരിൽ പ്രതികാരം തുടരുന്നു - British Kairali\nയുകെ: ബ്രെക്സിറ്റിന്റെ പേരുപറഞ്ഞ് ബ്രിട്ടീഷുകരെ പുറത്താക്കി സ്പെയിൻ; ബ്രെക്സിറ്റിന്റെ പേരിൽ പ്രതികാരം തുടരുന്നു\nബ്രെക്സിറ്റിനു ശേഷം താമസിക്കുവാനുള്ള റെസിഡന്‍സി പെര്‍മിറ്റ് ഉണ്ടായിട്ടുകൂടി, മാഞ്ചസ്റ്ററില് നിന്നും എത്തിയ നിരവധി ബ്രിട്ടീഷുകാരെ അതേ വിമാനത്തില് തിരിച്ചയച്ചിരിക്കുകയാണ് സ്പാനിഷ് ബോര്‍ഡര് പൊലീസ്. അലികാന്റെയില് എത്തിയ നാല്പതോളം ബ്രിട്ടീഷുകാരെയാണ് ഇത്തരത്തില് തിരിച്ചയച്ചത്. ഇവരെ കഴിഞ്ഞ തിങ്കളാഴ്‌ച്ച തന്നെ തിരിച്ചയച്ചുവെങ്കിലും ഇവരുടെ ലഗേജുകള് വെള്ളിയാഴ്‌ച്ച വരെ സ്പെയിനില് തന്നെ തുടര്‍ന്നു.\nബ്രെക്സിറ്റിനു ശേഷം സ്പെയിനില് തങ്ങാന് ആവശ്യമായ പുതിയ റെസിഡന്‍സി പെര്‍മിറ്റോ ടി ഐ ഇ കാര്‍ഡോ വാങ്ങാന് ആവശ്യപ്പെട്ടുകൊണ്ട് അലികാന്റയിലെ ഇമിഗ്രേഷന് ഉദ്യോഗസ്ഥര് ഇവര്‍ക്ക് കത്തുകളയച്ചിട്ടുണ്ട്.\nവിദേശയാത്രകള്‍ക്ക് വിലക്കുണ്ടെങ്കിലും, വിദേശരാജ്യങ്ങളില് റെസിഡന്‍സ് പെര്‍മിറ്റുള്ളവര്‍ക്ക് അത് ബാധകമല്ലാത്തതിനാലാണ് ഇവര്‍ക്ക് ബ്രിട്ടന് വിടാന് കഴിഞ്ഞത്. റെസിഡന്‍സി തെളിയിക്കുന്ന പേപ്പര് വര്‍ക്കുകള് തന്നെ സ്പെയിനില് പ്രവേശിക്കുവാന് മതിയാകും എന്നാണ് ബ്രിട്ടന് പറയുന്നത്. അതേസമയം, യാത്രക്കാര് പറയുന്നത് ആയുധധാരികളായ പൊലീസുകാര്‍ക്കൊപ്പം എത്തിയ അതിര്‍ത്തി കാവല് സേനാംഗങ്ങള് തങ്ങളെ തടഞ്ഞു എന്നാണ്.\nആശുപത്രിയില് ഏകനായി ചികിത്സതേടുന്ന പിതാവിനെ സന്ദര്‍ശിക്കാനെത്തിയ ഒരു വനിത ഉള്‍പ്പടെയുള്ള യാത്രക്കാര്, ടി ഐ ഇ കാര്‍ഡില്ലാതെ പ്രവേശനം അനുവദിക്കില്ലെന്ന നിലപാട് കേട്ട് ഞെട്ടി എന്നാണ് റിപ്പോര്‍ട്ടുകള് പറയുന്നത്. സ്പെയിനിലേക്ക് പ്രവേശനം നിഷേധിച്ച ഇവരെ ഇവര് വന്ന വിമാനത്തില് തന്നെ കയറ്റി വിടുകയായിരുന്നു. അലികാന്റയില് നിന്നുള്ള യാത്രക്കാര് കൂടി ആ വിമാനത്തില് ഉണ്ടായിരുന്നതിനാല് അത് മറ്റു ചില ആശയക്കുഴപ്പങ്ങള്‍ക്കും വഴിതെളിച്ചു. മാത്രമല്ല, സ്ഥലപരിമിതി മൂലം ഇവരുടെ ലഗേജുകള് വെള്ളിയാഴ്‌ച്ച വരെ തിരികെ എത്തിക്കാനാകില്ല എന്ന അറിയിപ്പും ലഭിച്ചു.\nബ്രെക്സിറ്റിനു ശേഷം ബ്രിട്ടീഷ് പൗരന്മാര്‍ക്ക് യൂറോപ്യന് യൂണിയന് രാജ്യങ്ങളില് താമസിക്കുന്നതിനായി ആവിഷ്‌കരിച്ച പുതിയ രീതിയാണ് ടി ഐ ഇ കാര്‍ഡുകള്. കോവിഡ് നിയന്ത്രണങ്ങള് നിലനില്‍ക്കുന്ന സാഹചര്യത്തില് റെസിഡന്‍സി പെര്‍മിറ്റ് ഉണ്ടെന്ന് തെളിയിക്കാന് സാധിക്കുന്നവര്‍ക്ക് മാത്രമേ സ്പെയിനിലേക്ക് പ്രവേശനം ഉള്ളു. ടി ഐ ഇ കാര്‍ഡിനുള്ള അപേക്ഷ ലഭിച്ചതിന്റെ രസീതിയോ അല്ലെങ്കില് അപ്ലിക്കേഷന് അനുവധിച്ചുകൊണ്ടുള്ള അറിയിപ്പോ റെസിഡന്‍സി തെളിവായി സ്വീകരിക്കാമെന്നാണ് ബ്രിട്ടന് വാദിക്കുന്നത്.\nഅതേസമയം, യാത്രക്കാരുടെ പാസ്സ്പോര്‍ട്ടും കോവിഡ് ടെസ്റ്റ് സര്‍ട്ടിഫിക്കറ്റുകളും സ്പെയിനില് പ്രവേശിക്കുവാന് മതിയായ രേഖകളാണെന്ന് റിയനെയര് യാത്രക്കാരെ അറിയിക്കുകയും ചെയ്തിരുന്നു. ഈ ആഴ്‌ച്ചയോടെ അതിര്‍ത്തിയിലെ നിയന്ത്രണങ്ങളില് അയവു വരുത്തുകയാണ് സ്പെയിന്. എന്നാല്, ബ്രിട്ടനില് നിലനില്‍ക്കുന്ന വിദേശ യാത്രാ നിരോധനം കാരണം കാര്യമായ വിനോദ സഞ്ചാരികളെ ഈ വര്‍ഷം പ്രതീക്ഷിക്കാനാവില്ല.\nകുവൈറ്റിലേക്ക് കടത്താൻ ശ്രമിച്ച നിരോധിത വസ്‍തുക്കള് പിടികൂടി\nകുവൈത്ത് സിറ്റി: കുവൈത്തിലേക്ക് കടത്താന് ശ്രമിച്ച നിരോധിത വസ്‍തുക്കളുടെ വന്‍ശേഖരം കസ്റ്റംസ് പിടികൂടിയിരിക്കുന്നു. ഇന്ത്യയില് നിന്നെത്തിച്ച സാധനങ്ങള്‍ക്കിടയില് ഒളിപ്പിച്ചായിരുന്നു നിരോധിത പുകയില ഉത്പന്നങ്ങള് കടത്താന് ശ്രമിച്ചിരിക്കുന്നത്. രഹസ്യ വിവരം ലഭിച്ചതിന്റെ അടിസ്ഥാനത്തിലാണ് കസ്റ്റംസ് വിശദമായ പരിശോധന നടത്തുകയുണ്ടായത്. പിടിക്കപ്പെടാതിരിക്കാന് പുതപ്പുകള്‍ക്കും ഗാര്‍ബേജ് ബാഗുകള്‍ക്കും ഇടയില് ഒളിപ്പിച്ച നിലയില് 3,24,000 പുകയില ഉത്പന്നങ്ങളാണ് കണ്ടെത്തിയിരിക്കുന്നത്. അധികൃതര് സംഭവത്തെക്കുറിച്ച് വിശദമായ അന്വേഷണം നടത്തുകയാണ്.\nയുകെയില് ഓൺലൈൻ ഷോപ്പിങ്ങിന് സ്പെഷ്യല് ടാക്സ് വരുന്നു; ഓണ്‍ലൈനില് ഉത്പന്നങ്ങള്‍ക്ക് വില വര്‍ധിക്കാന് സാധ്യത !\nഇടതുസര്‍ക്കാര് തുറന്ന വാതിലിലൂടെ പ്രവേശിച്ച എന്.ഐ.എ കേരളത്തിലും ഉത്തരേന്ത്യന് മോഡല് വേട്ട ആരംഭിച്ചു\nയുകെയില് മലയാളി വനിതയുടെ ദൃഢനിശ്ചയം ഭര്‍ത്താവിനെ തിരിച്ചു കൊണ്ട് വന്നത് നഷ്ട്ടപ്പെട്ടുവെന്ന് കരുതിയ ജീവിതത്തിലേക്ക് !\nസമുദ്രനിരപ്പിന്റെ വ്യതിയാനങ്ങള് കണ്ടുപിടിക്കാനുള്ള പുതിയ ഉപഗ്രഹവുമായി നാസ\nലോകനേതാക്കളെ കുറിച്ച് പരാമര്‍ശവുമായി അമേരിക്കന് മുന് പ്രസിഡന്റ് ബറാക്ക് ഒബാമയുടെ പുസ്തകം


കേരളത്തിന്‍റെ മഴയെ 'വായു' എടുത്തോ? ;കേരളത്തില് കാലവര്‍ഷം ദുര്‍ബലമാകുന്നതിന്‍റെ പിന്നില് എന്ത്\nFirst Published 19, Jun 2019, 7:29 AM IST\nതിരുവനന്തപുരം: സാധാരണ കാലവര്‍ഷത്തില് ജൂണില് ലഭിക്കേണ്ട മഴയില് നിന്നും 30 ശതമാനം കുറവാണ് ഇത്തവണ ലഭിക്കുന്നത് എന്ന് കാലവസ്ഥ നിരീക്ഷകര്. ചുഴലിക്കാറ്റായ വായുവിന്റെ ഗതിമാറ്റം കാലവർഷത്തിന്റെ തുടക്കത്തെ ദുർബലപ്പെടുത്തിയെന്നാണ് കാലവസ്ഥ നിരീക്ഷകര് പറയുന്നത്.\nബംഗാൾ ഉൾക്കടലിൽ രൂപംകൊള്ളുന്ന ന്യൂനമർദം അടുത്തദിവസം ശക്തമാകുന്നതോടെ കാലവർഷം വീണ്ടും സജീവമാകുമെന്നാണു കാലാവസ്ഥാ നിരീക്ഷകരുടെ കണക്കുകൂട്ടൽ.\nസാധാരണ ജൂൺ ഒന്നുമുതൽ ഇതുവരെ ലഭിക്കേണ്ട മഴയിൽ 30% ഇത്തവണ കുറവാണ്. കറുത്തിരുണ്ട കാർമേഘങ്ങളുടെ തുടർച്ചയായ വരവും ഇടക്കുള്ള പ്രദേശിക മഴയുരണ്ടുദിവസം കൂടി തുടരുമെന്നാണ് കാലവസ്ഥ കേന്ദ്രങ്ങള് പറയുന്നത്.\nവായുവിന്‍റെ ഉത്ഭവം കാലവർഷക്കാറ്റിനെ ഉലച്ചു. അറബിക്കടലിലെ ഉപരിതല ചൂട് ഉയർന്നതാണ് വായു എന്ന ചുഴലിക്കാറ്റ് പിറവിയെടുക്കാന് കാരണമായത്. രാജ്യത്തിന്‍റെ പടിഞ്ഞാറന് തീരത്തുകൂടി പോയ വായു ഗുജറാത്തിനു പടിഞ്ഞാറ് ദുർബലമായി. ഈ ആഴ്ചയോടെ വായുവിന്‍റെ പ്രഭാവം നിലയ്ക്കും. വായു വന്നില്ലായിരുന്നെങ്കില് തുടർച്ചയായി കേരളത്തില് നല്ല മഴ ലഭിക്കുമായിരുന്നു.\nമഴക്കാലം ആരംഭിച്ചശേഷം അറബിക്കടലില് ചുഴലി രൂപപ്പെടുന്നത് വളരെ അപൂര്‍വ്വമാണ്. കാലവർഷത്തിന്‍റെ തുടക്കത്തിൽ തെക്കൻമേഖലയിൽ ശക്തമായ മഴ പിന്നീട് വടക്കൻ ജില്ലകളിലേക്കു മാറി. ഇപ്പോഴും കാര്യമായ മഴലഭിക്കാത്ത പ്രദേശങ്ങള് സംസ്ഥാനത്ത് ഉണ്ടെന്നാണ് വിവരം. അന്തരീക്ഷം പൂർണമായി മഴക്കാറ് മൂടിയ സ്ഥിതിയിലും അത് ചൂട് ഉണ്ടാക്കുന്ന അവസ്ഥയാണ് ഇപ്പോള്.\nഅതേ സമയം ബംഗാള് ഉള്‍ക്കടലില് രൂപപ്പെടുന്ന ന്യൂനമർദം ശക്തമാകുന്നതോടെ കാലവര്‍ഷം വീണ്ടും സജീവമാകും എന്നാണ് പ്രതീക്ഷ. കാലവർഷക്കാറ്റ് തുടക്കത്തിൽ ദുർബലമായതിനാല് വരും വർഷങ്ങളിലും ഇത്തരത്തിലെ സാഹചര്യം പ്രതീക്ഷിക്കാം എന്ന് കാലവസ്ഥ നിരീക്ഷകര് പറയുന്നു.\nഅതേ സമയം പതിവില് നിന്നും വ്യത്യസ്തമായി കാലവര്‍ഷത്തിന്‍റെ ആരംഭത്തില് തന്നെ അറബിക്കടല് പ്രക്ഷുബ്ദം ആയിരിക്കുന്നതും അസ്വഭാവികമാണെന്നാണ് കാലവസ്ഥ നിരീക്ഷകരുടെ അഭിപ്രായം.


മുന് നായകന് ജോണ് ടെറി ചെല്‍സിയിലേക്ക് തിരിച്ചെത്തിയേക്കും; പക്ഷെ, കളിക്കാനല്ല - myKhel Malayalam\n» മുന് നായകന് ജോണ് ടെറി ചെല്‍സിയിലേക്ക് തിരിച്ചെത്തിയേക്കും; പക്ഷെ, കളിക്കാനല്ല\nമുന് നായകന് ജോണ് ടെറി ചെല്‍സിയിലേക്ക് തിരിച്ചെത്തിയേക്കും; പക്ഷെ, കളിക്കാനല്ല\nUpdated: Saturday, September 15, 2018, 11:34 [IST]\nലണ്ടന്: ചെല്‍സി ഫുട്‌ബോള് ക്ലബ്ബിന്റെ എക്കാലത്തെയും മികച്ച താരങ്ങളിലൊരാളായ ജോണ് ടെറി ടീമിലേക്ക് തിരിച്ചെത്തിയേക്കും. 2017ല് ടീം വിട്ട മുന് നായകനെ സഹപരിശീലകനായി സ്വാഗതം ചെയ്യുന്നതായി ഇപ്പോഴത്തെ പരിശീലകന് മൗറീസിയോ സാറി പറഞ്ഞു. കഴിഞ്ഞ സീസണില് ആസ്റ്റണ്‍വില്ലയ്ക്കുവേണ്ടി കളിച്ച താരം ഒരു സീസണ് കൂടി കളിക്കാനുള്ള ആഗ്രഹം തുറന്നു പറഞ്ഞതായി സാറി വ്യക്തമാക്കി.\nഎന്നാല്, ഇപ്പോഴത്തെ അവസ്ഥ തനിക്കറിയില്ലെന്നും ടെറിയുടെ എല്ലാ സഹായവും ടീമിന് ഗുണം ചെയ്യുമെന്നും സാറി പറഞ്ഞു. ടെറിക്കുവേണ്ടി ക്ലബ്ബിന്റെ വാതില് തുറന്നിട്ടിരിക്കുകയാണ്. ടീമില് 20 വര്‍ഷത്തെ പരിചയമുള്ള താരമാണ് ടെറി. അദ്ദേഹവുമായി വീണ്ടും സംസാരിക്കും. ടെറി ഇവിടെ എല്ലാവര്‍ക്കും വളരെ പ്രധാനപ്പെട്ടയാളാണ്. തീരുമാനമെടുക്കേണ്ടത് അദ്ദേഹമാണെന്നും സാറി പറഞ്ഞു.\nശനിയാഴ്ച കാര്‍ഡിഫ് സിറ്റിയുമായുള്ള മത്സരത്തിന് മുന്‍പായിരുന്നു ടെറിയുടെ പുതിയ റോളിനെക്കുറിച്ച് സാറി സൂചന നല്‍കിയത്. പുതിയ സീസണില് ചെല്‍സിയിലെത്തിയ സാറിക്ക് മികച്ച തുടക്കമാണ് ഇത്തവണ. ആദ്യ നാലു മത്സരങ്ങളും ജയിച്ച ടീം ലിവര്‍പൂളിനും വാറ്റ്‌ഫോഡിനുമൊപ്പം പ്രീമിയര് ലീഗില് പോയന്റ് പങ്കിടുകയാണ്. സ്വന്തം മൈതാനത്ത് നടക്കുന്ന അഞ്ചാം മത്സരവും ജയിക്കാമെന്നാണ് ടീമിന്റെ പ്രതീക്ഷ. അതേസമയം, സ്ഥാനക്കയറ്റം ലഭിച്ച കാര്‍ഡിഫിന് ഒരു കളിപോലും ജയിക്കാനായിട്ടില്ല.\nRead more about: chelsea john terry football epl ജോണ് ടെറി ചെല്‍സി ഫുട്‌ബോള് ഇപിഎല്\nStory first published: Saturday, September 15, 2018, 11:27 [IST]


കാണാതായ 76 കുട്ടികളേയും ഈ പൊലീസ് ഉദ്യോഗസ്ഥ കണ്ടെത്തി; വീട് കാണില്ലെന്ന് കരുതിയ കുട്ടികളെ വീട്ടിലെത്തിച്ച സീമയെ തേടി സ്ഥാനകയറ്റവും | DoolNews\nകാണാതായ 76 കുട്ടികളേയും ഈ പൊലീസ് ഉദ്യോഗസ്ഥ കണ്ടെത്തി; വീട് കാണില്ലെന്ന് കരുതിയ കുട്ടികളെ വീട്ടിലെത്തിച്ച സീമയെ തേടി സ്ഥാനകയറ്റവും\nന്യൂദല്‍ഹി: ദല്‍ഹി മൊത്തം ഒരു പൊലീസ് ഉദ്യോഗസ്ഥയ്ക്ക് വേണ്ടി കൈയടിക്കുകയാണ്. വര്‍ഷങ്ങളായി കാണാതായി ഇനി ഒരിക്കലും തങ്ങള്‍ക്ക് തിരികെ ലഭിക്കില്ലെന്ന് രക്ഷിതാക്കള് പോലും കരുതിയ തങ്ങളുടെ മക്കളെ വീണ്ടും അവരിലേക്ക് എത്തിച്ചാണ് ദല്‍ഹിയിലെ പൊലീസ് ഉദ്യോഗസ്ഥ സീമ ദാക്ക രാജ്യത്തിന്റെ കയ്യടി നേടുന്നത്.\nഒന്നും രണ്ടും കുട്ടികളെയല്ല ഇതിനോടകം 76 കുട്ടികളെയാണ് മുന്ന് മാസത്തിനകം ഈ പൊലീസുദ്യോഗസ്ഥ കണ്ടെത്തിയത്.\nപലരും അന്വേഷിച്ചിട്ട് തുമ്പുണ്ടാക്കാന് കഴിയാത്ത കേസില് നിര്‍ണായക കണ്ടെത്തലുകള് നടത്തിയതിന് സീമ ദാക്കയ്ക്ക് സ്ഥാനകയറ്റവും ലഭിച്ചു.\nസീമ ദാക്കെ ഇതുവരെ കണ്ടെത്തിയ 76 കുട്ടികളില് 56 പേരും പതിനാല് വയസിന് താഴെയുള്ളവരാണ്. ദല്‍ഹിയില് നിന്നു മാത്രമല്ല മറ്റു സംസ്ഥാനങ്ങളില് നിന്നും പല കുട്ടികളെയും ഈ വനിതാ പൊലീസ് ഉദ്യോഗസ്ഥ അന്വേഷണത്തിനൊടുവില് കണ്ടെത്തിയിട്ടുണ്ട്.\nപഞ്ചാബ്, പശ്ചിമബംഗാള് എന്നിവിടങ്ങളില് എത്തിയാണ് പല കുട്ടികള്‍ക്കും സീമ ദാക്ക പുതു ജീവിതം നല്‍കിയത്.\n‘ഏമാനെ കളിയാക്കാത്തവര്‍ക്ക് മാത്രം കിട്ടുന്നതാണല്ലോ ഇന്ത്യയില് വ്യക്തി സ്വാതന്ത്ര്യം’; പാര്‍ലമെന്ററി പാനലിനെതിരെ കുനാല് കമ്ര\nസീമ ദാക്കയെ അഭിനന്ദിച്ച് ഇതിനോടകം നിരവധി പേരാണ് രംഗത്തെത്തിയിരിക്കുന്നത്. 2020 ആഗസ്ത് അഞ്ചിനാണ് ദല്‍ഹിയുടെ വിവിധ ഭാഗങ്ങളില് നിന്ന് കാണാതായ കുട്ടികളെ കണ്ടെത്താന് പൊലീസ് ഇന്‍സെന്റീവ് സ്‌കീം കൊണ്ടുവരുന്നത്.\nകാണാതായ കുട്ടികളെ കണ്ടെത്തുന്നവര്‍ക്ക് പ്രത്യേക പ്രമോഷന് നല്‍കുമെന്നും അറിയിച്ചിരുന്നു. ഇത്തരത്തില് ആദ്യമായി സമയ്പൂര് ബഡ്‌ലിയിലെ ഹെഡ് കോണ്‍സ്റ്റബിളായ സീമ ദാക്കയ്ക്കാണ് ഓഫ് ടേണ് പ്രമോഷന് ലഭിക്കുന്നതെന്ന് ദല്‍ഹി പൊലീസ് പുറത്തിറക്കിയ പത്രകുറിപ്പില് പറയുന്നു.\nകാണാതായ കുട്ടികളെ കണ്ടെത്തുന്നതിനായുള്ള ദല്‍ഹി പൊലീസിന്റെ പുതിയ പദ്ധതി ഇതിനോടകം നിരവധി കുട്ടികള്‍ക്കാണ് പുതുജീവിതം നല്‍കിയത്.\nContent Highlight: Delhi Cop Found 76 Missing Children, First To Be “Promoted Out Of Turn”


india reports 2000 plus covid cases രാജ്യത്ത് കൊവിഡ് 2000ന്..\nതുടർച്ചയായ മൂന്നാം ദിവസവും രാജ്യത്ത് 2000ന് മുകളിൽ കൊവിഡ് കേസുകൾ\nതുടർച്ചയായ മൂന്നാം ദിവസവും രാജ്യത്ത് രണ്ടായിരത്തിന് മുകളിൽ കൊവിഡ് കേസുകൾ റിപ്പോർട്ട് ചെയ്തു. 24 മണിക്കൂറിനിടെ 2, 527 പേർക്ക് പുതുതായി രോഗം സ്ഥിരീകരിച്ചു. 33 പേർ മരണമടഞ്ഞു. ( india reports 2000 plus covid cases )\nരോഗവ്യാപനം രൂക്ഷമായ ഡൽഹിയിൽ നിയന്ത്രണങ്ങൾ കടുപ്പിച്ചു. പൊതു ഇടങ്ങളിലും മെട്രോയിലും മാസ്‌ക് നിർബന്ധമാക്കി. മാസ്‌ക് ധരിക്കാത്തവരിൽ നിന്ന് 500 രൂപ പിഴ ഈടാക്കും. രോഗവ്യാപനം പശ്ചാത്തലത്തിൽ സ്‌കൂളുകൾക്കും പുതിയ മാർഗനിർദേശങ്ങൾ പുറത്തിറക്കി.\nതർമൽ പരിശോധനയ്ക്ക് ശേഷമേ വിദ്യാർത്ഥികളെയും മറ്റ് അധികൃതരെയും സ്‌കൂളിലേക്ക് പ്രവേശിപ്പിക്കുകയുള്ളു.\nമദ്രാസ് ഐഐടി കൊവിഡ് വ്യാപനത്തിന്റെ ക്‌ളസ്റ്റർ ആയി മാറിയെന്ന് തമിഴ് നാട് ആരോഗ്യ വകുപ്പ് സെക്രട്ടറി ഡോ. ജെ. രാധാകൃഷ്ണൻ. ഇന്നലെ അറിയിച്ചിരുന്നു. പ്രതിരോധ പ്രവർത്തനങ്ങൾ ഊർജിതമാക്കുമെന്നും ആരോഗ്യവകുപ്പ് സെക്രട്ടറി 24 ട്വന്റിഫോറിനോട് പറഞ്ഞു. മാസ്‌ക്, സാമൂഹിക അകല പാലനം എന്നിവ നിർബന്ധമാക്കി. പരമാവധി വേഗത്തിൽ വാക്‌സിനേഷൻ പൂർത്തീകരിയ്ക്കാൻ നിർദ്ദേശം നൽകിയിട്ടുണ്ടെന്നും ഡോ. ജെ. രാധാകൃഷ്ണൻ 24 നോട് വ്യക്തമാക്കി.\nStory Highlights: india reports 2000 plus covid cases\nസാമ്പത്തിക പ്രതിസന്ധി; ഇന്ധനം വാങ്ങുന്നതിനായി ഇന്ത്യയിൽ നിന്ന് 500 മില്യൺ ഡോളർ വായ്പ വാങ്ങാൻ ശ്രീലങ്ക


തട്ടമിട്ട മൊഞ്ചത്തി തോക്കെടുത്തു; ഭര്‍തൃസഹോദരനെ രക്ഷിക്കാന്, അക്രമികള്‍ക്ക് പിന്നാലെ!! ഒടുവില്... | National-Level Shooter Takes Up Gun To Rescue Kidnapped Relative - Malayalam Oneindia\nതട്ടമിട്ട മൊഞ്ചത്തി തോക്കെടുത്തു; ഭര്‍തൃസഹോദരനെ രക്ഷിക്കാന്, അക്രമികള്‍ക്ക് പിന്നാലെ!! ഒടുവില്...\nPublished: May 29 2017, 15:03 [IST]\nദില്ലി: ഭര്‍തൃസഹോദരനെ തട്ടിക്കൊണ്ടു പോയി മോചന ദ്രവ്യം ആവശ്യപ്പെട്ട് കൊള്ളക്കാര്. എന്തു ചെയ്യുമെന്നറിയാതെ വീട്ടുകാര്. ഐഷ ഫലഖ് മറ്റൊന്നുമാലോചിച്ചില്ല. തോക്കെടുത്ത് പുറപ്പെട്ടു. ഒടുവില്... രാജ്യ തലസ്ഥാനത്താണ് രസകരമാണ് സംഭവം.\nഐഷയുടെ ഭര്‍തൃസഹോദരന് ആസിഫ് ഫലഖിനെ ഒരു സംഘം തട്ടിക്കൊണ്ടുപോവുകയായിരുന്നു. കാര് ഡ്രൈവറായ ഈ 21കാരനെ ഓട്ടം വിളിച്ച് ആളൊഴിഞ്ഞ പ്രദേശത്തെത്തിച്ച ശേഷമാണ് തട്ടിക്കൊണ്ടുപോയത്. വിട്ടുതരണമെങ്കില് പണം നല്‍കണമെന്നായിരുന്നു വീട്ടുകാര്‍ക്ക് കിട്ടിയ സന്ദേശം.\nകഴിഞ്ഞ വ്യാഴാഴ്ച രാത്രിയാണ് സംഭവങ്ങളുടെ തുടക്കം. ദാരിയാഗഞ്ചിലേക്ക് ഓട്ടം വിളിച്ചതിനെ തുടര്‍ന്ന് ആസിഫ് കാറുമായി പുറപ്പെട്ടു. രണ്ടു പേരാണ് കാര് വിളിച്ചത്. ശാസ്ത്രി നഗര് സന്ദര്‍ശിക്കണമെന്ന് പറഞ്ഞാണ് ടാക്‌സി ഓണ്‍ലൈനില് ബുക്ക് ചെയ്തിരുന്നത്.\nരാത്രി പത്ത് മണിയോടെ ശാസ്ത്രിനഗറിലെത്തിയെങ്കിലും രണ്ടുപേരും കാറില് നിന്നിറങ്ങിയില്ല. കാര് മറ്റൊരിടത്തേക്ക് വിടണമെന്ന് വാശിപിടിച്ചു. എന്നാല് ആസിഫ് തയ്യാറായില്ല. തുടര്‍ന്ന് ബലം പ്രയോഗിച്ച് ഇയാളെ മറ്റൊരു സ്ഥലത്തേക്ക് കൊണ്ടുപോകുകയായിരുന്നു.\nഹരിയാന അതിര്‍ത്തിയോട് ചേര്‍ന്ന ഭോപ്പാറ ഗ്രാമത്തിലേക്കാണ് കാര് കൊണ്ടുപോയത്. ഒരു മണിക്കൂറിന് ശേഷം പ്രതികള് ആസിഫിന്റെ കുടുംബത്തെ ഫോണില് വിളിച്ചു. 25000 രൂപ തന്നാല് ആസിഫിനെയും കാറും വിട്ടുതരാമെന്നായിരുന്നു അവര് പറഞ്ഞത്.\nആസിഫിന്റെ സഹോദരന് ഫലഖ് ഷേര് ആലമിനാണ് ഫോണ് വന്നത്. തുടര്‍ന്ന് ഇദ്ദേഹം വിവരം പോലീസില് അറിയിച്ചു. തുടര്‍ന്ന് അക്രമികള് പറഞ്ഞ സ്ഥലത്തേക്ക് ഐഷയും ആലമും പുറപ്പെട്ടു. ഐഷ തന്റെ തോക്ക് കൈയില് കരുതി.\nപോലീസ് സംഘം എത്തുന്നതിന് തൊട്ടുമുമ്പാണ് ഐഷയും ഭര്‍ത്താവും അക്രമികള് എത്താന് പറഞ്ഞ സ്ഥലത്ത് എത്തിയത്. അര്‍ധരാത്രിയായിരുന്നു അപ്പോള്. ഐഷക്കൊപ്പം പോലീസുണ്ടാകുമെന്ന് സംശയിച്ച അക്രമികള് രക്ഷപ്പെടാന് മാര്‍ഗങ്ങള് കണ്ടെത്തിയിരുന്നു.\nആലം കാര് അക്രമികള്‍ക്ക് അടുത്തായി നിര്‍ത്തി. പോലീസ് എത്തിയെന്ന ഭയന്ന അക്രമികള് അലറാന് തുടങ്ങി. ആസിഫിനെ കൊല്ലുമെന്ന് അവര് ഭീഷണി മുഴക്കി. ഐഷ പിന്നീട് കാത്തുനിന്നില്ല. കാറില് നിന്നു പുറത്തിറങ്ങിയ അക്രമികള്‍ക്ക് നേരെ ഐഷയുടെ തോക്കില് നിന്നു വെടിയുണ്ടകള് ചീറിയെത്തി.\nഒരാള്‍ക്ക് അരക്കെട്ടിനും മറ്റൊരാള്‍ക്ക് കാലിനും വെടിയേറ്റു. സ്വയം പ്രതിരോധത്തിന്റെ അടവുകള് താന് പഠിച്ചിട്ടുണ്ടെന്ന് ഐഷ പറഞ്ഞു. ഭയപ്പെടാതെ താന് ഉറച്ചുനിന്നു. ഭര്‍ത്താവിന് പോലും ധൈര്യം പകര്‍ന്നത് താനായിരുന്നുവെന്നും ഐഷ പറഞ്ഞു.\nവെടിയേറ്റ് വീണ അക്രമികളെ പോലീസ് അറസ്റ്റ് ചെയ്തു. മുഹമ്മദ് റാഫി, ആകാശ് എന്നിവരാണ് അറസ്റ്റിലായതെന്ന് പോലീസ് പറഞ്ഞു. ദേശീയ തലത്തില് ഷൂട്ടിങ് മല്‍സരത്തില് പങ്കെടുത്ത ഐഷയ്ക്ക് തന്റെ ഷൂട്ടിങ് വൈഭവമാണ് ഇവിടെയും തുണയായത്.\n33 കാരിയായ ഐഷ കഴിഞ്ഞ ആറ് വര്‍ഷമായി തോക്ക് കൈകാര്യം ചെയ്യുന്നുണ്ട്. ഇവളുടെ തോക്കിന് ലൈസന്‍സുമുണ്ട്. ഇതുവരെ മല്‍സരങ്ങള്‍ക്ക് വേണ്ടിയാണ് തോക്കെടുത്തിട്ടുള്ളതെങ്കിലും ഇത്തവണ ബന്ധുവിന്റെ ജീവന് രക്ഷിക്കാനാണെന്ന് മാത്രം.\n2015ല് ഷൂട്ടിങില് സ്വര്‍ണ മെഡല് നേടിയിട്ടുണ്ട് ഐഷ. ലൈസന്‍സുള്ള റിവോള്‍വറാണ് യുവതിയുടെ കൈയിലുള്ളതെന്ന് പോലീസും സ്ഥിരീകരിച്ചു. അവരുടെ ധൈര്യമാണ് അക്രമികളെ പിടികൂടാന് സഹായിച്ചതെന്ന് പോലീസ് വക്താവും മുതിര്‍ന്ന ഓഫിസറുമായ രവീന്ദര് യാദവ് പറഞ്ഞു.\nfire shooting muslim woman criminal വെടിവയ്പ്പ് ഷൂട്ടിങ് മുസ്ലിം സ്ത്രീ ക്രിമിനല്\nA national-level shooter, 33-year-old Ayisha Falaq, has been handling guns for the last six years. But last week, she took up her licensed revolver for the first time to counter crime after her 21-year-old brother-in-law Asif Falaq, was abducted. Ms Falaq, the police said, fired two bullets at two men - one bullet grazedaman, another man was shot in the foot.


ദുരിതത്തിെൻറ ഇഴയെണ്ണി നെയ്ത്ത് തൊഴിലാളികൾ | Madhyamam\nHomechevron_rightNewschevron_rightLocal Newschevron_rightKollamchevron_rightKulathupuzhachevron_rightദുരിതത്തിെൻറ ഇഴയെണ്ണി ...\ndate_range 30 Aug 2020 5:00 AM GMT\nദുരിതത്തിെൻറ ഇഴയെണ്ണി നെയ്ത്ത് തൊഴിലാളികൾ\nകുളത്തൂപ്പുഴയിലെ പതിനാറേക്കറില് പ്രവര്‍ത്തിക്കുന്ന നെയ്ത്തുശാലയിലെ പ്രവര്‍ത്തനസജ്ജമായ തറികള്\nകുളത്തൂപ്പുഴ: ജീവിതസ്വപ്നങ്ങള്‍ക്ക് നിറംപകരാനായി നൂലുകളില് ചായംതേച്ച് ഇഴകൂട്ടി നെയ്തെടുത്ത് തുണിത്തരങ്ങളാക്കി പുറംലോകത്തെത്തിച്ച് കുടുംബത്തിന് താങ്ങുംതണലുമാകാമെന്ന പ്രതീക്ഷയില് നെയ്ത്തുജോലികളിലേക്കെത്തിയവര് ഇന്ന് ദൈനംദിന ചെലവുകള്‍ക്കുപോലും ആവശ്യമായ കൂലി ലഭിക്കാതെ തൊഴിലുപേക്ഷിക്കേണ്ട അവസ്ഥയില്. ദിനംപ്രതി നാശത്തിലേക്ക് നീങ്ങിക്കൊണ്ടിരിക്കുന്ന കുളത്തൂപ്പുഴ പട്ടികവർഗ നെയ്ത്ത് സഹകരണ സംഘത്തിലെ തൊഴിലാളികളാണ് പരിദേവനങ്ങളുമായി വകുപ്പുകളുടെ കനിവിനായി കാത്തിരിക്കുന്നത്. ഓണക്കാലമെത്തിയിട്ടും ലഭിക്കേണ്ട വേതനത്തിെൻറ 33 ശതമാനം മാത്രമേ കിട്ടിയിട്ടുള്ളൂ. ബാക്കി എന്ന് കിട്ടുമെന്നോ, ഒരുവര്‍ഷത്തിലധികമായി ലഭിക്കേണ്ട പതിനായിരക്കണക്കിനുള്ള ഇന്‍സെൻറീവ് തുകയും എപ്പോള് ലഭിക്കുമെന്നോ അറിയില്ലെന്ന് തൊഴിലാളികള് പറയുന്നു.\nആദിവാസി വിഭാഗത്തില്‍പെട്ട യുവജനങ്ങളുടെ ക്ഷേമത്തിനായി 1984ലാണ് വില്ലുമല ആദിവാസി കോളനി കേന്ദ്രീകരിച്ച് നെയ്ത്തുശാല പ്രവർത്തനം ആരംഭിച്ചത്. കൂടുതല് സൗകര്യങ്ങളോടെ കുളത്തൂപ്പുഴയിൽ ആരംഭിച്ച പട്ടികവർഗ നെയ്ത്ത് സഹകരണ സംഘത്തിെൻറ തുടര് വികസനത്തിന് ബന്ധപ്പെട്ട വകുപ്പുകള് സമയബന്ധിതമായി സഹായമെത്തിക്കാത്തതാണ് നിലവിലെ സ്ഥിതിവിശേഷത്തിന് കാരണം.\nആദിവാസികളായ സ്ത്രീകൾക്ക് തുണി നെയ്യാൻ പരിശീലനം നൽകിയശേഷം ഇവിടെത്തന്നെ സ്ഥിരം തൊഴില് ലഭ്യമാക്കി വരുമാനം ഉറപ്പുവരുത്തുന്നതിനാണ് പദ്ധതി ലക്ഷ്യമിട്ടിരുന്നത്. പരിശീലനകാലത്ത് 5000 രൂപ വരെ ഇവർക്ക് സ്െറ്റെപൻറായും നൽകിയിരുന്നു. പരിശീലനം പൂര്‍ത്തിയാക്കിയതിനുശേഷം നെയ്ത്ത് ജോലിയിലേര്‍പ്പെട്ടവര്‍ക്ക് ചെയ്യുന്ന ജോലിയുടെ അടിസ്ഥാനത്തില് വേതനവും നല്‍കിയിരുന്നു. തുടക്കത്തില് നല്ലരീതിയിൽ പ്രവർത്തിച്ചിരുന്ന സംഘത്തിന് 1989ൽ പട്ടികവർഗ വികസന വകുപ്പ് കുളത്തൂപ്പുഴ പതിനാറേക്കർ കേന്ദ്രമാക്കി സ്വന്തമായി സ്ഥലം വാങ്ങി കെട്ടിടവും നിർമിച്ചുനൽകി. ഇതോടെ നെയ്ത്തുശാല ഇവിടേക്ക് മാറ്റുകയും മുപ്പത് തറികളും അതിനാവശ്യമായ അനുബന്ധന സൗകര്യങ്ങളുമടക്കം പ്രവർത്തനം വിപുലമാക്കുകയായിരുന്നു. എന്നാൽ, മാറ്റത്തിനനുസരിച്ച് തുടര്‍ന്നു സര്‍ക്കാറില്‍നിന്നും ഒരു ധനസഹായമോ മേൽനോട്ടമോ ലഭിച്ചില്ല.\nനെയ്തെടുക്കുന്ന തുണിത്തരങ്ങൾ വാങ്ങാൻ ആളില്ലാതെ വരികയും ജോലിയെടുത്തവര്‍ക്ക് വേതനംപോലും നല്‍കാനാവാത്ത അവസ്ഥയുമെത്തിയതോടെ നെയ്ത്തുശാലയുടെ നാശത്തിന് തുടക്കമായി. പ്രദേശത്ത് പരിശീലനം സിദ്ധിച്ചവർ ഏറെ ഉണ്ടെങ്കിലും തുച്ഛ വേതനത്തിന് പണി എടുക്കാൻ ആളില്ലാതെ വന്നതും തുടര് പ്രവർത്തനത്തെ ബാധിച്ചു.\nനോക്കാനും കാണാനും മേൽനോട്ടത്തിനും ആളില്ലാതെ വന്നതോടെ സംഘം കെട്ടിടം കാടുകയറി പാമ്പുവളർത്തൽ കേന്ദ്രമായി. ചുറ്റുമതിൽ ഇല്ലാത്തതിനാൽ സാമൂഹികവിരുദ്ധരുടെ ആവാസകേന്ദ്രമായിമാറി. ഇതിനിടെ നൂലിന് നിറം പിടിപ്പിക്കുന്നതിനായി നെയ്തു കേന്ദ്രത്തിനുള്ളില് സ്ഥാപിച്ചിരുന്ന വലുപ്പമേറിയ ചെമ്പു പാത്രവും അനുബന്ധ ഉപകരണങ്ങളും മോഷ്ടാക്കൾ കടത്തി. മുപ്പത് തറിയന്ത്രങ്ങൾ ഉണ്ടായിരുന്ന ഇവിടെ ഏറെ നാളുകള്‍ക്ക് ശേഷം അറ്റകുറ്റപ്പണി നടത്തിയ പത്തെണ്ണം മാത്രമാണ് ഇപ്പോള് ആകെ പ്രവർത്തനസജ്ജമായിട്ടുള്ളത്.\nഒട്ടേറെ തൊഴിലാളികൾ പണി എടുത്തിരുന്ന സംഘത്തിൽ നിലവില് അഞ്ചുപേര് മാത്രമാണ് നിലവില് ജോലിക്കെത്തുന്നത്. സര്‍ക്കാര് സ്കൂളുകളിലേ‍ക്കുള്ള യൂനിഫോമിനുള്ള തുണികളാണ് ഇപ്പോള് ഇവിടെ നിര്‍മിക്കുന്നത്. ഒരു മീറ്റര് തുണി നെയ്യുന്നതിന് 80 രൂപയാണ് കൂലിയെങ്കിലും മാസങ്ങള് കഴിഞ്ഞാലും കൃത്യമായി വേതനം നൽകാനാവാതെ തട്ടിത്തട‌ഞ്ഞാണ് സംഘത്തിെൻറ പോക്ക്.\nനാളുകള്‍ക്ക് മുമ്പ് കൈത്തറി സംഘങ്ങള് പുനരുജ്ജീവിപ്പിക്കുന്നതിന് ആവശ്യമായ ഫണ്ട് വ്യവസായ വകുപ്പിൽനിന്ന് അനുവദിച്ച് നൽകുമെന്ന് വാഗ്ദാനം നൽകി പോയവർ പിന്നീട് ഈ വഴിക്ക് തിരിഞ്ഞ് നോക്കിയിെല്ലന്ന് തൊഴിലാളികൾ ആരോപിക്കുന്നു.\nകോവിഡ് കാലത്തെ വറുതിയില് നട്ടംതിരിയുന്ന തൊഴിലാളികളുടെ പ്രതീക്ഷയായിരുന്ന ശമ്പളവും ഇന്‍സെൻറീവും ഉത്രാടമായിട്ടും ലഭിക്കാത്തത് ഇവരുടെ ഒാണം ദുരിതത്തിലാക്കിയിരിക്കുകയാണ്.


34 കോടി വിലമതിക്കുന്ന അപൂര്‍വ്വ വസ്തുക്കള്; യുവാവിന്‍റെ താമസസ്ഥലം വൃത്തിയാക്കാനായി എത്തിയ വീട്ടുകാര് ഞെട്ടി | 60000 rare items that are set to fetch 34 crore finds from youths house after death\n34 കോടി വിലമതിക്കുന്ന അപൂര്‍വ്വ വസ്തുക്കള്; യുവാവിന്‍റെ താമസസ്ഥലം വൃത്തിയാക്കാനായി എത്തിയ വീട്ടുകാര് ഞെട്ടി\nLondon, First Published 7, Oct 2020, 9:30 PM\nപാഴ്വസ്തുക്കളാവുമെന്ന കണക്കുകൂട്ടലിലാണ് മുറിയില് ശേഖരിച്ച വസ്തുക്കള് പരിശോധിച്ചത്. അപ്പോഴാണ് 2002 മുതല് യുവാവ് കൂട്ടിവച്ച സാധനങ്ങള് കണ്ട് ബന്ധുക്കള് അമ്പരന്നത്. അപൂര്‍വ്വയിനം വജ്രമോതിരം മുതല് പുസ്തക ശേഖരം വരെയാണ് കണ്ടെത്തിയിരിക്കുന്നത്. ഏറിയ പങ്കും സാധനങ്ങള് കവറുകള് പോലും പൊട്ടിക്കാത്ത നിലയിലാണ് ഉള്ളത്. അറുപതിനായിരം ഇനം സാധനങ്ങളാണ് യുവാവ് ശേഖരിച്ച് വച്ചത്.\nഅകാലത്തില് മരിച്ച യുവാവിന്‍റെ വീട് വൃത്തിയാക്കാനായി എത്തിയ സഹോദരന് അമ്പരന്നു. വിരമിക്കുന്ന കാലത്ത് വിറ്റ് പണമാക്കാന് വേണ്ടി യുവാവ് പൂഴ്ത്തി വച്ചത് 34 കോടി രൂപയോളം വില മതിക്കുന്ന വസ്തുക്കള്. ലോകത്തിന്‍റെ വിവിധ ഭാഗങ്ങളില് നിന്നുള്ള അപൂര്‍വ്വ വസ്തുക്കളുടെ വലിയ ശേഖരമാണ് ലണ്ടന് സ്വദേശിയായ നാല്‍പത്തിനാലുകാരന്‍റെ പക്കലുണ്ടായിരുന്നത്. വീടിന്‍റെ ടെറസിലും വാടകയ്ക്ക് എടുത്ത ഫ്ലാറ്റിലും ഗാരേജിലും ചക്രങ്ങള് ഘടിപ്പിച്ച വലിയ ബിന്നുകളിലുമായി ശേഖരിച്ച് വസ്തുക്കള് ഒഴിവാക്കി നല്‍കണമെന്ന് ആവശ്യപ്പെട്ട് കഴിഞ്ഞ ദിവസമാണ് യുവാവിന്‍റെ സഹോദരന് ഓരു ഏജന്‍സിയുമായി ബന്ധപ്പെടുന്നത്.\nവീട്ടില് സാധനം നിറഞ്ഞ അവസ്ഥയിലായതോടെ കിടക്കയില് തന്നെയായിരുന്നു യുവാവ് അടുക്കള ആക്കി മാറ്റിയതെന്നാണ് സാധനങ്ങള് ശേഖരിക്കാനെത്തിയവര് പറയുന്നത്. പാഴ്വസ്തുക്കളാവുമെന്ന കണക്കുകൂട്ടലിലാണ് മുറിയില് ശേഖരിച്ച വസ്തുക്കള് പരിശോധിച്ചത്. അപ്പോഴാണ് 2002 മുതല് യുവാവ് കൂട്ടിവച്ച സാധനങ്ങള് കണ്ട് ബന്ധുക്കള് അമ്പരന്നത്. അപൂര്‍വ്വയിനം വജ്രമോതിരം മുതല് പുസ്തക ശേഖരം വരെയാണ് കണ്ടെത്തിയിരിക്കുന്നത്. ഏറിയ പങ്കും സാധനങ്ങള് കവറുകള് പോലും പൊട്ടിക്കാത്ത നിലയിലാണ് ഉള്ളത്. അറുപതിനായിരം ഇനം സാധനങ്ങളാണ് യുവാവ് ശേഖരിച്ച് വച്ചത്.\nഎട്ട് ആളുകള് ചേര്‍ന്ന് ആറ് ആഴ്ചകളിലായി 180 മണിക്കൂര് പരിശ്രമിച്ച ശേഷമാണ് സാധനങ്ങള് വീട്ടില് നിന്ന് ഒഴിവാക്കാനായത്. വീട് കാലിയാക്കാനെത്തിയ ജോലിക്കാര്‍ക്ക് വീട്ടിനകത്തേക്ക് കയറാന് പോലും സാധിക്കാത്ത നിലയിലായിരുന്നു യുവാവ് സാധനങ്ങള് സൂക്ഷിച്ചിരുന്നത്. നാല് ആഴ്ചയോളം സമയം ഈ പൊതികള് അഴിച്ച് അവ എന്താണെന്ന് കണ്ടെത്താനായിരുന്നുവെന്ന് ജോലിക്കാര് പറയുന്നത്. ആഴ്ചയില് ഒരു തവണയെങ്കിലും യുവാവിന്‍റെ വീട്ടിലേക്ക് പാഴ്സല് വാഹനം എത്തിയരുന്നതായാണ് അയല്‍ക്കാര് പറയുന്നത്. കംപ്യൂട്ടര് പ്രോഗ്രാമറായി ജോലി ചെയ്തിരുന്ന യുവാവിന് ഇത്രയും സാധനങ്ങള് വാങ്ങാനുള്ള പണം എവിടെ നിന്നാണെന്നത് ഇനിയും അവ്യക്തമായി തുടരുകയാണ്. ബ്രിട്ടനിലെ ഏറ്റവും വലിയ പൂഴ്ത്തി വയ്പായാണ് ഇതിനെ പുരാവസ്തു വിദഗ്ധര് പറയുന്നത്. സാധനങ്ങള് സൂക്ഷിക്കാന് ഇടമില്ലാതായതോടെ രണ്ട് ഗാരേജുകളും യുവാവ് വാടകയ്ക്ക് എടുത്തിരുന്നു.\nബ്രൂസ്ലിയുടെ ഓര്‍മ്മയ്ക്കായുള്ള വസ്തുക്കള് ഒന്‍പത് ഷെല്‍ഫുകളിലായാണ് സൂക്ഷിച്ചിരുന്നത്. പഴയകാല കോമിക് പുസ്തകങ്ങളും പോസ്റ്ററുകളും ഈ ശേഖരത്തില് ഉള്‍പ്പെടും. ജെയിംസ് ബോണ്ട് ചിത്രങ്ങളും കാസറ്റുകളും പടങ്ങളും, പല കാലഘട്ടങ്ങളിലെ റേഡിയോ ഉപകരണങ്ങള്, ഗെയിമുകള്, ജിഗ്സോ പസിലുകള്, സംഗീത ഉപകരണങ്ങള് എന്നിവ തുടങ്ങി ആഭരണങ്ങള് വരെയുണ്ട് ഈ ശേഖരത്തില്. ജോണ് എഫ് കെന്നഡി, വിന്‍സ്റ്റന് ചര്‍ച്ചില്, ഗാന്ധി, എല്‍വ് പ്രീസ്ലി എന്നിവരുടെ ഒപ്പുകളും ഇക്കൂട്ടത്തിലുണ്ട്. ഇവയില് ഏറിയ പങ്കും സാധനങ്ങളും ഒന്ന് തുറന്ന് നോക്കുക പോലും ചെയ്യാത്ത അവസ്ഥയിലാണുള്ളത്. ഇവയെല്ലാം തരം തിരിച്ച് ലേലത്തിന് വച്ചിരിക്കുകയാണ് യുവാവിന്‍റെ ബന്ധുക്കള്. ഒക്ടോബര് 22-25 വരെ ലേലം നടക്കുമെന്നാണ് യുവാവിന്‍റെ ബന്ധുക്കള് വിശദമാക്കുന്നത്.\nLast Updated 7, Oct 2020, 9:30 PM\nമുരളീധരന് എന്തും പറയാം; സംസ്ഥാനത്തിന്റെ ഇടപെടൽ നിയമപരമെന്ന് എ കെ ബാലൻ\nകൈകള് ഇല്ലെങ്കിലും സ്നൂക്കര് ടേബിളില് 'താടി' കൊണ്ട് താരമായി പാകിസ്ഥാന് യുവാവ്


കോണ്‍ഗ്രസ് സഹകരണം: 101 ഭേദഗതികള് | CPIM\nPublished: Apr 20, 2018, 11:28 AM IST\nഹൈദരാബാദ്: ബി.ജെ.പി.യെ ചെറുക്കാന് കോണ്‍ഗ്രസുമായി സഹകരിക്കണമെന്ന് ആവശ്യപ്പെട്ട് പാര്‍ട്ടി കോണ്‍ഗ്രസില് 101 പ്രതിനിധികള്. കരടുപ്രമേയത്തിലെ കോണ്‍ഗ്രസുമായി ധാരണയോ തിരഞ്ഞെടുപ്പുസഖ്യമോ വേണ്ട എന്ന പരാമര്‍ശം നീക്കണമെന്നാണ് ഇവരുടെ ആവശ്യം. ഇതടക്കം 375 ഭേദഗതികളാണ് പ്രതിനിധികള് മുന്നോട്ടുവെച്ചത്. കരടു പ്രമേയത്തിലുള്ള ചര്‍ച്ച വ്യാഴാഴ്ചരാത്രി അവസാനിച്ചു\nയെച്ചൂരിയും പ്രകാശ് കാരാട്ടും മറുപടി പറഞ്ഞശേഷം ഭേദഗതികള് അവതരിപ്പിക്കും. അതിനു മുമ്പായി എല്ലാ പ്രതിനിധികള്‍ക്കും ഭേദഗതികള് വിതരണം ചെയ്യും.\nമൊത്തം 764 പ്രതിനിധികളില് യെച്ചൂരിക്കും കാരാട്ടിനും പിന്നില് അണിനിരക്കുന്ന ബംഗാളിനും കേരളത്തിനും 175 പ്രതിനിധികള് വീതമുണ്ട്. ഇതില് ബംഗാളിലെ മഹാഭൂരിപക്ഷവും യെച്ചൂരിയെ പിന്തുണച്ചു.\nതമിഴ്‌നാട്-52, മഹാരാഷ്ട്ര 16, യു.പി. ഒമ്പത് എന്നിങ്ങനെ പ്രതിനിധികള് ഉള്ളതില് ഭൂരിപക്ഷവും ഒപ്പം നില്‍ക്കുമെന്നാണ് യെച്ചൂരി പക്ഷത്തിന്റെ പ്രതീക്ഷ. ബലാബലം വോട്ടെടുപ്പിലേക്കു നീങ്ങുന്നതോടെ സമവായശ്രമങ്ങളും നടക്കുന്നുണ്ട്. മാണിക് സര്‍ക്കാരിന്റെ നേതൃത്വത്തിലാണ് അതിനുള്ള ശ്രമം.


KEEM കീം: കേരള എന്‍ട്രന്‍സ് പരീക്ഷ ഇന്ന്; പരീക്ഷ എഴുതുന്നത് 1,12,097 വിദ്യാര്‍ത്ഥികള്| 112097 students to appear for KEEM entrance examination today– News18 Malayalam\n112097 STUDENTS TO APPEAR FOR KEEM ENTRANCE EXAMINATION TODAY\n1,12,097 വിദ്യാര്‍ത്ഥികള് പരീക്ഷക്ക് രജിസ്റ്റര് ചെയ്തിട്ടുണ്ട്.\nLast Updated : August 05, 2021, 08:49 IST\nകൊച്ചി:എഞ്ചിനീയറിങ്,ഫാര്‍മസി കോഴ്സുകള്‍ക്കുള്ള പ്രവേശന പരീക്ഷയായ കീം ഇന്ന് നടക്കും. രാവിലെയും ഉച്ചക്കുമാണ് പരീക്ഷകള് ക്രമീകരിച്ചിരിക്കുന്നത്. 415 കേന്ദ്രങ്ങളിലാണ് പരീക്ഷ നടക്കുക.\nരാവിലെ 10 മണി മുതല് 12.30 വരെ ഫിസിക്‌സും കെമിസ്ട്രി പരീക്ഷകള് നടക്കും. ഉച്ചക്ക് 2.30 മുതല് 5.00 വരെ മാത്തമറ്റിക്‌സ് പരീക്ഷയുമാണ് നടത്തുക. കോവിഡ് മാനഗണ്ഡങ്ങള് പാലിച്ചാണ് പരീക്ഷ നടത്തുന്നത്. 1,12,097 വിദ്യാര്‍ത്ഥികള് പരീക്ഷക്ക് രജിസ്റ്റര് ചെയ്തിട്ടുണ്ട്.\nസി ബി എസ് ഇ സ്‌കൂള് മാനേജ്‌മെന്റുകളും വിദ്യാര്‍ഥികളും നല്‍കിയ ഹര്‍ജിയിലാണ് ഹൈക്കോടതി ഇടപെടല്. ഇനിയൊരു ഉത്തരവ് ഉണ്ടാകും വരെ പരീക്ഷാഫലവും റാങ്ക് പട്ടിക പ്രസിദ്ധപ്പെടുത്തരുതെന്ന് കോടതി നിര്‍ദേശിച്ചിട്ടുണ്ട്.എന്‍ട്രന്‍സ് പരീക്ഷാഫലത്തിന്റെ അടിസ്ഥാനത്തില് മാത്രം റാങ്ക് പട്ടിക തയാറാക്കണം എന്നാവശ്യപ്പെട്ടായിരുന്നു ഹര്‍ജി.\nCAT 2021 രജിസ്‌ട്രേഷൻ ആരംഭിച്ചു


ബി.ജെ.പി ബന്ധം; പരസ്പരം ആരോപണ പ്രത്യാരോപണങ്ങളുമായി കോണ്‍ഗ്രസും സി.പി.എമ്മും\nസി.പി.എം- ബി.ജെ.പി ബന്ധത്തിന്റെ തെളിവ് കയ്യിലുണ്ടെന്ന് കെ.പി.സി.സി പ്രസിഡന്റ് മുല്ലപ്പള്ളി അവകാശപ്പെട്ടു.\n09 Feb, 2019 at 08:17 AM\nബി.ജെ.പി ബന്ധത്തിന്റെ പേരില് പരസ്പരം ആരോപണ പ്രത്യാരോപണങ്ങളുമായി കോണ്‍ഗ്രസും സി.പി.എമ്മും. സി.പി.എം- ബി.ജെ.പി ബന്ധത്തിന്റെ തെളിവ് കയ്യിലുണ്ടെന്ന് കെ.പി.സി.സി പ്രസിഡന്റ് മുല്ലപ്പള്ളി അവകാശപ്പെട്ടു. എന്നാല് സി.പി.എം വിരോധം കൊണ്ടാണ് മുല്ലപ്പള്ളി പാര്‍ട്ടിക്കുമേല് ബി.ജെ.പി ബന്ധം ആരോപിക്കുന്നതെന്ന് സി.പി.എം സെക്രട്ടറി കോടിയേരി ബാലകൃഷ്ണന് പറഞ്ഞു.\nഅല്‍ഫോണ്‍സ് കണ്ണന്താനവും വത്സന് തില്ലങ്കേരിയുമാണ് സി.പി.എമ്മിനെയും ബി.ജെ.പിയെയും ബന്ധിപ്പിച്ച് നിര്‍ത്തുന്ന കണ്ണികളെന്ന് മുല്ലപ്പള്ളി രാമചന്ദ്രന് ആരോപിച്ചു. ആര്.എസ്.എസ് ബന്ധമെന്ന ഉമ്മാക്കി കാട്ടി സി.പി.എമ്മിനെ പേടിപ്പിക്കേണ്ടെന്നായിരുന്നു ഇതിന് കോടിയേരിയുടെ മറുപടി. ബി.ജെ.പിയുമായുള്ള കൂട്ടുകെട്ട് മറക്കാനാണ് സി.പി.എം കോണ്‍ഗ്രസിനെതിരെ ആരോപണം ഉന്നയിക്കുന്നതെന്നായിരുന്നു പ്രതിപക്ഷ നേതാവ് രമേശ് ചെന്നിത്തലയുടെ പ്രതികരണം.\nറാഫേല് അഴിമതിയെ കുറിച്ച് സി.പി.എം മൌനം പാലിക്കുന്നതായി മുല്ലപ്പള്ളി ആരോപിച്ചു. എന്നാല് റാഫേല് ചര്‍ച്ച ചെയ്യാതിരിക്കാനാണ് ഇപ്പോള് ലാവ്‌ലിന് ഉന്നയിക്കുന്നതെന്നായിരുന്നു കോടിയേരിയുടെ പ്രതികരണം. തങ്ങളാണ് ബി.ജെ.പിയെ പ്രതിരോധിക്കുന്നതില് മുന്നില് നില്‍ക്കുന്നതെന്ന് അവകാശപ്പെട്ട് സംഘ്പരിവാര് വിരുദ്ധ വോട്ടു തേടുകയാണ് ഇരുപാര്‍ട്ടികളുടെയും ലക്ഷ്യം.


മകനെ പ്രണയിച്ച വീട്ടുജോലിക്കാരെ വാടകകൊലയാളികളെ വിട്ട് വധിക്കാന് ശ്രമിച്ചു; മുന് ജഡ്ജും കുടുംബവും കസ്റ്റഡിയില്\nഗണേഷിനെതിരെ ഒന്നും പറയാനില്ല, പ്രവര്‍ത്തിക്കാനേയുള്ളൂ: പിള്ള\nFriday 11th May 2012 10:42am\nമകനെ പ്രണയിച്ച വീട്ടുജോലിക്കാരിയെ വാടകകൊലയാളികളെ വിട്ട് വധിക്കാന് ശ്രമിച്ചു; മുന് ജഡ്ജും കുടുംബവും അറസ്റ്റില്\nFriday 11th May 2012 9:44am\nകട്ടക്ക്: ഗര്‍ഭിണിയായ വീട്ടുജോലിക്കാരിയെ കൊലപ്പെടുത്താന് ശ്രമിച്ചതിന് മുന് ജഡ്ജിയെയും കുടുംബത്തെയും പോലീസ് അറസ്റ്റു ചെയ്തു. ഗുരുതരമായി പരുക്കേറ്റ ജോലിക്കാരി മിനി പ്രഥനെ ആശുപത്രിയില് പ്രവേശിപ്പിച്ചു.\nമഹനാഥ് നദിയിലുള്ള മണല്‍തിട്ടയില് ഗുരുതരാവസ്ഥയില് കണ്ടെത്തിയ മിനിയെ പോലീസാണ് രക്ഷപ്പെടുത്തി ആശുപത്രിയിലെത്തിച്ചത്. വിമരിച്ച ജഡ്ജും ബന്ധുക്കളും നിര്‍ദേശം നല്‍കിയ പ്രകാരം വാടകക്കൊലയാളികള് തന്നെ നദിയിലേക്ക് വലിച്ചെറിയുകയായിരുന്നെന്ന് മിനി പോലീസിന് നല്‍കിയ മൊഴിയില് പറയുന്നു. ജഡ്ജിന്റെ മകനുമായി പ്രണയത്തിലായിരുന്നെന്നും ഇപ്പോള് താന് ഗര്‍ഭിണിയാണെന്നും മിനി വ്യക്തമാക്കി.\n‘ അബോഷന് ചെയ്യാന് അവര് എന്നെ നിര്‍ബന്ധിച്ചു. ഞാന് നിരസിച്ചപ്പോള് വാടകക്കൊലയാളികളെ ഏര്‍പ്പെടുത്തി എന്നെ വീട്ടില് നിന്നും തട്ടിക്കൊണ്ടുപോയി വധിക്കാന് ശ്രമിക്കുകയായിരുന്നു. ഞാന് പാവപ്പെട്ട കുട്ടിയാണ്. എനിക്ക് നീതിവേണം.’ മിനി പറഞ്ഞു.\nമിനിയെ മര്‍ദ്ദിച്ചവശയാക്കപ്പെട്ട നിലയിലാണ് കണ്ടെത്തിയത്. കയ്യും കാലും കെട്ടിയിട്ട് പാലത്തില് നിന്നും മഹാന്തി പുഴയലിക്ക് വലിച്ചെറിയുകയായിരുന്നു.\nകഴിഞ്ഞ പത്ത് വര്‍ഷമായി താന് ജഡ്ജിന്റെ വീട്ടില് വീട്ടുജോലി ചെയ്യുകയായിരുന്നെന്ന് മിനി പറയുന്നു. അദ്ദേഹത്തിന്റെ മകന് സത്യബ്രത തന്നെ വിവാഹം കഴിച്ചതാണ്. എന്നാല് മറ്റൊരു സ്ത്രീയെ സത്യബ്രതയെകൊണ്ട് വിവാഹം കഴിപ്പിക്കാന് ശ്രമിക്കുന്നുവെന്ന് കണ്ടപ്പോള് താന് അത് എതിര്‍ത്തതായും മിനി വ്യക്തമാക്കി.\n3.5 ലക്ഷം രൂപയാണ് മിനിയെ വധിക്കാന് വേണ്ടി വാടകക്കൊലയാളികള് ആഴശ്യപ്പെട്ടതെന്ന് പോലീസ് പറയുന്നു. ‘ ആരോപണവിധേയരായവര് എന്തു തന്നെ പറഞ്ഞാലും, സാഹചര്യതെളിവുകളും, ഇരയുടെ മൊഴിയും അവര് ചെയ്ത കുറ്റം വെളിവാക്കുന്നതാണ്. യുവതി ഇപ്പോള് ഗുരുതരമായ മുറിവുകളോട് ഐ.സി.യുവിലാണ്. അവര്‍ക്ക് ആവശ്യമായ ചികിത്സ നല്‍കാന് ഡോക്ടര്‍മാര് ശ്രമിക്കുന്നുണ്ട്.’\nമുന് ജഡ്ജിയും ഭാര്യയും മകനും പോലീസ് അറസ്റ്റിലാണ്\nപശ്ചിമ ബംഗാളില് പതിനാറുകാരിയായ മകളെ പീഡിപ്പിച്ച് ഗര്‍ഭിണിയാക്കിയ സംഭവത്തില് പിതാവ് അറസ്റ്റില്\nമലപ്പുറത്ത് പീഡനത്തിനിരയായ പെണ്‍കുട്ടിയുടെ രഹസ്യമൊഴി ചോര്‍ത്തിയ വനിതാ പൊലീസ് ഓഫീസറെ സ്ഥലം മാറ്റി


ഭാര്യയെ കൊലപ്പെടുത്തിയതിന് ജയിലിലായി; ഏഴുവര്‍ഷങ്ങള്‍ക്ക് ശേഷം 'മരിച്ചുപോയ' ഭാര്യയെ കാമുകനൊപ്പം കണ്ടെത്തി\nHomeദേശീയംഭാര്യയെ കൊലപ്പെടുത്തിയതിന് ജയിലിലായി; ഏഴുവര്‍ഷങ്ങള്‍ക്ക് ശേഷം 'മരിച്ചുപോയ' ഭാര്യയെ കാമുകനൊപ്പം കണ്ടെത്തി\nഭുവനേശ്വര്: ഭാര്യയെ കൊലപ്പെടുത്തിയതിന് തടവുശിക്ഷ അനുഭവിച്ചയാള് ഏഴുവര്‍ഷങ്ങള്‍ക്ക് ശേഷം കാമുകനൊപ്പം ഭാര്യയെ കണ്ടെത്തി. ഒഡീഷയിലെ ചൗലിയ സ്വദേശിയായ അഭയ സുത്തൂറാണ് ഭാര്യ ഇത്തിശ്രീ മൊഹാനയെ കൊലപ്പെടുത്തിയെന്ന വ്യാജക്കേസില് ജയിലില് കഴിഞ്ഞത്.[www.malabarflash.com]\n2013 ഫെബ്രുവരി ഏഴിനാണ് അഭയ സുത്തൂര് ഇത്തിശ്രീയെ വിവാഹം കഴിക്കുന്നത്. സാമഗോള സ്വദേശിയാണ് ഇത്തിശ്രീ. വിവാഹം കഴിഞ്ഞ് രണ്ടുമാസം കഴിഞ്ഞതോടെ ഇത്തിശ്രീയെ അഭയയുടെ വീട്ടില് നിന്ന് കാണാതായി. ഭാര്യയെ കാണാതായത് മുതല് അഭയ അന്വേഷിക്കുന്നുണ്ടെങ്കിലും കണ്ടെത്താനായില്ല.\nതുടര്‍ന്ന് 2013 ഏപ്രിലില് ഭാര്യയെ കാണാനില്ലെന്ന് പാത്കുര പോലീസ് സ്റ്റേഷനില് പരാതി നല്‍കി. ഇതോടെ യുവതിയെ അഭയ കൊലപ്പെടുത്തിയതാണെന്നും സ്ത്രീധനത്തിന്‍റെ പേരില് മര്‍ദ്ദിച്ചിരുന്നെന്നും ഇത്തിശ്രീയുടെ മാതാപിതാക്കള് പരാതി നല്‍കി. മകളെ കൊലപ്പെടുത്തിയ ശേഷം മൃതദേഹം എവിടെയോ ഉപേക്ഷിച്ചതാണെന്നും ഇവര് പോലീസിനോട് പറഞ്ഞു.\nതുടര്‍ന്ന് കൊലക്കുറ്റം ചുമത്തി പോലീസ് ഇയാളെ അറസ്റ്റ് ചെയ്തു. ഒരുമാസത്തോളം അഭയ ജയിലില് കഴിഞ്ഞു. എന്നാല് യുവതിയുടെ മൃതദേഹം കണ്ടെത്താന് കഴിയാതെ വന്നതോടെ നിയമപോരാട്ടങ്ങള്‍ക്കൊടുവില് അഭയയ്ക്ക് ജാമ്യം ലഭിച്ചു. ജയില്‍മോചിതനായ ശേഷവും ഭാര്യയെ അന്വേഷിച്ച് നടന്ന അഭയ ഒടുവില് ഒഡീഷയിലെ പിപിലി എന്ന സ്ഥലത്തുവെച്ച് ഭാര്യയെ കണ്ടെത്തുകയായിരുന്നു.\nരാജീവ് ലോച്ചന് എന്ന കാമുകനൊപ്പമായിരുന്നു ഇത്തിശ്രീ. ഉടന് തന്നെ അഭയ ഈ വിവരം പൊലീസില് അറിയിച്ചു. തുടര്‍ന്ന് പോലീസെത്തി ഇരുവരെയും പിടികൂടി. ഒടുവില് 2013ല് രജിസ്റ്റര് ചെയ്ത കേസില് നിന്ന് അഭയ കുറ്റവിമുക്തനായി.\nരാജീവുമായി പ്രണയത്തിലായിരുന്ന താന് ഒളിച്ചോടി പോകുകയായിരുന്നെന്ന് യുവതി മൊഴി നല്‍കി. ഏഴുവര്‍ഷത്തോളം ഗുജറാത്തില് താമസിച്ച ഇവര് അടുത്തിടെ ഒഡീഷയിലെത്തുകയായിരുന്നു. ഇവര്‍ക്ക് രണ്ട് മക്കളുണ്ട്. നിരപരാധിത്വം തെളിയിക്കേണ്ടത് തന്‍റെ ആവശ്യമാണെന്നാണ് അഭയ പ്രതികരിച്ചത്. എന്നാല് പോലീസിന്‍റെ അനാസ്ഥയ്ക്കെതിരെയും കള്ളക്കേസില് പ്രതിയാക്കി പീഡിപ്പിച്ചിതിനെതിരെയും ദേശീയ മനുഷ്യാവകാശ കമ്മീഷനെ സമീപിക്കുമെന്ന് സാമൂഹിക പ്രവര്‍ത്തകനായ പ്രതാപ് ചന്ദ്ര മൊഹന്ദി പറഞ്ഞു.\nGulf Murder-case National News ദേശീയം


മുഖപക്ഷമില്ലാത്ത നിത്യ ജീവിതം - Welcome to Disciples News | Daily updating Online Malayalam Christian News Paper\nArticles Breaking News Editorials India Kerala\nDecember 8, 2018 December 8, 2018 Disciples News1 Comment on മുഖപക്ഷമില്ലാത്ത നിത്യ ജീവിതം\nകേരളത്തിലെ രാഷ്ട്രീയ പാര്‍ട്ടികളേയും സര്‍ക്കാരുകളേയും നിയന്ത്രിക്കുവാനും നിലയ്ക്കു നിര്‍ത്തുവാനും ചില മത സംഘടനകള് കുറേ വര്‍ഷങ്ങളായി പ്രവര്‍ത്തിച്ചുകൊണ്ടിരിക്കുകയാണ്.\nഈ ദുഃസ്ഥിതി ഈ അടുത്ത കാലത്തായി ഏറ്റവും വര്‍ദ്ധിക്കുകയും ചെയ്തു. മത നിരപേക്ഷ രാഷ്ട്രീയ പാര്‍ട്ടികളുടെ നേതാക്കളേയും ജനപ്രതിനിധികളേയും നിശ്ചയിക്കുന്നത് ഇത്തരം മത സംഘടനകളാണെന്നുള്ള ചിന്ത സമൂഹത്തില് വര്‍ദ്ധിച്ചു വരുകയാണ്.\nകേരത്തില് ഏതു മുന്നണികള് ഭരിക്കണമെന്ന് തീരുമാനിക്കുന്നതും എം.എല് .എ.മാരും, എം.പി.മാരും, മന്ത്രിമാരും മറ്റ് പ്രതിനിധികളും കൂടുതലും തങ്ങളുടെ മതത്തില് നിന്നുള്ളവരാകണമെന്നു വാദിക്കുന്നവരാണ് പ്രമുഖ സംഘടനകള് .\nതെരഞ്ഞെടുപ്പ് അടുക്കുമ്പോള് എല്ലാ രാഷ്ട്രീയ പാര്‍ട്ടികളുടേയും നേതാക്കന്മാര് പരസ്യമായും രഹസ്യമായും മതസംഘടനകളുടെ ആസ്ഥാനങ്ങള് കയറി ഇറങ്ങി വിജയം ഉറപ്പു വരുത്തുന്ന രീതി കൂടി വരുന്നു. ഈ രീതികൊണ്ടുതന്നെയാണ് മതസംഘടനകള് പിടി മുറുക്കുന്നത്.\nസംസ്ഥാനത്തെ പൊതു സ്വത്ത്, ഭരണ വ്യവസ്ഥ എന്നിവയില് എല്ലാ പൌരന്മാര്‍ക്കും തുല്യ അവകാശമാണുള്ളത്. എന്നാല് നികുതി കൊടുപ്പാന് നിര്‍ബന്ധിതരായിരിക്കുന്ന എല്ലാ ജനവിഭാഗങ്ങള്‍ക്കും നാട്ടില് തുല്യ നീതി ലഭിക്കാറില്ല.\nഭരണത്തിന്റെ ആനുകൂല്യങ്ങള് ചില പ്രമുഖ മതവിഭാഗങ്ങളെ കേന്ദ്രീകരിച്ചു മാത്രം അനുഭവിച്ചു പോരുന്നു. സംഘടിത ശക്തിയല്ലാത്തവര് വാതിലിനു പുറത്തും നില്‍ക്കുന്ന കാഴ്ചയാണ് സമൂഹത്തില് കാണുന്നത്. നീതി, സമത്വം എല്ലാവര്‍ക്കും ബാധകമായിരിക്കെ, ഇത് കുറച്ചു വിഭാഗങ്ങള്‍ക്കു മാത്രം ലഭിക്കുന്നത് അനീതിയാണ്. ഈ സ്ഥിതി മാറ്റേണ്ടിയിരിക്കുന്നു.\nസമൂഹത്തില് മത നേതാക്കളും അധികാരസ്ഥാനത്തിരിക്കുന്നവരും തുല്യ നീതി സമൂഹത്തോടു കാണിക്കണമെന്നില്ല. അവരവരെ പ്രതിനിധീകരിക്കുന്ന അണികളെ മാത്രം തൃപ്തിപ്പെടുത്തുമ്പോള് ജനം ഒടുവില് എങ്ങും ഒരു ആശ്രയം ലഭിക്കാതെ വരുന്നു. ഇങ്ങനെ വ്യാകുലപ്പെടുന്നവര് ഏറെയാണ്. എന്നാല് അവര്‍ക്ക് ആശ്രയിപ്പാന് വകയുണ്ട്.\nഅത് ഈ ഭൂമിയെ സൃഷ്ടിച്ചവനും സകലത്തിനും അധികാരമുള്ളവനുമായ യഹോവയായ ദൈവത്തില് മാത്രമാണ് ഏക പ്രത്യാശ. മനുഷ്യര്‍ക്കു മുഖപക്ഷമുണ്ട്, വ്യത്യാസമുണ്ട്. സ്നേഹത്തില് ഇടപെടലുകളില് ഏറ്റക്കുറച്ചിലുകളുണ്ട്. എന്നാല് യഹോവയായ ദൈവത്തിന് മുഖപക്ഷമില്ല. നാം നമ്മുടെ വിഷയങ്ങള് ദൈവമുമ്പാകെ അവതരിപ്പിക്കുമ്പോള് ദൈവം നമ്മുടെ ആവശ്യങ്ങളറിഞ്ഞ് നമ്മെ സഹായിപ്പാന് മുന്നോട്ടു വരും.\nദൈവീക സഹായങ്ങള് ലഭിക്കുവാന് വ്യവസ്ഥകളുമുണ്ട്.\nദൈവത്തെ ആത്മാവിലും സത്യത്തിലുമാരാധിച്ച് ദൈവത്തിന്റെ മക്കളായി നാം ജീവിക്കണം. ത്രിയേക ദൈവത്തിലെ ഒരു ആളത്വമായ യേശുക്രിസ്തുവിനെ സ്വന്തം രക്ഷിതാവും ദൈവവുമായി നാം അംഗീകരിക്കുകയും ആരാധിക്കുകയും വേണം. അപ്പോള് നമ്മുടെ വിഷയങ്ങള്‍ക്ക് ദൈവം മറുപടി നല്‍കും. നമുക്ക് ഈ ഭൂമിയില് നിന്നും നീതി വാങ്ങിത്തരുവാന് ദൈവം സന്നദ്ധനാണ്.\nനമ്മുടെ ആവശ്യം നീതിയുക്തവും ദൈവത്തിനു പ്രസാദകരവുമാണെങ്കില് പ്രയാസഘട്ടങ്ങളില് അവന് നമ്മെ സഹായിക്കും. അതിനെ അട്ടിമറിക്കാനോ തടയുവാനോ ഒരു സംഘടിത ശക്തികള്‍ക്കും സാദ്ധ്യമല്ല. ദൈവം നമ്മോട് അരുളിച്ചെയ്യുന്നത് നാം നിവര്‍ത്തിക്കുക. ഈ ലോകത്ത് നാം ദൈവത്തിന്റെ മക്കളായി ജീവിക്കുമ്പോള് നമ്മെ സഹായിപ്പാനും സംരക്ഷിപ്പാനും ദൈവം നമ്മോടൊപ്പമുണ്ടെന്ന് വിശ്വസിക്കുക.\nനമുക്ക് സ്വാധീനശക്തികളോ ആള്‍ബലമോ ഇല്ലായെങ്കിലും ദൈവത്തിന്റെ പരിശുദ്ധാത്മാവ് ദൈവമക്കള്‍ക്ക് താങ്ങും തണലുമാണ്. നമുക്ക് സമത്വം ലഭിക്കുവാനുള്ള ഏക സ്ഥലം സ്വര്‍ഗ്ഗത്തില് മാത്രമാണെന്നുള്ള കാര്യവും മറന്നുപോകരുത്. ഈ ലോകത്ത് അത് ഒരിക്കലും ലഭ്യമായി എന്നു വരികയില്ല. ദൈവത്തില് മാത്രം ആശ്രയിക്കുക.\n1 thought on “മുഖപക്ഷമില്ലാത്ത നിത്യ ജീവിതം”


ജാക്കറ്റ് കടം നല്‍കാത്തതിന് യുവാവിനെ വെട്ടിക്കൊന്ന കൂട്ടുകാരെ ഒടുവില് പൊലീസ് പൊക്കി! | Friends kill youth for Refusing to Share his jacket\nജാക്കറ്റ് കടം നല്‍കാത്തതിന് യുവാവിനെ വെട്ടിക്കൊന്ന് ഓടയിലെറിഞ്ഞ കൂട്ടുകാരെ പൊക്കി!\nഅഞ്ച് സംസ്ഥാനങ്ങളിലായി 5,000 കിലോമീറ്റര് പിന്നിട്ട അന്വേഷണത്തിനൊടുവിലാണ് മൂന്ന് പേരെയും പോലീസ് അറസ്റ്റ് ചെയ്തത്.\nDelhi, First Published Jan 5, 2022, 2:48 PM IST\nഔട്ടര് ഡല്‍ഹിയിലെ മംഗോല്‍പുരി ഏരിയയിലാണ് സംഭവം നടന്നത്. ഒരു 18 വയസ്സുകാരനെ അവന്റെ മൂന്ന് സുഹൃത്തുക്കള് ചേര്‍ന്ന് തട്ടിക്കൊണ്ടുപോയി വെട്ടിക്കൊന്നു. എന്താണ് കാരണമെന്നോ? അവന്റെ ജാക്കറ്റ് കടമായി ചോദിച്ചിട്ട് കൊടുത്തില്ല!\nസന്തോഷ് പ്രസാദ് എന്ന ചെറുപ്പക്കാരനാണ് ദാരുണമായി കൊല്ലപ്പെട്ടത്. കൊലയാളികളായ പ്രിന്‍സ്, ഹര്‍ഷു, ജാവേദ് എന്നിവര് സന്തോഷിന്റെ ഉറ്റ സുഹൃത്തുക്കളായിരുന്നുവെന്നാണ് പൊലീസ് പറയുന്നത്. അഞ്ച് സംസ്ഥാനങ്ങളിലായി 5,000 കിലോമീറ്റര് പിന്നിട്ട അന്വേഷണത്തിനൊടുവിലാണ് മൂന്ന് പേരെയും പോലീസ് അറസ്റ്റ് ചെയ്തത്.\nഡിസംബര് 25 -നാണ് സംഭവം. ജാക്കറ്റ് കടം നല്‍കാത്തതിനെ തുടര്‍ന്ന് സന്തോഷും പ്രതികളും തമ്മില് അന്ന് വഴക്കുണ്ടായി. അന്ന് രാത്രിയായിട്ടും, പ്രസാദ് വീട്ടില് എത്താതായതിനെ തുടര്‍ന്ന് അവന്റെ അമ്മ പോലീസില് വിവരം അറിയിച്ചു. ഉടനെ തന്നെ പൊലീസ് പ്രസാദിന് വേണ്ടിയുള്ള തിരച്ചില് ആരംഭിച്ചു. അതെ കോളനിയില് താമസിക്കുന്ന മൂന്ന് സുഹൃത്തുക്കളോടൊപ്പമാണ് മകനെ അവസാനമായി നാട്ടുകാര് കണ്ടതെന്ന് അമ്മ പോലീസിനോട് പറഞ്ഞു. തുടര്‍ന്ന്, പോലീസ് കോളനിയില് അവര്‍ക്കായി തിരച്ചില് നടത്തി. എന്നാല് അവരെ കണ്ടെത്താന് സാധിച്ചില്ല. അപ്പോഴാണ് മൂവരും ഒളിവിലാണെന്ന് പൊലീസിന് ബോധ്യപ്പെട്ടത്. അങ്ങനെ പൊലീസ് പ്രസാദിനെ തട്ടിക്കൊണ്ടുപോയെന്ന പേരില് മൂവര്‍ക്കുമെതിരെ കേസെടുത്തു.\nപ്രതികളില് ഒരാളായ പ്രിന്‍സിന്റെ മുത്തശ്ശിയെ കാണാന് കാണ്‍പൂരിലേക്ക് പോകുന്നുവെന്നും പറഞ്ഞാണ് പ്രതികള് വീടുവിട്ടുപോയതെന്ന് പൊലീസ് അന്വേഷണത്തില് കണ്ടെത്തി. ഇതനുസരിച്ച് ഒരു സംഘം അവിടെ എത്തിയെങ്കിലും പ്രതികള് കാണ്‍പൂരില് എത്തിയിട്ടില്ലെന്ന് കണ്ടെത്തി. അതിനിടയില് പ്രിന്‍സിനെ അവന്റെ സ്വദേശമായ ബീഹാറില് കണ്ടതായി മറ്റൊരു സംഘം അറിയിച്ചു. ഉടന് തന്നെ, ഒരു ടീമിനെ അവിടേക്ക് അയച്ചെങ്കിലും, പൊലീസ് അവിടെയെത്തിയപ്പോഴേക്കും അവര് അവിടെ നിന്ന് രക്ഷപ്പെട്ടിരുന്നു.\nകൂടുതല് വിവരങ്ങള്‍ക്കായി അവിടെ നടത്തിയ അന്വേഷണത്തില്, പ്രദേശവാസിയായ സുഹൃത്ത് പവനൊപ്പമാണ് പ്രതികള് സ്ഥലം വിട്ടതെന്ന് കണ്ടെത്തി. തുടര്‍ന്നുള്ള അന്വേഷണത്തില് പവനും പ്രതികളും ആഗ്രയിലേക്ക് നീങ്ങുകയാണെന്ന വിവരം ലഭിച്ചു. അവരെ പിടികൂടാന് ഒരു സംഘം ഉടന് തന്നെ ആഗ്രയിലേക്ക് പുറപ്പെട്ടു. എന്നാല് അവിടെ എത്തിയപ്പോള്, പ്രതികള് രാജസ്ഥാനിലേക്കോ ഗുജറാത്തിലേക്കോ നീങ്ങിയിരിക്കാമെന്ന വിവരം ലഭിച്ചു.\nപ്രതികള്‍ക്ക് വേണ്ടിയുള്ള ഈ നെട്ടോട്ടം ഒടുവില് ഗുജറാത്തിലാണ് അവസാനിച്ചത്. ഗുജറാത്തിലെ കച്ചിലെ ഗാന്ധിധാമിലെ ഒരു ഗ്രാമത്തില് പ്രതികള് ഒളിച്ചിരിക്കുന്നതായി പൊലീസിന് രഹസ്യ വിവരം ലഭിച്ചു. തുടര്‍ന്ന്, അവിടെയുള്ള ഒരു ചേരിയില് പോലീസ് റെയ്ഡ് നടത്തിയതോടെ മൂന്ന് പ്രതികളും പിടിയിലായി.\nപ്രിന്‍സിന് ജാക്കറ്റ് കടം കൊടുക്കാന് വിസമ്മതിച്ചതിനാണ് പ്രസാദിനെ കൊലപ്പെടുത്തിയതെന്ന് മൂവരും സമ്മതിച്ചു. പ്രിന്‍സിനെ പ്രസാദ് പരിഹസിച്ചുവെന്നും, അതിന്റെ പ്രതികാരമായാണ് കൊലപാതകം ആസൂത്രണം ചെയ്തതെന്നും അവര് പറഞ്ഞു.\nവഴക്ക് നടന്ന അന്ന് വൈകുന്നേരം, അവര് പ്രസാദിനെ ആളൊഴിഞ്ഞ ഒരു സ്ഥലത്തേക്ക് വിളിച്ചുവരുത്തി മദ്യം കഴിപ്പിച്ചു. തുടര്‍ന്ന് അവനെ അവര് കുത്തി കൊല്ലുകയും, മൃതദേഹം അഴുക്കുചാലിലേക്ക് വലിച്ചെറിയുകയും ചെയ്തു. അന്വേഷണത്തിന് ഒടുവില്, പോലീസ് പ്രസാദിന്റെ മൃതദേഹവും കണ്ടെടുത്തു.\nLast Updated Jan 5, 2022, 2:48 PM IST\ninvestigation on four tates\nജാക്കറ്റ് കടം നല്‍കാത്തതിന് കൊലപാതകം\nനാലു സംസ്ഥാനങ്ങളില് അന്വേഷണം


ഹിന്ദു യജൂര്‍വേദ നിയമപ്രകാരം നരബലി കൊടുക്കേണ്ട വിധം – YERDU.COM\nഹിന്ദു യജൂര്‍വേദ നിയമപ്രകാരം\nനരബലി കൊടുക്കേണ്ട വിധംഃ\nപ്രയോജനങ്ങളും അവയ്ക്ക് ബലി നല്‍കേണ്ട മനുഷ്യരും : – (ചിലവ ഉദാഹരണങ്ങള് മാത്രം).\nബുദ്ധിശക്തി ലഭിക്കാന് – ശില്‍പിയെ.\nആനന്ദം ഉണ്ടാകാന് – കാമുകനെ.\nദുരിതം അകലാന് – കുശവന്റെ മകനെ.\nസൗന്ദര്യത്തിന് – സ്വര്‍ണപണിക്കാരനെ.\nദൗര്‍ഭാഗ്യം അകലാന് – വിവാഹം കഴിക്കാത്ത സ്ത്രീയുടെ ഇളയ സഹോദരീ ഭര്‍ത്താവിനെ.\nതടസ്സങ്ങള് അകലാന് – കൂനനെ.\nഉറക്കം ലഭിക്കാന് – അന്ധനെ.\nനേത്രരോഗത്തിന് – ആനക്കാരനെ.\nഉള്‍ക്കാഴ്ച ലഭിക്കാന് – ജ്യോതിഷിയെ.\nഐശ്വര്യത്തിന് – ധനികനെ.\nബലം ഉണ്ടാകാന് – വേലക്കാരനെ.\nയമന് – ഇരട്ടക്കുട്ടികളുടെ അമ്മയെ.\nഅഥര്‍വന് – ഗര്‍ഭം അലസിപ്പോയ സ്ത്രീയെ\nകാമസുഖത്തിന് – പുള്ളികളുള്ള സ്ത്രീയെ\nഅഗ്നിദേവന് – തടിച്ച മനുഷ്യനെ.\nസൂര്യദേവന് – പച്ചക്കണ്ണുള്ളവനെ.\nനക്ഷത്രങ്ങള്‍ക്ക് – പുള്ളികളുള്ളവനെ. - [ യജൂര്‍വേദം - 30-31].\nയോഗ എന്ന ഭൂഗോള തട്ടിപ്പു്\nആലപ്പുഴ വയലാറിൽ RSS പ്രവർത്തകൻ വെട്ടേറ്റ് മരിച്ചു\n78091 പേർ സന്ദർശിച്ചു.\n130784 തവണ ആകെ കണ്ടു.


ശലഭങ്ങളുടെ പകല് - നോവല്: അധ്യായം അഞ്ച്\nടൗണിലുളള 'താളം' എന്ന ഒരു ഓര്‍ക്കസ്‌ട്ര ട്രൂപ്പിന് പരിപാടിയുളളപ്പോള് സുനില് ഗിത്താറിസ്റ്റായി പോകാറുണ്ട്. അന്ന് സുനിലിന് ഒരു പ്രോഗ്രാമുണ്ടായിരുന്നു. ഏതോ സംഘടനയുടെ വാര്‍ഷികാഘോഷത്തോടനുബന്ധിച്ച് നടത്തുന്നതാണ് ആ ഗാനമേള. ഗാനമേളയ്ക്കുശേഷം കാണാമെന്ന് സുനില് നേരത്തേ പറഞ്ഞുവച്ചു. ടോമിനോടൊപ്പം നേരെത്തേതന്നെ കൃഷ്ണന് ടൗണിലെത്തി. മഴമാറി ആകാശം തെളിഞ്ഞതോടെ ടൗണില് കറങ്ങിനടക്കുക രസമായിരുന്നു.\nഗാനമേളയുടെ സമയവും കഴിഞ്ഞ് കുറച്ചുകൂടി വൈകിയാണ് അവര് ടൗണ്‍ഹാളിലെത്തിയത്. അല്ലെങ്കില് സമ്മേളനം കഴിഞ്ഞിട്ടുണ്ടാവില്ല. ഘോരഘോരപ്രസംഗങ്ങളും മറ്റും സഹിച്ചിരിക്കേണ്ടി വരികയും ചെയ്യും. പുറത്തിറങ്ങി നില്‌ക്കാമെന്നു വച്ചാല് ഉച്ചഭാഷിണികളും വെറുതെ വിടില്ല. ഗാനമേള നന്നായിരുന്നു.\nരണ്ടുമൂന്നു പാട്ടുകള്‍ക്കുശേഷമാണ് ആ പെണ്‍കുട്ടി പാടാന് വന്നത്. നല്ല മുഖപരിചയം തോന്നി കൃഷ്ണന്. കുറെ ആലോചിച്ചിട്ടും ആരെന്ന് ഒരു പിടിയും കിട്ടിയില്ല അയാള്‍ക്ക്. അവസാനം ടോമിനോട് അന്വേഷിക്കേണ്ടിവന്നു. "ഓ, നീ വല്യ പുണ്യാളനൊന്നും ചമയണ്ട. ഫിസിക്സിലെ ആഗ്നസിനെ അറിയില്ലേ?നമ്മുടെ കോളേജിന്റെ വാനമ്പാടി". പരിഹാസസ്വരത്തിലാണ് ടോം അതു പറഞ്ഞത്.\nകൃഷ്ണന് ഓര്‍മ വരൂന്നു. യൂണിയന് ഉല്‍ഘാടനത്തിന് പ്രാര്‍ത്ഥനാഗാനം ആലപിച്ചത് ആഗ്നസായിരുന്നു. ഇപ്പോള് ബോണി എമ്മിന്റെ ഒരു പ്രശസ്ത ഗാനമാണ് പാടുന്നത്. സദസ്സിലും സ്റ്റേജിലുമുളള എല്ലാവരും പാട്ടിനൊത്ത് ചലിക്കുന്നുണ്ട്. വലിയ തെറ്റില്ലാതെ ആഗ്നസിന് യഥാര്‍ത്ഥ പാട്ടിനെ അനുകരിക്കാനും ആവുന്നുമുണ്ട്. സമ്മതിക്കണം. ആഗ്നസിന്റെ ഇപ്പോഴത്തെ മട്ടുകണ്ടാല് മലയാളം വശമുണ്ടെന്നു തോന്നുകയില്ല. ആ രീതിലുളള പാശ്ചാത്യ വസ്‌ത്രധാരണവും, ഭാവവുമാണ് ഇപ്പോഴവള്‍ക്ക്. ആംഗ്ലോ ഇന്ത്യനാണെന്നാണ് ടോം പറഞ്ഞത്. കോളേജില് വരുന്ന രീതിയിലും അതു കാണാനുണ്ട്.\nഗാനമേള കഴിഞ്ഞപ്പോള് രാത്രി പത്തു മണിയായി. സുനിലിനെ കാത്ത് ടോമിനോടൊപ്പം കൃഷ്‌ണന് വരാന്തയില് നിന്നു.\nകുറച്ചുനേരം കഴിഞ്ഞപ്പോള് ടോമിന് ശുണ്‌ഠി കയറി. "അവനാ പറങ്കിപ്പെണ്ണിന്റെ പിന്നാലെ നടപ്പുണ്ടാകും", ആഗ്നസിനെ ഉദ്ദേശിച്ചാണ് ടോം പറഞ്ഞത്.\n"അതേടാ, ഞാന് നിനക്ക് പറ്റുമോന്ന് നോക്കുകയായിരുന്നു", സുനില് ചിരിച്ചുകൊണ്ട് പറഞ്ഞു. ടോം ഉറക്കെ സംസാരിക്കുന്നത് കേട്ടുകൊണ്ടാണ് അവന് വന്നത്.\n"ഹോ, നിനക്ക് ഭയങ്കര ആയുസ്സാ. ചത്തിട്ട് അടുത്തെങ്ങും അടിയന്തിരമുണ്ണാന്ന് മോഹിക്കണ്ട ആരും". ടോം പറഞ്ഞു.\n"അതിന് ഞാന് ചാവാനൊന്നും നീ കാത്തിരിക്കണ്ട. നിനക്കെല്ലാം ഒരുക്കീട്ടാ ഞാന് വരുന്നത്. ഉളളിലേക്കു പോകാം." സുനിലിനോടൊപ്പം സ്‌റ്റേജിന്റെ പിറകിലേക്കു നടന്നു. അവിടെ കലവറപോലെ ഒരു സ്ഥലം ഒരുക്കിയിരിക്കുന്നു. അതിനടുത്താണ് ട്രൂപ്പിന് ഒരുങ്ങാനും വിശ്രമിക്കാനുമായി കൊടുത്തിട്ടുളള മുറി. അവിടെ എല്ലാവരും ഉണ്ടായിരുന്നു. കൃഷ്‌ണനെയും ടോമിനെയും സുനില് അവര്‍ക്ക് പരിചയപ്പെടുത്തി.\nആഗ്നസിനെ പരിചയപ്പെട്ടപ്പോള് കൃഷ്‌ണന് വെറുതെപറഞ്ഞു. "കണ്‍ഗ്രാറ്റ്‌സ് ഫോര് യുവര് ബ്രില്യന്റ് പെര്‍ഫോമന്‍സ്".\n"ആഗ്നസിന്റെ മെയിന് ഫിസിക്സല്ലേ?" സംഭാഷണം ദീര്‍ഘിപ്പിക്കാനാണ് അയാള് അങ്ങനെ ചോദിച്ചത്.\n"അതെ. എന്നാലും മാത്‌സുമായിട്ട് എനിക്ക് ചെറിയ ബന്ധമൊക്കെയുണ്ട് കേട്ടോ. നിങ്ങളുടെ ഡിപ്പാര്‍ട്ട്‌മെന്റിലെ പ്രഫസ്സര് ഡാനിയേല് എന്റെ അങ്കിളാണ്".\n"ഓ, ഒരു ഡാനിയേല് അങ്കിളിന്റെ ഗമ. അയാളുടെ കാര്യവും പറഞ്ഞ് അങ്ങോട്ട് ബന്ധത്തിനൊന്നും വരേണ്ട കേട്ടോ". സുനിലാണ് ഇടയില് കയറി പറഞ്ഞത്.\nപ്രഫസ്സര് ഡാനിയേല് റോഡ്രിഗ്‌സിനെപ്പറ്റി കൃഷ്‌ണന് കേട്ടിരുന്നു. ഫാ. ചില്ലിക്കൂടന് മാത്തമാറ്റിക്സ് ഡിപ്പാര്‍ട്ട്‌മെന്റിന്റെ തലവനാണെങ്കിലും, പ്രിന്‍സിപ്പാളുമായതുകൊണ്ട് യഥാര്‍ത്ഥത്തില് ഡിപ്പാര്‍ട്ട്‌മെന്റിലെ കാര്യങ്ങളെല്ലാം നോക്കിനടത്തുന്നത് പ്രഫസ്സര് ഡാനിയേല് റോഡ്രിഗ്‌സാണത്രേ.\nമുറിയില് നിന്ന് പുറത്തിറങ്ങുംവരെ ടോം ക്ഷമിച്ചു. പുറത്തെത്തിയപ്പോള് പരിഭവത്തോടെ സുനിലിനോട് ചോദിച്ചു. "നീയെന്താ അടിയന്തിരാമൂട്ടാമെന്നും പറഞ്ഞ് കൊണ്ടുപോയിട്ട്?"\n"നീ ധൃതി കൂട്ടാതെ. സാധനം ഇതിലുണ്ട്." സുനില് ബാഗു തുറന്നുകൊണ്ടു പറഞ്ഞു. ഒരു ഫുള് ബോട്ടില് ഡിപ്ലൊമാറ്റ് വിസ്കി പുറത്തെടുത്ത് ടോമിന്റെ കൈയിലേക്ക് കൊടുത്തു.\n"ഇതിനുളള 'തട' അവിടെ കിട്ടാനില്ല. അതാ നിന്റെ കൂമ്പ് കരിക്കണ്ടാന്നോര്‍ത്ത് പുറത്തേക്കുകൊണ്ടുവന്നത്. വല്ല ഹോട്ടലിലും വച്ച് അടിക്കാം". സുനില് പറഞ്ഞു.\n"കൃഷ്‌ണനെങ്ങനെ ടാങ്കാണോ?", ടോമിനാണ് ആ സംശയം. ടാങ്കെന്നു വച്ചാല് നല്ലവണ്ണം അകത്താക്കുന്നവന് എന്നര്‍ത്ഥം.\n"അപ്പോള് ആദ്യമായി നിന്നെ വിഷം കഴിപ്പിച്ചു എന്ന പാപം ഞങ്ങള്‍ക്ക്, അല്ലേ?"\nകൃഷ്‌ണന് വെറുതെ ചിരിച്ചു. അയാളുടെ മനസ്സപ്പോള് സംഘര്‍ഷത്തിലായിരുന്നു, മദ്യം കഴിക്കണോ വേണ്ടയോ എന്ന വിചാരത്താല്.\n"ഇതെവിടന്ന് ഒത്താശാനേ?" ടോം ചോദിച്ചു.\n"സമ്മേളനം തുടങ്ങിയിട്ട് രണ്ടുദിവസമായില്ലേ. ഇടയ്‌ക്കൊന്ന് വീര്യം കൂട്ടാന് വേണ്ടി നേതാക്കന്മാര് സ്‌റ്റോക്കു ചെയ്തിരുന്നതാ. ഇതല്‍പം കൊടുത്തിട്ട് കുട്ടിനേതാക്കളോട് എന്തു പറഞ്ഞാലും അനുസരിച്ചോളും. പാട്ടുംകൂത്തുമൊക്കെ കഴിയുമ്പോള് ക്ഷീണം മാറ്റിക്കോ എന്നുപറഞ്ഞ് ഞങ്ങള്‍ക്കും തന്നു മൂന്നാലുകുപ്പി. സൂത്രത്തില് ഒരെണ്ണമെടുത്ത് ഞാന് ഒളിച്ചു വച്ചു". സുനില് കുപ്പി ഒപ്പിച്ചെടുത്തതിനെപ്പറ്റി വിവരിച്ചു.\nകുടിക്കുന്നതിനോട് കൃഷ്‌ണന് എതിര്‍പ്പു പറഞ്ഞപ്പോള് കമ്പനിക്കുവേണ്ടി മാത്രം കൂടാന് സുനിലും ടോമും നിര്‍ബന്ധിച്ചു. ഒന്നും തന്നെ അവസാനമായി തിരുമാനിച്ചില്ലെങ്കിലും അവരോടൊപ്പം ഒരു ഹോട്ടലിന്നുളളിലേക്ക് അയാളും കയറി.\nസമയം വളരെ വൈകിയതുകൊണ്ട് അവിടെ വലിയ തിരക്കുണ്ടായിരുന്നില്ല. ഒരു ക്യാബിനിലാണ് കയറിയത്. സുനിലിന് ധാരാളം രൂപ കിട്ടിയിട്ടുണ്ടെന്നു തോന്നുന്നു, ഫ്രൈഡ് റൈസിനും ചില്ലി ചിക്കനുമൊക്കെയാണ് ഓര്‍ഡര് ചെയ്യുന്നത്. മദ്യക്കുപ്പി കണ്ടപ്പോള് സപ്ലയറുടെ മുഖം തിളങ്ങി, പങ്കും നല്ല ടിപ്പ് കിട്ടുമെന്നറിയാം. ബാര് അറ്റാച്ച്ഡ് ഹോട്ടല് അല്ലായിരുന്നെങ്കിലും രഹസ്യമായി അവിടെ എന്തും കിട്ടും.\nഭക്ഷണസാധനങ്ങളും സോഡയും ഗ്ലാസ്സുകളുമൊക്കെ കൊണ്ടുവന്നു നിരത്തി. സുനിലാണ് ഗ്ലാസ്സുകളില് പകരുന്നതും സോഡയൊഴിക്കുന്നതും.\n"എന്നാല് തുടങ്ങിയാലേ?" ടോം അക്ഷമനായി.\nസുനിലും ടോമും ഗ്ലാസ്ലുകള് കൈയിലെടുത്തു. കൃഷ്‌ണന് തന്റെ മുമ്പിലുളള ഗ്ലാസ്സ് എടുക്കാന് തോന്നിയില്ല.\n"നീയിത് കുറച്ച് കഴിച്ചാല് ചത്തുപോവുകയൊന്നുമില്ല. നിന്നെ നോക്കിയിരുത്തിക്കൊണ്ട് ഞങ്ങള്‍ക്ക് കുടിക്കേണ്ട". കൃഷ്‌ണന് വെറുതെയിരിക്കുന്നതുകണ്ട് സുനില് പറഞ്ഞു.\n"ഇതൊരു ശീലമാക്കേണ്ടല്ലോ എന്നു കരുതിയാണ്". കൃഷ്‌ണന് ഒഴിഞ്ഞു മാറാന് ശ്രമിച്ചു.\n"ഇത് കുറച്ച് ഉളളില് ചെന്നാല് അതിന് അടിമയായിപ്പോവുകയൊന്നുമില്ല. ഭക്ഷണം വേഗം ദഹിക്കാന് കഴിച്ചതാണെന്നു വിചാരിച്ചാല് മതി".\n"ഇന്നിനി രാത്രി നിന്നെ കാണില്ലല്ലോ. നാളെ ഉറക്കമുണരുമ്പോള് മണമൊന്നും ഉണ്ടാകില്ല".\nമധുപാനം ആരംഭിച്ചു. കൃഷ്‌്‌ണന് ഒരു കവിള് അകത്താക്കി കണ്ണുമടച്ച് ഇറക്കി. തൊണ്ട മുതല് വയറിന്റെ അടിത്തട്ടുവരെ എരിയുന്നതുപോലെ. ഗ്ലാസ്സില് ശേഷിച്ചിരുന്നതും അയാള് വേഗം കാലിയാക്കി. ഒരു ഗ്ലാസ്സ് വെളളവും കുടിച്ചു.\n"ഇവന് ആദ്യമായിട്ടൊന്നും അല്ലാന്നാ തോന്നണെ. എത്ര പെട്ടന്നാ ഗ്ലാസ് കാലിയാക്കിയത്." ടോമിന്റെ കമന്റ്.\nകൃഷ്‌ണന് ഭക്ഷണം വേഗം കഴിക്കാനാവുന്നുണ്ട്. എരിതീയിലേക്ക് ഉണങ്ങിയ വിറക് ഇടുമ്പോള് കത്തിയമരുന്നതുപോലെ തോന്നി അയാള്‍ക്ക്.\n"അവനിനി കൊടുക്കേണ്ട, ആദ്യമല്ലേ", ടോം വീണ്ടും കൃഷ്‌ണന്റെ ഗ്ലാസ്സിലേക്ക് ഒഴിക്കാനാഞ്ഞപ്പോള് സുനില് തടുത്തു. അവര് യാതൊരു ഭാവഭേദവുമില്ലാതെ കുപ്പി കാലിയാക്കിക്കൊണ്ടിരുന്നു.\nതനിക്കു പതുക്കെ തലയ്‌ക്കു പിടിക്കുന്നുണ്ടെന്ന് കൃഷ്‌ണന് മനസ്സിലായി. സുനിലും ടോമും ചിലപ്പോള് വളരെ അകന്നിരിക്കുന്നതുപോലെ. ഭക്ഷണം വീണ്ടും വരുന്നതും കഴിക്കുന്നതുമൊക്കെ ഒരു സ്വപ്നമായി തോന്നി. നല്ല ഓര്‍മ്മയുണ്ട് അയാള്‍ക്ക്. അപ്രധാനമായ ഏതോ കാര്യത്തെപ്പറ്റി നടക്കുന്ന ചര്‍ച്ചയില് പങ്കെടുക്കാനും സാധിക്കുന്നുണ്ട്. പതിവിലധികം സംസാരിക്കുന്നുണ്ടെന്നതിന് സംശയമില്ല.\nകുറെ കഴിഞ്ഞപ്പോള് എല്ലാം നേരെയായി. സുനിലും ടോമും ഇനിയും നിര്‍ത്തിയിട്ടില്ല. അവസാനം, കുപ്പിയില് കുറച്ച് അവശേഷിക്കുന്നത് ഒന്നും ചേര്‍ക്കാതെ ടോം നേരെ വായിലേക്ക് ഒഴിച്ചു.\n"എടാ അളിയാ സുനിലേ, ഇതുവരെ കഴിച്ചത് നിന്റെ ആരോഗ്യത്തിനുവേണ്ടി, ഇത് നിന്റെ ഗിത്താറിനുവേണ്ടി", ടോം പറഞ്ഞു. വാക്കുകള് പലതിനും അംഗഭംഗം പറ്റിയിരുന്നു.\nരണ്ടുപേര്‍ക്കും കുടിച്ചത് ഏറ്റുതുടങ്ങിയിട്ടുണ്ട്. താന് ഒരു ഗ്ലാസ്സിന്റെ പകുതിപോലും കഴിച്ചില്ല എന്നിട്ടും കറങ്ങിപ്പോയി. സമ്മതിക്കണം അവരെ, ഏതാണ്ട് പകുതിക്കുപ്പി വീതമാണ് വലിച്ചു കേറ്റിയിരിക്കുന്നത്. കൃഷ്‌ണന് ചിന്തിച്ചു.\nസുനിലിന്റെ കണ്ണുകള് ചുവന്നിരുന്നു. മേറ്റ്ങ്ങും നോക്കാതെ കൃഷ്‌ണനെ തുറിച്ചുനോക്കിക്കൊണ്ട് അയാള് ചോദിച്ചു, "കൃഷ്‌ണാ, ഞാന് ഒരു കാര്യം ചോദി ച്ചാല് നീ സത്യം പറയുമോ?"\n"കാലത്ത് നിന്റെ കൂടെ വന്നിറങ്ങുന്ന ആ പെണ്ണേതാ?"\n"അശ്വതിയെപ്പറ്റി നിന്നോട് പറഞ്ഞിട്ടില്ലേ, അമ്മാവന്റെ മകള്. നീയെന്താ പിന്നെ ബോധമില്ലാതെ സംസാരിക്കുന്നത്?"\n"അപ്പോള് നീ പറഞ്ഞുവരുന്നത് അവള് നിന്റെ മുറപ്പെണ്ണെന്നാണ്. അതായത് യാതൊരു പാടുമില്ലാതെ നീ ഒപ്പിച്ചെടുത്തു എന്ന്".\nകൃഷ്‌ണന് ഒന്നും മിണ്ടിയില്ല.\n"നിന്റെ പൂച്ചപ്രേമം ആരും അറിഞ്ഞില്ലെന്ന് വിചാരിക്കണ്ട. എന്നാലും നീ ഞങ്ങളോട് ഒരു വാക്കുപോലും പറഞ്ഞില്ലല്ലോടേയ്", അതു ടോമായിരുന്നു.\n"നിന്നോടാരാണ് ഇതൊക്കെ പറഞ്ഞത്?" കൃഷ്‌ണന് ചോദിച്ചു.\n"അതുശരി. ഞങ്ങളും ആ കോളേജിലല്ലേ പഠിക്കുന്നത്. നീയെന്റെ കസിനെ അറിയുമോ, അശ്വതിയുടെ ക്ലാസ്സില് പഠിക്കുന്ന റിന്‍സിയെ?"\n"അവള് ഓരോന്നു പറയണ കേള്‍ക്കണം. നിന്റെ അശ്വതി ചെന്നു പറയുന്ന കാര്യങ്ങളാണ്, പ്രാണണേശ്വരനെപ്പറ്റി ഓരോന്ന്. നീയെന്തോ വലിയ ആളാണെന്നാ അവളുടെ വിചാരം".\nകുറെ നേരം ആരും ഒന്നും സംസാരിച്ചില്ല. ടോമിന്റെ തല നേരെയല്ല നില്‌ക്കുന്നത്. സുനില് മേശയില് തലചായ്‌ച്ചു കിടക്കുന്നു. ഹോട്ടലിലെ ക്ലോക്ക് പന്ത്രണ്ടടിച്ചു. രണ്ടുമണിക്കൂറോളമായി അതിനുളളില് കയറിയിട്ട്.\nടോം രഹസ്യം പറയാനെന്നവണ്ണം വായ കൃഷ്‌ണന്റെ കാതിനോടടുപ്പിച്ചു. മദ്യത്തിന്റെയും മസാലയുടെയും മണം കൂടിക്കുഴഞ്ഞടിച്ചപ്പോള് മനംപുരട്ടുലുണ്ടായി കൃഷ്‌ണന്.\n"നീ കൃഷ്‌ണനല്ലേ, അവളുടെ അടുത്ത് നിന്റെ ലീലകള് വല്ലതും ചിലവാകാറുണ്ടോ?" ടോം ചോദിച്ചു.\nകൃഷ്‌ണന് ആകെ തരിച്ചുകയറി. ടോമിന്റെ മുഖം പിടിച്ച് ഒരു തളളുകൊടുത്തു. അവന് അടുത്ത കസേരയിലേക്ക് മറിഞ്ഞുവീണു. ബഹളം കേട്ട് സുനില് ഉണര്‍ന്നപ്പോള്, അവിടന്നു ഇറങ്ങിപ്പോരുന്നതാണ് ഭംഗിയെന്ന് കൃഷ്‌ണന് തോന്നി. ബോധമില്ലാതെയാണ് രണ്ടുപേരും ഇരിക്കുന്നത്. ഇനി രംഗം വഷളാവുകയേ ഉളളൂ. കുറച്ചു കുടിച്ചതിന്റെ ഉത്തേജനമാണ് തന്നെ ടോമിനെപ്പിടിച്ച് തളളാന് പ്രേരിപ്പിച്ചതെന്ന് പുറത്തിറങ്ങിയ പ്പോള് അയാള്‍ക്ക് തോന്നി.\nഇനി ബസ്സ് കിട്ടുകയില്ല. ഓട്ടോറിക്ഷയില് പോവുകയേ നിവൃത്തിയുളളു. ഏതായാലും ഒരു കാര്യം കൃഷ്‌ണന് ഉറപ്പായി. അശ്വതി തന്നെപ്പറ്റി എന്തൊക്കെയോ പറഞ്ഞുപരത്തിയിരിക്കുന്നു. പെണ്‍കുട്ടികളല്ലേ. എന്തെങ്കിലും കിട്ടിയാല്‍പ്പിന്നെ അതുമതി ഊതിപ്പെരുപ്പിച്ചു പറയാന്.\nഒരു കാമുകന്റെ കണ്ണോടെ താന് ഇതുവരെ അശ്വതിയെ നോക്കിയിട്ടില്ല എന്ന് കൃഷ്‌ണന് നിശ്ചയമാണ്. അവള് തന്റെ ബന്ധുവാണ് എന്ന ചിന്താഗതിയാണ് അയാളുടെ മനസ്സിലുളളത്. പാവം അശ്വതി, കൗമാരത്തില് നിന്ന് പിച്ചവച്ചു കയറുന്ന അവളുടെ മനസ്സില് കാമുകന്റെ രൂപത്തിലായിരിക്കും താനെന്ന പുരുഷരൂപത്തെ പ്രതിഷ്‌ഠിച്ചിട്ടുണ്ടാവുക. അമ്മയുടെ കാമുകന് അച്ഛന്, അമ്മായിയുടെ കാമുകന് അമ്മാവന്, പിന്നെ തനിക്കുവേണ്ടി സൃഷ്ടിക്കപ്പെട്ടിരിക്കുന്നുവെന്ന് ചിലപ്പോള് അവള് കരുതിയേക്കാവുന്ന മുറച്ചെറുക്കനെന്ന കാമുകന്, താന്.... കൃഷ്ണന് ഓരോന്ന് ആലോചിക്കുകയാണ് ഓട്ടോറിക്ഷയിലിരിക്കുമ്പോള്.\nപ്രേമമെന്ന വീണക്കമ്പിയിലാണ് താന് കൈവച്ചിരിക്കുന്നത്. സൂക്ഷിക്കണം, സംഗീതവും അപസ്വരവും അതില് നിന്നുതന്നെ ഉണ്ടാവും.\nഅഭിപ്രായം പറഞ്ഞത് -- t.k. formerly known as thomman നേരം 1:41 AM\nഅധ്യായം5പോസ്റ്റു ചെയ്യുന്നു.\npranayam kollam.....good wrting\nതൊമ്മന്‍ജീ..... നല്ല നോവല്


Online News - Page 31 of 31 - Instant News Portal\nNijo Jose June 25, 2021\nജോസഫൈനെ പാർട്ടി തന്നെ പുറത്താക്കി ഗാർഹിക പീഡനത്തിൽ പരാതിയറിയിക്കാൻ വിളിച്ച യുവതിയോട് മോശമായി പെരുമാറിയ സംഭവത്തിൽ വനിതാ കമ്മീഷൻ അധ്യക്ഷ എം.സി. ജോസഫൈൻ രാജിവെച്ചു. സി പി ഐ എം നിർദേശ പ്രകാരം ആയിരുന്നു രാജി എന്നാണ് ലഭിക്കുന്ന സൂചനകൾ. ഇന്നലെ ഇ സംഭവം വാൻ വിവാദം ആയിരുന്നു. ഒരു ചാനലിന്റെ ഫോൺ ഇൻ പരിപാടിക്കിടെ ആയിരുന്നു ജോസെഫിനിന്റെ പ്രതികരണം. പ്രതിഷേധങ്ങൾക്കിടെ സി പി എം സംസ്ഥാന സെക്രട്ടറിയേറ്റ് എ കെ ജി സെന്ററിൽ കൂടിയിരുന്നു. സെക്രെട്ടറിയേറ്റ് […]\nഅമ്മയുടെ സ്വാതന്ത്ര്യത്തോടെ ആണ് വ ഴ ക്കു പറഞ്ഞതെന്ന്, ഖേദം പ്രകടിപ്പിച്ച് ജോസഫൈൻ യുവതിയുടെ മോശമായി സംസാരിച്ചതിന് ഖേദം പ്രകടിപ്പിച്ച് സംസ്ഥാന വനിത കമ്മീഷൻ ജോസഫൈൻ. ഖേദം പ്രകടിപ്പിച്ച് കൊണ്ടുള്ള കുറിപ്പ്, ജോസഫൈൻ ഇന്നലെ രാത്രിയോടെ പുറത്തിറക്കി. സംസ്ഥാന വനിത കമ്മീഷൻ അധ്യക്ഷ എന്ന നിലയിൽ ഒരു സ്വകര്യ ചാനൽ പരിപാടിയിൽ പങ്കെടുത്തിരുന്നു. സ്ത്രീകൾക്കെതിരെ നടക്കുന്ന അതിക്രമങ്ങളിൽ ഒരു ‘അമ്മ എന്ന നിലയിലും സ്ത്രീ എന്ന നിലയിലും അസ്വസ്ഥയായിരുന്നു. തിരക്കുള്ള ദിവസമായിട്ടു പോലും ആ പരിപാടിയിൽ പങ്കെടുത്തു. […]\nവനിത കമ്മിഷണർക്കെതിനെ പൊ ട്ടിത്തെ റിച്ച് നടി സ്വാസിക വിജയ്..നടിയുടെ വാക്കുകൾ ഏറ്റെടുത്തു ആരാധകർ ഭ ർ തൃ പീ, ഡ നവും, സ്ത്രീധന പീ, ഡ ന വും വിളിച്ചരിക്കാനായി നടത്തിയ ചാനൽ പരിപാടിക്കിടെ, പരാതി പറയാൻ വിളിച്ച സ്ത്രീയോട് കയർത്തു സംസാരിച്ചു വനിതാ കമ്മീഷൻ അധ്യക്ഷ എം സി ജോസഫൈൻ. പൊ ലീ സി ൽ പരാതി നൽകിയിട്ടില്ലെങ്കിൽ, എന്നാൽ പിന്നെ പീ ഡ നം അനുഭവിച്ചോളൂ എന്നാണ് ജോസഫെൻ പറഞ്ഞത്. സ്വകാര്യ ചാനലിന്റെ […]\nസ്ത്രീപക്ഷ കൂട്ടായ്മയായ WCC യ്ക്കെതിരെ ആശുപത്രി കിടക്കയിൽ നിന്നും സാന്ദ്ര തോമസ് കുറച്ചു ദിവസങ്ങൾക്കു മുമ്പാണ് നടിയും നിർമാതാവുമായ സാന്ദ്ര തോമസിനെ ഡങ്കിപ്പനി ബാധിച്ചതിനെ തുടർന്ന് ആശുപത്രിയിൽ പ്രവേശിപ്പിച്ചത്. ആരോഗ്യ നില വളരെ മോശമായിരുന്ന സാന്ദ്ര ദിവസങ്ങളോളം ഐസിയുവിലായിരുന്നു. ആരോഗ്യ നില മെച്ചപ്പെട്ട് റൂമിലെത്തിയ സാന്ദ്ര തോമസ് കാര്യങ്ങൾ വിശദീകരിച്ച് രംഗത്തെത്തിയിരിക്കുകയാണ് Also read : വിജിത്തിന്റെ കല്യാണത്തിനെത്തിയ പലരും വിസ്മയയോട് ആ ചോദ്യം ചോദിച്ചു; അന്ന് ഉള്ളാലെ നീറിയവൾ മലയാള സിനിമ മേഖലയിലെ സ്ത്രീപക്ഷ കൂട്ടായ്മയായ […]\nവിജിത്തിന്റെ കല്യാണത്തിനെത്തിയ പലരും വിസ്മയയോട് ആ ചോദ്യം ചോദിച്ചു; അന്ന് ഉള്ളാലെ നീറിയവൾ കിരൺ വിസ്മയയെ കുടുബാംഗങ്ങൾക്കു മുന്നിൽ ഇട്ടു അടിച്ചതിനു ശേഷം, വിസ്മയ രണ്ടു മാസത്തോളം സ്വന്തം വീട്ടിൽ ആണ് നിന്നിരുന്നത്. ഇതിനിടയിൽ കഴിഞ്ഞ ഫെബ്രുവരിയിൽ ആയിരുന്നു വിസ്മയയുടെ അനുജൻ വിജിത്തിന്റെ വിവാഹം നടന്നത്. ഈ വിവാഹത്തിന് മര്യാദയെ ഓർത്തു കിരണിന്റെ വീട്ടിലും വിസ്മയയുടെ കുടുംബാംഗങ്ങൾ പോയി വിവാഹം ക്ഷണിച്ചിരുന്നു. Also read : വിസ്മയ വിഷയത്തിൽ പ്രതികരിച്ച നടൻ ജയറാമിന് പൊങ്കാല എന്നാൽ വിസ്മയയുടെ […]\nഇന്ന് മെസിയുടെ പിറന്നാൾ, ഫുട്ബോൾ ലോകത്തു അത്ഭുതങ്ങൾ ആവർത്തിക്കുന്ന മാന്ത്രികന് ഒരു വയസ് കൂടി പിന്നിടുമ്പോൾ ഫുട്‌ബോൾ എന്ന കളി ലോകത്തെ മിശിഹ 34ൻറെ നിറവിൽ എത്തിരിക്കുന്നു . റൊസാരിയോയിലെ തെരുവുകളിലേക്ക് കപ്പുമായി എത്തുന്ന ലയണൽ മെസിക്കായുള്ള കാത്തിരിപ്പിലാണ് കാൽ പന്തിൻറെ ലോകം ഇപ്പോൾ . ഇപ്പോൾ നടക്കുന്ന കോപ്പ അമേരിക്ക മത്സരത്തിൽ ഗോളടിച്ചും അടിപ്പിച്ചും അയാൾ അത്‌ഭുതങ്ങൾ തീർക്കുന്നു. Also read : വിസ്മയ വിഷയത്തിൽ പ്രതികരിച്ച നടൻ ജയറാമിന് പൊങ്കാല മെസിയുടെ ബൂട്ടിൽ ഒളിപ്പിച്ച […]


ഹരിതം: സ്ഥലനാമകഥകള് 60\nകൊക്കാതോട്(പത്തനംതിട്ട)------------------ പണ്ട് കാലത്ത് വണ്ടി സൌകര്യം ഇല്ലാത്തതു കൊണ്ട് ഒന്നും നടക്കാത്ത പ്രദേശം എന്ന അതഥത്തില് ഒക്കാതോട് പിന്നിട് കൊക്കാതോടായി.\nകുമ്പളം(കൊല്ലം)--------------------------- അഷട്മുടികായലിന്റെ തീരപ്രദേശത്തുള്ള ഗ്രാമം. കും-തീരം. അളം-ദേശം.\nപുന്നപുറം(തിരുവനന്ദപുരം)------------------- പുന്നമരക്കാട് ഉണ്ടായിരുന്ന പ്രദേശം.\nലക്കിടി(പാലക്കാട്)---------------- ടിപ്പുസുല്‍ത്താന്റെ പടയോട്ട കാലത്ത് വിറകുപുര വച്ച പ്രദേശം. വിറകിന ഹിന്ദിയില് ലക്കിടി.\nചിറ്റുര്(പത്തനംതിട്ട)------------------------- ചിറ്റ(ചെറിയ) ഊര്.\nobat asma sesak nafas July 16, 2012 at 7:23 PM\npostingan yang bagus tentang"സ്ഥലനാമകഥകള് 60 "